Fitr Zakat ge gothugai MVR 6.6 million, bolakah MVR 3,800 | Mihaaru\nފިތުރު ޒަކާތުގެ ގޮތުގައި 6.6 މިލިއަން ރުފިޔާ، ބޮލަކަށް 3،800ރ.\nމާލޭގައި މީގެ ކުރިން ފިތުރު ޒަކާތުގެ ފައިސާ ބަހަނީ.-- މިހާރު ފައިލް ފޮޓޯ\nފިތުރު ޒަކާތުގެ ގޮތުގައި މާލެއިން 6.6 މިލިއަނަށް ވުރެ ގިނަ ރުފިޔާ ލިބިފައިވާ ކަމަށް އިސްލާމިކް މިނިސްޓްރީން މިރޭ ބުނެފި އެވެ.\nއެ މިނިސްޓްރީން ނެރުނު ބަޔާނުގައި ބުނީ ކޮވިޑް-19 ގެ ސަބަބުން މުޅި ރާއްޖޭގައި ޒަކާތުގެ ފައިސާ ނެގުމާއި ބެހުމުގެ އިންތިޒާމްތައް އޮންލައިންކޮށް ހަމަޖެއްސުމުން، ބޭންކް އޮފް މޯލްޑިވްސް (ބީއެމްއެލް)، މޯލްޑިވްސް އިސްލާމިކް ބޭންކް (އެމްއައިބީ) އާއި އުރީދޫ އަދި ދިރާގު މެދުވެރިކޮށް 156،740 މީހުން ޒަކާތް ދައްކާފައިވާ ކަމަށެވެ.\nފިތުރު ޒަކާތުގެ ގޮތުގައި 6،649،697ރ. ލިބިފައިވެ އެވެ. މިއީ ފާއިތުވި ތިން އަހަރާ އަޅާބަލާއިރު ޒަކާތުގެ ގޮތުގައި އެންމެ ގިނައިން ފައިސާ ލިބުނު އަހަރެވެ. މިިދިޔަ އަހަރު 5.6 މިލިއަން ރުފިޔާ، 2018 ވަނަ އަހަރު 4،453،108 އަދި 2017 ވަނަ އަހަރު އެ އަދަދު އުޅުނީ 4،487،804ރ. ގަ އެވެ.\nފަގީރުންގެ ގޮތުގައި މުޅި ރާއްޖެއިން ރަޖިސްޓަރީވެފައިވަނީ 8،764 މީހުންނެވެ. އޭގެ ތެރެއިން މާލޭގައި ފަގީރުންގެ ގޮތުގައި ތިބީ 1،715 މީހުންނެވެ. މިނިސްޓްރީން ބުނީ 1،697 މީހުންގެ އެކައުންޓަށް ފައިސާ ޖަމާކޮށް ބާކީ ތިބި 76 މީހުންނަށް ފައިސާ ހަވާލުކުރީ މިނިސްޓްރީ އަށް ގެންގޮސް އެ ތަނުންނެވެ.\nއެ ކޮންމެ މީހަކަށް ޒަކާތުގެ ގޮތުގައި 3،800ރ. ލިބިފައި ވެ އެވެ. މިދިޔަ އަހަރު ޒަކާތުގެ ގޮތުގައި މާލެއިން ކޮންމެ މީހަކަށް 5،000ރ ލިބުނެވެ. އޭގެ ކުރީ އަހަރު، 2018 ވަނަ އަހަރު 1،300ރ. އަދި 2017 ވަނަ އަހަރު 1،250ރ. ލިބިފައި ވެ އެވެ.\nފިޔަވައްޗާއި ކުޑަކުދިންގެ ހިޔާ އަދި ކ. ގުރައިދޫގައި ހުންނަ ހާއްސަ އެހީއަށް ބޭނުންވާ މީހުންގެ މަރުކަޒަށް 201،097ރ. ހަވާލުކޮށްފައިވެ އެވެ.\nފިތުރު ޒަކާތަކީ ރޯދަ މަހާ ބައްދަލުވި ކޮންމެ މުސްލިމެއްގެ ވާޖިބުވެގެންވާ، އިސްލާމް ދީނުގެ ރުކުނެކެވެ. ފިތުރު އީދު ނަމާދުގެ ކުރިން ޒަކާތް ދައްކަންޖެހޭނެ އެވެ. އެގޮތަށް މީހުން ދިރިއުޅޭ ހުރިހާ ރަށެއްގައި ވެސް ވަނީ، ފިތުރު އީދު ނަމާދުގެ ކުރިން ޒަކާތް ބަހައިފަ އެވެ.\nޒަކާތް އިސްލާމިކް މިނިސްޓްރީ ފިތުރު އީދު\n8 ކޮމެންޓް, 17 ރިއެކްޝަންސް\n* ފިޠުރު ޒަކާތަކީ ރުކުނެއް ނޫން. ވާޖިބެއް. ރުކުނަކީ މުދަލު ޒަކާތް. * ފިޠުރު ޒަކާތް ދެއްކުން ވާޖިބު ވަނީ ރަމަޟާން މަހުގެ ފަހު ދުަވަހުގެ އިރު އޮއްސޭއިރު ދުނިޔޭގައި ހުރި ކޮންމެ މީހެއްގެ ފަރާތުން. ރަމަޟާން މަހާ ބައްދަލުވި ކޮންމެ މީހެއްގެ ފަރާތަކުން ނޫން. * ފިޠުރު ޒަކާތް ބެހީ މިދިޔަ އަހަރުގެ ވެސް ލިސްޓަށް ކަމަށްވެފައި، މިދިޔަ އަހަރަށްވުރެ މިއަހަރު މިލިޔަން ރުފިޔާ އިތުރަށް ލިބިފައިވާއިރު، މިދިޔަ އަހަރަށްވުރެ ބޮލަކަށް ޖެހުނު ޢަދަދު 1200 މަދުވީ ކީއްވެ؟\nފިތުރު ޒަކާތުގެ ހުކުން ބުނެދީބަލާށެވެ. ކުޑަ އިލިޔާސް މެންނަށް ހަމަ ރަނގަޅަށް އެނގޭނެ އެވެ. އޭރު އެވާހަކަ ދެއްކިއެވެ ... މިހާރު ބޮޑު މަޤާމު ލިބުނީމަ ތިހަދަނީ ކިހިނެއް ހެއްޔެވެ.\n"ފިތުރު ޒަކާތަކީ ރޯދަ މަހާ ބައްދަލުވި ކޮންމެ މުސްލިމެއްގެ ވާޖިބުވެގެންވާ، އިސްލާމް ދީނުގެ ރުކުނެކެވެ" މިއީކުށެއް. ފިތުރު ޒަކާތްވެސް ދެއްކޭނެ ބަޔަކާއި، ނުދެއްކޭނެ ބަޔަކާއި، އެ ޒަކާތް ހިފަންޖެހިފައިވާ ބަޔަކު ތިބޭނެ.\nއަހަރެމެން ގައިދުރުކުރަން ހަދައިގެން ބޭންކާއި ދިރާގާއި ވަތަނިއްޔާއިން ޒަކާތް ދެއްކީމަ އެފައިސާއަށް ބަހަނީ ކޮން ރަށަކަށްތޯ ބަލަން ބޭނުން.\nބަހަނީ މާލެއަށް....... މިއީ ވަރަށް ގޯސްކޮށް ކުރެވޭ ކަމެއް...... އޮންލައިންކޮށް ދައްކާ ހުރިހާ ފައިސާއެއް ބަހަނީ މާލެއަށް...... އެހެންކަމުން އެރަށެއްގެ އެއްވެސް މުއައްސަސާއަކަށް ފައިސާ ދެއްކޭނެ ގޮތެއް އޮތް ނަމަ މިކަމުން ސަލާމަތްވުމަށް އެގޮތް ހޯދުން ވަރަށް މުހިއްމުކަމެއް.......\nރަށްރަށު އޮފީަސްތައް ބަންދުކޮށްފައި ހުރުމުން ވަރަށް ގިނަ ބަޔަކަށް ދަތި ވި. އަދި އޮންލައިންކޮށް ވެސް ދެއްކި މީހުން ދެއްކި. ސުވާލަކީ މުޅި ރާއްޖެއިން ލިބުނު އެއްޗެއް މާލޭގައި ތިބި ފަގީރުންނަށް ބަހާލުން އިންސާފުވެރިތޯ؟ ޕޯޓަލްއިންވެސް ވަކި ވަކި ރަށްރަށަށް ޒައްކާތް ދެއްކޭނެ ނިޒާމެއް އޮންނަންވާނެ. ޒަކާތް ނެގުން ވަރަށް ބޮޑަށް ހަރުދަނާ ކުރަންޖެހޭ.\nވަރަށްވެސް ރަނގަޅު ވާހަކައެއް. މިއީ މިކަން ވެގެން ވާނެ ގޮތެއް ނޫން. ހުރިހާ މޮޅެއް މާލެއަށް ޖަމާ ކުރުން ހުއްޓުވާ ނުލެވިގެނ މި އުޅެނީ ކީއްވެގެންތޯ މަޖްލިހުން ދިރާސާ ކުރަން އެބަ ޖެހޭ. ސަރުކާރުން އަވަސް ފިޔަވަޅު މިކަމަށް އަޅަން އެބަ ޖެހޭ\nދިރާގު އޫރިދޫ އަދި އެހެނިހެން ވަސީލަތް މެދުވެރިކޮށް ފައިސާ ދެއްކޭނެ ގޮތްތައް މަގުފަހިކޮށް އެތަކެއް މީހުންނަށް އޮޅުވާލައިގެން ހިންގާ ޖަރީމާތައް މިހުންނަނީ........ އޮންލައިންކޮށް ފައިސާ ދެއްކުމުން ބަހަނީ މާލެއަށް ކަން މީހުން ހޭލުންތެރިކުރުމަށް އަންގަންޖެހޭ.....


Aramco ah amaaz koh ithuru hamala thah dheynan: Houthi\nއަރަމްކޯއަށް ދިން ޑްރޯން ހަމަލާގެ ސަބަބުން އަލިފާން ރޯވެފައި: ހަމަލާދިން ހޫތީން ބުނަނީ އިތުރު ހަމަލާތެއް ދޭނެ ކަމަށް\nސައުދީގެ މައި ތެޔޮ ކުންފުނި ކަމަށްވާ އަރަމްކޯގެ ފެސިލިޓީޒަށް އިތުރު ހަމަލާތަކެއް ދިނުމަށް ތައްޔާރުވެފައިވާ ކަމަށް، އަރަމްކޯއަށް ދިން ޑްރޯން ހަމަލާގެ ޒިންމާ އުފުލި ހޫތީ ހަނގުރާމަވެރިންގެ ޖަމާއަތުން ބުނެފި އެވެ.\nހޫތީ ޖަމާއަތުން މިއަދު ބުނީ، މީގެ ކުރިން ދިން ޑްރޯން ހަމަލާތަކުގައި އަރަމްކޯ ފެސިލިޓީޒް އެއްކޮށް ސުންނާފަތިވެފައިނުވާ ކަމަށެވެ. އެހެންކަމުން، ސުންނާފަތިނުވެ ހުރި ތެޔޮ ޕްލާންޓުތަކަށް ކޮންމެ ވަގުތަކު ވެސް ހަމަލާއެއް އަތުވެދާނެ ކަމަށެވެ.\nއިތުރު ހަމަލާތަކެއް ދޭން އުޅޭކަމުގެ އިންޒާރު ދެމުން ހޫތީން ބުނީ، އަރަމްކޯގެ ކާރުހާނާ ހުންނަ ސަރަހައްދުގައި ތިބި ޓޫރިސްޓޫން އެ ސަރަހައްދު ދޫކޮށް ދިޔުމަށް އެދޭ ކަމަށެވެ. އަދި ބުނީ، ސައުދީގެ އިގްތިސޯދާ ގުޅިލާމެހިފައިވާ އަރަމްކޯއަށް ހަމަލާ ނުދޭނެ ގޮތަކީ ބައިނަލްއަގްވާމީ މުޖްތަމުން ޔަމަނަށް އެހީ ފޯރުކޮށް ދޭއިރު ހުރަސް އަޅަން ސައުދީން އަޅާފައިވާ ދަތިކުރުމުގެ ފިޔަވަޅުތައް އުވާލުމުން ކަމަށެވެ.\nހަނގުރާމައިގެ ސަބަބުން ޔަމަނުގެ ގިނަ ބަޔަކު ވަނީ ކާބޯތަކެތި ނުލިބި ހާލުގައި ޖެހިފަ އެވެ. ޔަމަނަށް ކާބޯތަކެތި ގެންދިޔުމުގެ މަސައްކަތް އދ. އާއި އެހެނިހެން ގައުމުތަކުން ކުރަން ފެށުމުން، ސައުދީން ވަނީ، ޔަމަނަށް އެތެރެވޭ ހުރިހާ މަގެއް ބަންދު ކޮށްފަ އެވެ. އެގޮތުން ވައިގެ މަގާއި ކަނޑާއި އެއްގަމު މަގު ސައުދީގެ އަސްކަރިއްޔާއިން ދަނީ ބަލަހައްޓަމުންނެވެ.\nއަރަމްކޯއަށް ޑްރޯން ހަމަލާ ދީފައި ވަނީ ހޫތީން ކަމަށް އެ ޖަމާއަތުގެ ކަށަވަރުކޮށްދިން ނަމަވެސް އެމެރިކާއިން ބުނަމުންދަނީ އަރަމްކޯއަށް ހަމަލާދީފައި ވަނީ އިރާނުން ކަމަށެވެ. އިރާނުން ވަނީ މި ތުހުމަތު ދޮގު ކޮށްފަ އެވެ.\nއެ ހަމަލާގެ ސަބަބުން ގަލްފު ސަރަހައްދުގެ ހަމަޖެހުމަށް މިހާރު އިތުރު ނުތަނަވަސްކަމެއް އައިސްފައިވާއިރު، ދުނިޔޭގެ ތެލުގެ ބާޒާރުގައި އަގު ބޮޑުވާނެ ކަމަށް ވެސް ވަނީ ބެލެވިފަ އެވެ.\nސައުދީން ތެޔޮ ގަންނަ އެމެރިކާގެ ކެލިފޯނިއާގައި މިހާރު ވެސް ވަނީ ތެލުގެ އަގު އުފުލިފަ އެވެ. މެދު އިރުމައްޗަށްވުރެ ކުރިން އޭޝިއާގެ ގައުމުތަކުގައި ތެލުގެ އަގު ބޮޑުވާނެ ކަމަށް ހަކަތައިގެ ދާއިރާ ދިރާސާކުރާ ފަރާތްތަކުން ދަނީ ބުނަމުންނެވެ.\nއެމެރިކާ ސައުދީ އަަރަބިއްޔާ އީރާން + މެދު އިރުމަތި ޔަމަން ސައުދީ އަރަމްކޯ


އުއްމީދަކީ ވެކްސިނާއެކު އުފާވެރި ދިރިއުޅުމަކަށް އެނބުރި ދެވުން: ރައީސް - AO News\nއުއްމީދަކީ ވެކްސިނާއެކު އުފާވެރި ދިރިއުޅުމަކަށް އެނބުރި ދެވުން: ރައީސް\nކޮވިޑް-19ގެ ވެކްސިން ދޭން މާދަމާ ފަށާއިރު އުއްމީދަކީ ވެކްސިނާއެކު އުފާވެރި ދިރިއުޅުމަކަށް އެނބުރި ދެވުންކަމަށް ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ވިދާޅުވެއްޖެއެވެ.\n“މާދަމާއަކީ ރާއްޖޭގައި ކޮވިޑް 19 އަށް ވެކްސިން ދޭން ފަށާ ދުވަސް. މާތް اللهُ ގެ ޙަޟްރަތަށް ޙަމްދާއި ޝުކުރު ކުރުމާއެކު އަޅުގަނޑުގެ ދުޢާއަކީ މި ވެކްސިނާއެކު އުފާވެރި ދިރިއުޅުމަކަށް އެނބުރި ދިއުމުގެ ހެޔޮ ތައުފީޤު އަޅުގަނޑުމެންނަށް މިންވަރު ކޮށްދެއްވުން. އާމީން.” ވެކްސިން ދޭން ފެށުމާއި ގުޅުވައިގެން ރައީސް ކުރެއްވެވި ޓުވީޓެއްގައި ވިދާޅުވެފައިވެއެވެ.\nމާދަމާ މާލެ ސަރަހައްދުގެ ފަސް ސަރަޙައްދެގައި އަދި އައްޑޫސިޓީއާއި، ކުޅުއްދުއްފުށި ސިޓީގައި ވެކްސިން ދިނުމަށް ވަނީ ހަމަޖެހިފައެވެ.\nރާއްޖޭގައި ދޭން ނިންމާފައި ވަނީ އޮކްސްފޯޑް-އެސްޓްރާޒެނެކާ ކޮވިޑް-19 “ކޮވިޝީލްޑް” ވެކްސިނެވެ. އެ ވެކްސިނުގެ 100،000 ޑޯޒް އިންޑިއާއިން ވަނީ ރާއްޖެއަށް ހަދިޔާކޮށްފަ އެވެ. ކޮންމެ މީހަކަށް އޭގެ ދެ ޑޯޒް ދޭން ޖެހޭނެތީ އޭގެއިން ވެކްސިން ޖެހޭނީ 50،000 މީހުންނަށެވެ.\nކޮވިޑް-19އިން ރައްކާތެރިވުމަށް ވެކްސިން ޖެހުމަށްޓަކައި މިހާތަނަށް 20،000 ވުރެ ގިނަ މީހުން ވަނީ ރަޖިސްޓްރީކޮށްފައެވެ.ކޮވިޑް-19ގެ ވެކްސިން ޖެހުމަށް ރަޖިސްޓްރީ ކުރުމަށް ތައްޔާރުކޮށްފައިވާ ޚާއްސަ ޕޯޓަލްއަކީ my.health.mv އެވެ. ކޯވިޑްގެ ވެކްސިނަށް ރަޖީސްޓްރީކުރާ ޕޯޓަލްގައި ފުރަތަމަ ރަޖިސްޓްރީ ކުރުމަށް ހުޅުވާލާފައިވަނީ ސިއްޙީ ޚިދުމަތްތެރިންނަށާއި ސޯޝަލް ކެއަރ ވޯކަރުންނަށެވެ.\nކޮވިޑް-19އިން ރައްކާތެރިވުމަށް މިހާތަނަށް އުފައްދާފައިވާ ވެކްސިންތަކަކީ ކަނޑައަޅާފައިވާ ވަކި އުމުރުފުރާއަކަށް ޓެސްޓްކޮށްފައިވާ ވެކްސިންތަކެކެވެ. މި ވެކްސިން ޓެސްޓުކުރުމުގައި 16 އަހަރުން ދަށުގެ ކުދިން ހިމެނިފައިނުވާތީ، މި އުމުރުފުރާގެ ކުދިންނަށް ވެކްސިން ނުޖަހާނެކަމަށް އެޗް.ޕީ.އޭއިން ވަނީ ހާމަކުރައްވާފައެވެ.


SunOnline: Covid-19: Club Maldives anna july mahah faskohfi\nކޮވިޑް-19: ކްލަބް މޯލްޑިވްސް އަންނަ ޖުލައި މަހަށް ފަސްކޮށްފި\nޢަބްދުﷲ އައިމަން 10 Mar 2020, 09:07\n2019 ވަނަ އަހަރުގެ ކްލަބް މޯލްޑިވްސް ކަޕުގެ ތަށި ބީއެމްއެލް އިން އުފުލާލަނީ --- ފޮޓޯ// ކްލަބް މޯލްޑިވްސް\nމިހާރު ފެތުރެމުންދާ ނުރައްކާތެރި ކޮވިޑް-19 ގެ ސަބަބުން ސަރުކާރު އޮފީސްތަކާއި ކުންފުނިތަކަށް އަމާޒުކޮށްގެން ރާއްޖޭގައި ބާއްވަ އެންމެ ބޮޑު ފުޓްސަލް މުބާރާތް ކަމަށްވާ ކްލަބް މޯލްޑިވްސް ކަޕް ފަސްކުރަން ނިންމައިފި އެވެ.\nމީގެ 14 އަހަރު ކުރިން ވުދޫދުވި ކްލަބް މޯލްޑިވްސް ކަޕަކީ ރާއްޖޭގެ އޮފީސްތަކާއި ކުންފުނިތަކުން ބޮޑު އުންމީދަކާ އެކު ކޮންމެ އަހަރަކުވެސް ދުރާލާ ތައްޔާރުވަމުން އަންނަ މުބާރާތެކެވެ. މިއަހަރަކީ ފިރިހެން ޑިވިޝަނަށް މި މުބާރާތް ބާއްވާތާ 15 ވަނަ ފަހަރަށް ވާއިރު މިއީ އަންހެން ކުޅުންތެރިންނަށް ހުޅުވާލައިގެން މުބާރާތް ބާއްވާ 11 ވަނަ އަހަރެވެ.\nމި ފޯރިގަދަ މުބާރާތަށް ޓީމުތަކުން މިހާރުވެސް ފޯރިއާ އެކު ޕްރެކްޓިސްތައް ފަށާފައިވާ އިރު މުބާރާތް ފެށުމަށް ކުރިން ޝެޑިއުލް ކޮށްފައި އޮތީ އޭޕްރިލް ހަތްވަނަ ދުވަހަށެވެ. އެކަމަކު ދުނިޔޭގައި މިހާރު ފެތުރެމުންދާ ނުރައްކާތެރި ކޮރޮނާ ވައިރަސް ނުވަތަ ކޮވިޑްގެ ކޭސްތަކެއް ރާއްޖެއިން ފެންނަމުންދާތީ މުބާރާތް އިންތިޒާމުކުރާ ފަރާތްތަކުން ވަނީ މުބާރާތް އަންނަ ޖުލައި މަހުގެ މެދަކާއި ހަމައަށް ފަސްކުރަން ނިންމާފަ އެވެ.\nއެކަން އިއުލާން ކުރުމުގެ ގޮތުން ކްލަބް މޯލްޑިވްސްގެ އޮފިޝަލް ވެބްސައިޓުގައި ބުނެފައިވަނީ މި މުބާރާތަކީ އެތައް ހާސް ބަޔަކާ ގުޅިފައިވާ މުބާރާތެއް ކަމުން ދުނިޔޭގެ ސިއްހަތު ޖަމިއްޔާއާއި ރާއްޖޭގެ ހެލްތް ޕްރޮޓެކްޝަން އޭޖެންސީގެ ސަލާމަތާއި ރައްކާތެރިކަމުގެ މިންގަނޑުތަކަށް ބޯލެނބުމުގެ ގޮތުން މުބާރާތް ފަސްކުރެވިފައިވާ ކަމަށެވެ.\nމި މުބާރާތުގައި މިދިޔަ އަހަރު ފިރިހެން ބައިގައި 32 ޓީމަކުން ވާދަކުރިއިރު އަންހެން ބައިގައި ވާދަކުރީ ނުވަ ޓީމެކެވެ. ފިރިހެން ޑިވިޝަނުގެ ޗެމްޕިއަންކަން ފައިނަލުގައި 6-1 އިން ވެމްކޯ ބަލިކޮށް ހޯދީ ޔުނައިޓެޑް ބީއެމްއެލް އެވެ. ވިމެންސް ފުޓްސަލް ފިއެސްޓާގެ ފައިނަލުގައި ޕޮލިސް ކްލަބުގެ މައްޗަށް 4-3 އިން ކުރި ހޯދީ މޯލްޑިވްސް ޕޯޓްސް ލިމިޓެޑް (އެމްޕީއެލް) އެވެ.\nކޮވިޑް-19 ރާއްޖޭން ފުރަތަމަ ފެނުނުކަން ސަރުކާރުން އިއުލާންކުރީ މިދިޔަ ހޮނިހިރު ދުވަހު އެވެ. އެރޭ ބައްޔަށް ޕޮޒިޓިވްވިކަން އިއުލާން ކުރީ ޅ. ކުރެއްދޫ ރިސޯޓުން ދެ މީހެކެވެ. އެކަމަކު އޭގެ ފަހުން ސަރުކާރުން ވަނީ އއ. ސޭންޑީސް ބަތަލާ ރިސޯޓުން ކޮވިޑް-19 އަށް ޓެސްޓު ކުރި ތިން މީހުންގެ ތެރެއިން ދެމީހަކު ޕޮޒިޓިވްް ވެފައިވާކަން އިއުލާން ކޮށްފަ އެވެ.\nއަދި ރޭގެ ވަގުތެއްގައި ކުރެންދޫއިން ކަރަންޓީނު ކުރި މީހުންގެ ތެރެއިން އިތުރު ދެ މީހަކު ޕޮސިޓިވް ވެފައިވާ ކަން ސަރުކާރުން ބޭއްވި ނޫސްވެރިންގެ ބައްދަލުވުމެއްގައި ވަނީ ހާމަކޮށްފަ އެވެ. އެއާ އެކު ރާއްޖޭގައި ކޮރޯނާ ޖެހުނު މީހުންގެ އަދަދު ވަނީ ހަޔަކަށް އަރައިފަ އެވެ.\nވެމްކޯ ބަލިކޮށް ބީއެމްއެލް ސީއެމްސީގެ ތަށި އުފުލާލައިފި


SunOnline: Adeeb ge dhauva thah baathilu kuri gaazee suspension ge muhdhathu hama ve vazeefa ah\nއަދީބުގެ ދައުވާތައް ބާތިލުކުރި ގާޒީ ސަސްޕެންޝަނުގެ މުއްދަތު ހަމަވެ ވަޒީފާއަށް\nކްރިމިނަލް ކޯޓުގެ ގާޒީ އިސްމާއިލް ރަޝީދު -- ސަން ފޮޓޯ/ ފަޔާޒު މޫސާ\nކުރީގެ ނައިބު ރައީސް އަހުމަދު އަދީބު އަބްދުލްޣަފޫރުގެ މައްޗަށް ދައުލަތުން އިއްވި ހަތް ދައުވާ ކްރިމިނަލް ކޯޓުން ބޭރުކުރަން ނިންމެވި ގާޒީ އިސްމާއިލް ރަޝީދު، އެ ދައުވާތައް ބާތިލު ކުރި މައްސަލައިގެ ތަހުގީގަށް ސަސްޕެޑް ކުރި މުއްދަތު ހަމަވެ އޭނާ ވަޒީފާއަށް ނުކުމެއްޖެ އެވެ.\nދައުވާތައް ބޭރުކޮށްލި މައްސަލަ ބަލާދިނުމަށް އެދި ޖުޑިޝަލް ސާވިސް ކޮމިޝަނަށް ހުށަހެޅުއްވީ ޕީޖީ އޮފީހުގެ ފަރާތުންނެވެ. އެމައްސަލައިގެ ތަހުގީގަށް ގާޒީ އިސްލާމާއީލް ސަސްޕެންޑް ކުރީ ދެ މަސް ދުވަހަށެވެ.\nއެ މުއްދަތު ހަމަވެ އޭނާ ވަނީ މިއަދު ވަޒީފާއަށް ނުކުންނަވާފަ އެވެ. ޖޭއެސްސީއިން ބުނީ ގާޒީ އިސްމާއީލްގެ މައްސަލަ މިހާރު ނިމުމަކާ ގާތްވެފައިވާ ކަމަށެވެ.\nއެ ދައުވާތައް ބާތިލު ކުރަން ކްރިމިނަލް ކޯޓުން ނިންމި ނިންމުން ހައިކޯޓުން އިސްތިއުނާފު ކުރި މައްސަލައިގެ ހުކުމް މިއަދު ސުޕްރީމް ކޯޓުގައި އޮންނާނެ އެވެ. ދައުވާތައް ބާތިލު ކުރީ ގޯސްކޮށް ކަމަށް އަދީބު ވަނީ ހައިކޯޓުގައި އެއްބަސްވެވަޑައިގެންފަ އެވެ.\n"އަދީބު ގޭގައި ބެހެއްޓީ ނިދަން ހާއްސަ މެޝިނެއް ބޭނުންވާތީ"\n"އަދީބު ކުރަމުން އެދަނީ ގައުމީ މަސައްކަތެއް"\nބޮޑު ހިޔާނާތާއި ގުޅޭ 70،000 މެސުޖު އާންމު ކުރަނީ


SunOnline: Massala thah laskuraa kamah bune, Gazee Haafiza ge massala JSC ah\nމައްސަލަތައް ލަސްކުރާ ކަމަށް ބުނެ ގާޒީ ހާފިޒާގެ މައްސަލަ ޖޭއެސްސީއަށް\nމުޙައްމަދު ނާއިލް ހަފީޒް 13 Jul 2021, 19:16\nސިވިލް ކޯޓުގެ ގާޒީ ހާފިޒާ އަބްދުއްސައްތާރު ބައްލަވަމުން ގެންދަވާ މައްސަލަތަކުގެ ހުކުމް އިއްވުން ލަސްވާ ކަމަށް ބުނެ، އޭނާގެ ސުލޫކީ މައްސަލައެއް ޖުޑީޝަލް ސާވިސް ކޮމިޝަން (ޖޭއެސްސީ) އަށް ހުށަހަޅައިފި އެވެ.\nހާފިޒާގެ މައްސަލަ ޖޭއެސްސީއަށް ހުށަހެޅުއްވީ ގާނޫނީ ވަކީލު އަހުމަދު ނާޒިމް އަބްދުއްސައްތާރެވެ. ނާޒިމް ވިދާޅުވީ ގާޒީ ހާފިޒާގެ ސެކްޝަންގައި ހިނގަމުންދާ އޭނާގެ މުވައްކިލުންގެ މައްސަލަތައް ބެލުމުގައި ވަރަށް ބޮޑަށް ލަސްވަމުން ދާކަމަށެވެ. އަދި އެތައް ފަަހަރަކު އެދުމުން ވެސް އެކަމަށް އެއްވެސް ހައްލެއް ލިބިފައިނުވާކަމަށް ވިދާޅުވި އެވެ.\nމީގެ އިތުރުން ވަކީލް ނާޒިމް ވިދާޅުވީ އޭނާގެ މުވައްކިލުންގެ މައްސަލަތަކާ ގުޅޭގޮތުން ފޮނުވާ ސިޓީތަކަށް ޖަވާބު ލިބުމުގައި ވެސް ގާޒީ ހާފިޒާގެ ސެކްޝަނުން ލަސްވާކަމަށެވެ. ހަމައެއާއެކު އެޕްރީލް މަހުން ފެށިގެން ފޮނުވި އެއްވެސް ސިޓީއަކަށް އަދިވެސް ޖަވާބު ލިބިފައިވާ ނުވާކަމަށް ވަކީލް ވަނީ ވިދާޅުވެފައެވެ.\nއެހެންކަމުން ޖުޑީޝަލް ސާވިސަސް ކޮމިޝަނުން އެ މައްސަލަ ބަލައި ފިޔަވަޅު އަޅައިދިނުމަށް ނާޒިމްވަނީ އެދިވަޑައިގެންފައެވެ.


Filmee Dhaairaa Ge Thafaathu Kuraa Kamah Bune India Ge Actor Maru Vejje - Vaguthu\nފިލްމީ ދާއިރާގައި ތަފާތު ކުރުން ގެންގުޅޭ ކަމަށް ބުނެ އިންޑިއާގެ އެކްޓަރު ސަންދީޕް ނަހަރް ދަންޖެހިގެން މަރުވެއްޖެއެވެ.\nއެކްޓަރ ސަންދީޕް ނަހަރް ދަންޖެހިފައި އޮއްވާ ފެނިފައިވާ އިރު އޭނާ މަރުވުމުގެ ކުރިން ފޭސްބުކް އަށް ލާފައިވާ ނޯޓެއްގައި ބުނެފައި ވަނީ ބޮލީވުޑްގެ ފިލްމީ ދާއިރާގައި ތަފާތުކުރުން ގެންގުޅޭ ކަމަށާއި އޭނާގެ އަންހެނުންގެ އުނދަގޫވެސް ބޮޑު ކަމަށެވެ.\nނަހަރް މަރުވި އިރު އޭނާ ވަނީ އަކްޝޭ ކުމާރްގެ ފިލްމް ކެސާރީ އާއި ސުޝާންތު ސިންގް ފެނިފެންދާ އެމްއެސް ދޯނި ފަދަ ފިލްމުތައް ކުޅެފައެވެ.\nމުމްބާއީގައި ހުންނަ ނަހަރްގެ އެޕާޓްމެންޓުގައި ނަހަރް މަރުވެފައި އޮއްވާ ފެނިފައި ވަނީ އޭނާގެ އަންހެނުން ކަންޗަން އަށާއި ރައްޓެހީންނަށެވެ. އަދި އެސްވީއާރް ހޮސްޕިޓަލަށް ނަހަރް ގެންދެވުނު އިރު ވެސް މަރުވެފައިވާކަމަށް ފުލުހުން ބުނެއެވެ.\nނަހަރް ވަނީ މަރުވުމުގެ ކުރީން އޭނާގެ ފޭސްބުކަށް ސޫސައިޑް ނޯޓަކާއި ނުވަ މިނެޓުގެ ވީޑިއޯއެއް ލައިފައެވެ. ނަހަރް ބުނީ އޭނާގެ އަންހެނުން އޭނާ އަށް ބްލެކްމެއިލްކޮށް އަނިޔާކުރާ ކަމަށާއި އަންހެނުންގެ މަންމަ ވެސް އެކަމުގައި ބައިވެރިވާ ކަމަށެވެ.\nއިންޑިއާގެ ފުލުހުން ދަނީ މި މައްސަލަ މިހާރު ތަހުގީގު ކުރަމުންނެވެ.\nފެބުރުއަރީ 16, 2021 17:27\nދެން ތަފާތު ނުކުރާނެއްނޫން، އެހެދި ގޮތުން\nފެބުރުއަރީ 16, 2021 18:26\nއަނބިމީހާއާއި އާއިލާ މަޅިއަކަށް ފައްތާލާފައި އެ ދިޔައީ....\nފެބުރުއަރީ 17, 2021 08:57\nތަފާތު ކުރާ ކަމަށް ބުނެ އެއް ނޫން މަރުވީ. އޭނަގެ އަނހެނުންގެ ވާހަކަ އޮތީ ނޯޓްގަ. ދެމީހުންގެ ޚިޔާލް ތަފާތު ވާހަކަ އާ އަންހެނުންނަށް އޭނަގެ އިހްސާސްތައް ނޭނގޭ ވާހަކަ.


އިނގިރޭސިވިލާތުގެ މަނަވަރުތައް އޭޝިޔާ ޕެސިފިކް ސަރަޙައްދުގައި މަރުކަޒުވަނީ އިނގިރޭސިވިލާތުގެ މަނަވަރުތައް އޭޝިޔާ ޕެސިފިކް ސަރަޙައްދުގައި މަރުކަޒުވަނީ\nއިނގިރޭސިވިލާތުގެ މަނަވަރުތައް އޭޝިޔާ ޕެސިފިކް ސަރަޙައްދުގައި މަރުކަޒުވަނީ\nއިނގިރޭސިވިލާތުގެ މަނަވަރެއް މެޑިޓެރޭނިޔަން ކަނޑަށް ދަތުރުކުރަނީ / ފައިލް ފޮޓޯ: ރޮއިޓަރސް\nދާޢިމީ ގޮތެއްގައި އިނގިރޭސިވިލާތުގެ މަނަވަރުތައް އޭޝިޔާ ޕެސިފިކް ސަރަޙައްދުގައި ބޭއްވުމަށް ނިންމައިފިއެވެ.\nއަންނަ ސެޕުޓެންބަރު މަހުގެ ތެރޭގައި އިނގިރޭސިވިލާތުގެ 25 މަނަވަރު ޖަޕާނަށް ދަތުރުކުރުމަށްވަނީ ހަމަޖެހިފައެވެ. އެ މަނަވަރުތަކުގެ ތެރޭގައި ރާނީ އެލިޒަބެތުގެ ނަން ދީފައިވާ ބޮޑު މަނަވަރެއްވެސް ހިމެނެއެވެ. އެ މަނަވަރުތައް ޖަޕާނަށް ދަތުރުކުރާނީ ދެކުނު ޗައިނާ ކަނޑު ހުރަސްކޮށްފައެވެ. އެއީ މިލްކުވެރިކަމުގެ މައްސަލާގައި ބޮޑެތި ޚިޔާލު ތަފާތުވުންތަކެއް އުފެދިފައިވާ ސަރަހައްދެކެވެ. އެ ގޮތުން ޗައިނާއިން ދަޢުވާކުރާ ގޮތުގައި ދެކުނު ޗައިނާ ކަނޑުގެ 80 އިންސައްތައަކީ އެ ޤައުމުގެ މިލްކެކެވެ. ނަމަވެސް އެ ސަރަޙައްދުގައި އޮންނަ އެހެން ބައެއް ޤައުމުތަކުން އެ ދަޢުވާއަށް ދެކޮޅު ހަދައެވެ. އަހަރަކު3ބިލިޔަން އެމެރިކާ ޑޮލަރުގެ ވިޔަފާރި މުދާ ދެކުނު ޗައިނާ ކަނޑުން ދަތުރުކުރެއެވެ. އޭގެ އިތުރުން އެއީ ތެލާއި ގޭހުގެ މުއްސަނދިކަން ލިބިފައިވާ ސަރަޙައްދެކެވެ.\nއިނގިރޭސިވިލާތާއި ޖަޕާނުގެ ދިފާޢީ ވުޒާރާއިން ގުޅިގެން ނެރެފައިވާ ބަޔާނެއްގައި ބުނެފައިވަނީ އިނގިރޭސިވިލާތުގެ މަނަވަރުތައް ޖަޕާނަށް ދިޔުމަށްފަހު އޭގެ ތެރެއިން2މަނަވަރެއް އޭޝިޔާ ޕެސިފިކް ސަރަޙައްދުގައި ބޭއްވުމަށް ނިންމާފައިވާކަމަށެވެ. އަދި އެ ދެ ޤައުމުން ބޭނުންވަނީ އެ ސަރަޙައްދުގެ ހަމަޖެހުން ޔަޤީންކުރުމަށް ގުޅިގެން މަސައްކަތްކުރުމަށްކަމަށްވެސް އެ ބަޔާނުގައި ބުނެފައިވެއެވެ.\nއެމެރިކާގެ މަނަވަރުތަކާއި ސިފައިންނާއި ހަނގުރާމަތީ މަތިންދާބޯޓުތައް މިހާރުވެސް ޖަޕާނުގައި މަރުކަޒުވެގެން ޙަރަކާތްތެރިވެއެވެ. އަދި ފާއިތުވި އަހަރުތަކުގެ ތެރޭގައި އިނގިރޭސިވިލާތާއި ޖަޕާނުގެ ދިފާޢީ ގުޅުންތައްވަނީ ވަރަށް ބޮޑަށް ބަދަހިވެފައެވެ.


Misrah eri rabeeuge handhu ohsun\nމިސްރަށް އެރި ރަބީޢުގެ ހަނދު އޮއްސުން\nމިސްރުގެ އިންތިހާބީ ރައީސް މުހައްމަދު މުރުސީ އަކީ ފަހުގެ ތާރީޙެއްގައި ވަރަށް ފާހަގަ ކޮށްލެވޭ ބޭފުޅެކެވެ.\nއިސްލާމީ ދުނިޔެދުއް އެންމެ ހިތްވަރުގަދަ އެއް މުސްލިމް ލީޑަރު ކަމަށްވާ މުރުސީ އަކީ މިސްރުގެ ހުދުމުހުތާރު ރައީސް ހުސްނީ މުބާރަކްގެ ވެރިކަމަށް ފަހު ބޭއްވި ފުރަތަމަ ޑިމޮކްރަޓިކް އިންތިޚާބު ކާމިޔާބު ކުރެއްވި ބޭފުޅާއެވެ.\nހައްގަށް ނަސްރުދީ، ދީނަށް ގޮވާލުމުގައި ފަސްޖެހުމެއް ނެތި އަދި އެއްވެސް ބިރުވެރި ކަމެއްވެސް ނެތި އެމަނިކުފާނު ވަނީ ވަޑައިގަނެފައެވެ.\nއިސްރާއީލާއި ދެކޮޅަށް ބަސް ވިދާޅުވެ، ފަލަސްތީންގެ ރައްޔިތުންގެ މިނިވަންކަމަށް ގޮވާލެއްވުމަކީ އިސްރާއީލާ އެމެރިކާ އިން ވަރަށް ބޮޑަށް ރުޅި އައިކަމަށް ވީއިރު ވެސް އެމަނިކުފާނު ސާބިތުކަމާއެކު ދެއްކެވި ނަމުނާ އަކީ މިއަދުގެ އިސްލާމީ ޖަމާއަތްތަކަށް ލިބެގެން ދާނޭ އަގުހުރި ފިލާވަޅެކެވެ.\nމުރުސީގެ އެންމެ ފަހު ނޭވަޔަށް ދާންދެން ވެސް އެބޭފުޅާ ވަނީ އެބޭފުޅާގެ ހިތްވަރު ގަދަކަން ދައްކަވާފައެވެ.\nމުރުސީގެ ވެރިކަން ވައްޓާލާ އެބޭފުޅާ ވެރިކަމުން ދުރު ކުރެވުނެވެ. ވެރިކަން ވައްޓާލުމުގައި އެމެރިކާ އާއި އިސްރާއީލްގެ ޖާސޫސުން ބައިވެރިވި ކަމަށް ތުހުމަތު ކުރެވެއެވެ.\nއަދި ހަމަ އެޔާއެކު ސިޔާސީ ބޭނުމަށްޓަކައި ބޭސްފަރުވާއިން މަހްރޫމް ކުރައްވާ ޖަލުގެ ތޭރި ތަކުގެ ތެރޭގައި ބަންދުކުރެވިފައި އެބޭފުޅާ ބެހެއްޓުނެވެ.\nމުރުސީ، ރޭގެ ވަގުތެއްގައި ކޯޓްގެ ތެރޭގައި ހުއްޓާ ކުއްލި ގޮތަކަށް ވަނީ އަވަހާރަވެފައެވެ.\nއުމުރުފުޅުން 67 އަހަރުގައި މުރުސީ އަވަހަރަވީ ކޯޓްގެ ތެރޭގައި ހޭފުޅު ނެތި ވަޑައިގެންނެވިތާ އިރުކޮޅެއް ފަހުންނެވެ.\nމިޞްރުގެ ޝަރުޢީ ދާއިރާގެ ބޭފުލަކާއި ހަވާލާދީ އަލް ޖަޒީރާ އިން ބުނީ މުރުސީ އަވަހާރަވުމުގެ ކުރިން 20 މިނެޓް ވަންދެން މެދު ނުކެނޑި ފަނޑިޔާރާ ވާހަކަ ދެކެވުނު ކަމަށެވެ. އަދި އެއްވެސް ހާސްކަމެއް ނެތި ހިނިތުންވުމާއެކު ވާހަކަ ދައްކަމުން ދަނިކޮށް ހޭނެތުނީ ކަމަށް އަލްޖަޒީރާއިން ބުނެފައެވެ.\nމިސްރުގެ ޕަބްލިކް ޕްރޮސެކިއުޓަރ މީޑިއާ އަށް މައުލޫމާތު ދެއްވަމުން ވިދާޅުވީ މުރުސީ އަވަހާރަވީ މިސްރުގެ ގަޑިން މިއަދު ހަވީރު 04:50 ގައި ކަމަށެވެ. އެއީ ދިވެހިރާއްޖޭގެ ގަޑިން މިރޭ 19:50 އެވެ.\nރޭގެ ވަގުތެއްގައި މުރުސީ އަވަހާރަވުމާއި އެކު ހިތްވަރުގަދަ، މުސްލިމް ލީޑަރަކު އަޅުގަނޑުމެންނާ އަބަދުގެ އަބަދަށް ވަކިވެގެން ދިޔައީއެވެ.


Series: Quran kiyavaairu adhi Namaadhu gai bismin kiyun\nމި ލިޔުމަކީ ބިސްމިންކިޔުން ސިލްސިލާގައި ހިމެނޭ6ލިޔުމުގެތެރެއިން2ވަނަ ލިޔުމެވެ.\nރަސޫލު الله ﷺ ގެ ޙަދީޘެއްގައި ވެއެވެ.\n(( كُلُّ كَلَامٍ أَوْ أَمْرٍ ذِي بَالٍ لَا يُفْتَحُ بِذِكْرِ اللهِ فَهُوَ أَبْتَرُ – أَوْ قَالَ : أَقْطَعُ )) رَوَاه أَحْمَدُ وحَسَّنَهُ الشَيْخُ ابْنُ بَاز\nމާނައީ: އެއްވެސް ވާހަކައެއް ނުވަތަ ޚާއްޞަކަމެއް اللهُ ގެ ނަންފުޅުން ނޫން ގޮތަކަށް ފެށޭނަމަ އެކަމަކީ ފުރިހަމަ ކަމެއްނޫނެވެ. (އެބަހީ ބަރަކާތް ކެނޑިފައިވާކަމެކެވެ.)”\nއެހެންކަމުން ރަގަޅުކަންކަން ބިސްމިނުން ފެށުމަކީ ޝަރުޢުވެގެންވާ ސުންނަތެކެވެ.\nއެހެނީ اللهُ ގެ ކަލާމްފުޅު ކީރިތި ޤުރުއާންގެ ސޫރަތްތައް ފައްޓަވާފައިވަނީ ބިސްމިންނެވެ. އަދި ރަސޫލާ ﷺ ސިޓީ ފުޅުތައް ފައްޓަވަނީ ވެސް ބިސްމިންނެވެ. އެގޮތުން ޞަޙީޙުލް ބުޚާރީގެ كِتَابُ بَدْءِ الْوَحْيِ ގައި ރިވާ ކުރައްވާފައިވާ އަބޫ ސުފްޔާން ރިވާކުރެއްވި ޙަދީޘްގައި ރޯމަނުންގެ ވެރިޔާ ހިރަޤަލް އަށް ރަސޫލާ ﷺ ފޮނުއްވި ސިޓީފުޅު ފައްޓަވާފައިވަނީ ބިސްމިންނެވެ. އެހެންކަމުން ކިޔެވުމާއި ލިޔުންތައް ބިސްމިން ފެއްޓުމަކީ اللهُ އާއި އެކަލާނގެ ރަސޫލާ ﷺ ގެ ސުއްނަތަށް ތަބަޢަވުމުގެ ތެރެއިން ހިމެނިގެންދާނެ ކަމެކެކެވެ.\nޤުރްއާން ކިޔަވަން ފެށުމުގެ ކުރިން ބިސްމި ކިޔުން\nޤުރުއާން ކިޔަވަން ފެށުމުގެ ކުރިން ބިސްމި ކިޔުމުގައި ހަތަރު ޙާލަތެއް ވެއެވެ. އެއީ:\nސޫރަތްތައް ފަށާއިރު ބިސްމި ކިޔުން:\nނަމާދުގައި ވިޔަސް އަދި ނަމާދުން ބޭރުގައި ވިޔަސް ސޫރަތެއް ފަށާއިރު ބިސްމި ކިޔުން އެދެވިގެންވާ ކަމަށް ގިނަ ޢިލްމުވެރިން ވިދާޅުވެފައި ވެއެވެ. އެއީ ތައުބާ ސޫރަތް ފިޔަވާ އެހެން ސޫރަތްތަކެވެ. އެ ސޫރަތްތައް ފަށާއިރު ބިސްމި ނުކިޔައި ޚަތިމް ކޮށްފިނަމަ، އެޚަތިމް އަކީ އުނި އެއްޗެއް ކަމަށް ޢިލްމުވެރިން ވިދާޅުވެއެވެ.\nސޫރަތުގެ މެދުތެރެއިން ފަށާއިރު ބިސްމި ކިޔުން.\nޖުމްހޫރު ޢިލްމުވެރިންގެ ރައުޔަކީ ސޫރަތުގެ މެދުތެރެއިން ކިޔަވަން ފަށާނަމަވެސް ބިސްމި ކިޔުން އެންމެ ރަގަޅު ކަމަށެވެ. އަދި އިމާމް ޝާފިޢީ رحمه اللهُ ގެ ރައުޔަކީ ސޫރަތުގެ މެދުތެރެއިން ވިޔަސް ބިސްމި ކިޔުން އެދެވިގެންވާ ކަމަށެވެ. އިމާމް ފައްރާއު رحمه اللهُ ވިދާޅުވާ ގޮތުގައި ސޫރަތެއްގެ މެދުތެރެއިން ކިޔަވަން ފަށާއިއިރު އެއާޔަތުގައި اللهُ އަށް ރުޖޫޢަވާ ޟަމީރެއް އިނދެއްޖެނަމަ ބިސްމި ކިޔަން ޖެހޭނެކަމަށެވެ. ހަމައެކަނި އަޢޫޛު ކިޔައިގެން ފަށައިފިނަމަ، ލަޢްނަތްލެއްވި އިބްލީސް އަށް ޟަމީރު ހިނގައިދާނެ ކަމަށް ޓަކައެވެ. މިޘާލަކަށް އަންނަނިވި އާޔަތްތަކަށް ބަލާށެވެ.\n﴿ إِلَيْهِ يُرَ‌دُّ عِلْمُ السَّاعَةِ۝﴾ الفصلت:47\nމާނައަކީ: “ޤިޔާމަތް ދުވަސް އައުމުގެ ވަގުތު ދެނެވޮޑިގަތުންވަނީ ހަމައެކަނި އެކަލާނގެއަށެވެ.”\nހަމައެފަފަދައިން އަންނަނިވި އާޔަތް:\n﴿ وَهُوَ الَّذِي أَنشَأَ جَنَّاتٍ مَّعْرُ‌وشَاتٍ وَغَيْرَ مَعْرُ‌وشَاتٍ وَالنَّخْلَ وَالزَّرْ‌عَ مُخْتَلِفًا أُكُلُهُ وَالزَّيْتُونَ وَالرُّ‌مَّانَ مُتَشَابِهًا وَغَيْرَ مُتَشَابِهٍ ۚ ۝﴾ الأنعام:141\nމާނައަކީ: “އެކަލާނގެއީ، ފެތުރޭ ވެޔޮތަކާއި، ވެޔޮނޫން ގަސްތަކުގެ ބަގީޗާތަކާއި، އޭގެ މޭވާއާއި، އޮށްޓަރު ތަފާތުވެގެންވާ ޙާލު، ކަދުރުރުކާއި، ގޮވާމާއި، އެއްވައްތަރު ވެގެންވާ ޙާލުގައްޔާއި، އެއްވައްތަރުވެގެން ނުވާޙާލުގައި، ޒައިތޫންޏާއި، އަންނާރު އުފެއްދެވި ރަސްކަލާނގެއެވެ..”\nމިފަދަ އާޔަތްތަކުން ކިޔަވަން ފަށާއިރު ހަމައެކަނި އަޢޫޛު ކިޔާފައި ފަށާނަމަ ލަޢްނަތްލެއްވި އިބްލީސް އަށް ޟަމީރު ހިނގައިދާނެ ކަމަށް ޓަކައި ބިސްމި ކިޔުމަށް އެބޭފުޅުން ވިދާޅުވެއެވެ.\nތައުބާ ސޫރަތް ފެށުމުގެ ކުރިން ބިސްމި ކިޔުން:\nމިއީ މަކްރޫހަ ކަމެއްކަމުގައި ގާރީވެރިންނާއި ޢިލްމުވެރިން ވިދާޅުވެއެވެ.\nއިމާމް އަޙްމަދު رحمه اللهُ އާއި ސުވާލު ކުރެވުނެވެ. އަންފާލް ސޫރަތާއި ތައުބާ ސޫރަތާއި ދެމެދު ބައި ކުރުމަށް ޓަކައި ނުވަތަ ދެސޫރަތް ވަކި ކުރުމަށް ޓަކައި ދެސޫރަތް ދެމެދުގައި ބިސްމި ކިޔިދާނެތޯއެވެ؟ ޖަވާބުގައި ވިދާޅުވިއެވެ. ރަސޫލު الله ﷺ ގެ އަޞްޙާބުން އިޖްމާޢުވެލައްވާފައިވާ ގޮތަށް އުނި އިތުރު ކުރުމެއް ނެތި ކިޔެވުން އެއީ އެންމެ ރަގަޅު ގޮތެވެ. އެބަހީ ދެސޫރަތް ވަކި ކުރުމަށްޓަކައި ދެމެދުގައި ބިސްމި ނުކިޔާށެވެ.\nތައުބާ ސޫރަތުގެ މެދުތެރެއިން ކިޔަވަން ފަށާނަމަ ބިސްމި ކިޔުން:\nމި މައްސަލާގައި ގާރީވެރިން އިޚްތިލާފުވެލައްވާފައި ވެއެވެ. ގާރީވެރިންގެ އިމާމެއް ކަމުގައިވާ އަލްއިމާމް އައްސަޚާވީ رحمه اللهُ ވިދާޅުވެފައިވެއެވެ. “ތައުބާ ސޫރަތުގެ މެދުތެރެއިން ކިޔަވަން ފަށާނަމަ ބިސްމި ކިޔުން ސުންނަތެއް ކަމާއި މެދުގައި ޚިލާފެއް ނެތެވެ. ތައުބާ ސޫރަތް ފެށޭތަނުގައި ބިސްމިކިޔުމާއި މެދުތެރެއިން ކިޔުމާއި ތަފާތެވެ.”\nނަމަވެސް އަލްޖަޢުބަރީ رحمه الله މި ވާހަކަ އަށް ރައްދު ދެއްވާ ވިދާޅުވިއެވެ. “ތައުބާ ސޫރަތުގެ މެދުތެރެއިން ކިޔަވަން ފެށި ނަމަވެސް ބިސްމި ކިޔުމަކީ މަކްރޫހަ ވެގެންވާ ކަމެކެވެ. އަދި މިމައްސަލާގައި އެންމެ ރަގަޅު ގޮތަކީ ވެސް އެއީ އެވެ. އެހެނީ މިސޫރަތުގެ ފެށޭ ކޮޅުގައިވެސް ބިސްމި ނުވާ ސަބަބަކީ މި ސޫރަތަކީ ކަނޑީގެ މައްޗަށް ބާވާލެއްވުނު ސޫރަތަކަށް ވެފައި، މި ސޫރަތުގައި އެހެން ސޫރަތްތަކުގައި ނެތްވަރަށް މުނާފިގުންގެ ފަޟީޙަތުގެ ވާހަކަތައް ހުރުމުން، ސޫރަތުގެ ފެށޭކޮޅުގައި ނެތް އެއްޗެއް މެދުތެރެއިންވެސް ނެތުން މާ އައުލާކަން ބޮޑެވެ. (ބައްލަވާ: الآدَابُ الشَّرْعِيَّةُ لِابْنِ الْمُفْلِحِ 2/325، الْمَوْسُوْعَةُ الْفِقْهِيَّةُ 13/253، الْفَتَاوَى الْفِقْهِيَةُ الْكُبْرَى1/52.)\nނަމާދުގައި ބިސްމިން ކިޔުން\nއަލްޙަމްދު ކިޔަވަން ފަށާއިރު އަދި އަލްޙަމްދު ނިންމާ ސޫރަތް ފަށާއިރު ބިސްމި ކިޔުން\nނަމާދުގައި ސޫރަތުލް ފާތިޙާ ފެށުމުގެކުރިންނާއި ތައުބާ ސޫރަތް ފިޔަވާ އެހެން ސޫރަތްތައް ކިޔަވަން ފެށުމުގެ ކުރިން ރަސޫލު الله ﷺ ބިސްމި ވިދާޅުވާ ކަމަށް ޘާބިތުވެއެވެ. ވީމާ ނަމާދުގެ ކޮންމެ ރަކްޢަތެއްގައިވެސް ސޫރަތުލް ފާތިޙާ ފެށުމުގެ ކުރިން ބިސްމި ކިޔުން ޝަރުޢުވެގެން ވެއެވެ. އަދި ތައުބާ ސޫރަތް ފިޔަވާ އެހެން ކޮންމެ ސޫރަތެއް ފެށުމުގެ ކުރިން ބިސްމި ކިޔުންވެސް މަޝްރޫޢު ވެގެން ވެއެވެ. (اللَّجْنَةُ الدَّائِمَة لِلْإِفْتَاء ފަތުވާ 6/380.)\nއަލްޙަމްދު ނިންމާ ސޫރަތެއްގެ މެދުތެރެއިން ކިޔެވުން ފަށާ ނަމަ ބިސްމި ކިޔުން\nނަމާދުގެ ކޮންމެ ރަކްޢަތެއްގައިވެސް ސޫރަތުލް ފާތިޙާއަށް ފަހު ކިޔަވާ ބައި ފަށަނީ ސޫރަތެއްގެ މެދުތެރެއިން ކަމުގައިވާނަމަ ބިސްމި ކިޔުން ޝަރުޢުވެގެން ނުވެއެވެ. (اللَّجْنَةُ الدَّائِمَة لِلْإِفْتَاء ފަތުވާ 6/380.)\nނަމާދުގައި ބިސްމި ކިޔަން ޖެހެނީ ބާރަށްތަ ނުވަތަ ސިއްރުންތަ؟\nނަމާދުގައި ބިސްމި ބާރަށް ކިޔުމަކީ ސުންނަތުން ޘާބިތުވާ ކަމެކެވެ. އެއީ ބިދްޢައެއް ނޫނެވެ. އަދި ޙަރާމް ކަމެއްވެސް ނޫނެވެ. ނަމަވެސް ރަސޫލު الله ﷺ ގިނައިން ކުރައްވާފައިވާ ގޮތަކީ ބިސްމި މަޑުން ވިދާޅުވުމެވެ.\nأَنَس4ކިބައިން ރިވާވެގެން ވެއެވެ. أَنَّ النَّبِيَّ x وَأَبَا بَكْرٍ وَعُمَرَfكَانُوا يَفْتَتِحُونَ الصَّلاَةَ بِـ ﴿الْحَمْدُ لِلَّهِ رَبِّ الْعَالَمِينَ ۝﴾ رواه البخاري\nމާނައަކީ: ” ރަސޫލު الله ﷺ އާއި އަބޫބަކުރު އަދި ޢުމަރުf ނަމާދު ފައްޓަވަނީ އަލްޙަމްދު އިންނެވެ.” މާނައަކީ ބިސްމި ވިދާޅުވާ އަޑު ނުއިވެއެވެ.\nوَعِنْدَ أَحْمَدُ: وَكَانُوْا لَا يَجْهَرُوْنَ بِبِسْمِ اللهِ الرَّحْمَنِ الرَّحِيْمِ “ . އިމާމް އަޙްމަދު رحمه الله ގެ ރިވާޔަތުގައި ވެއެވެ. “އެބޭފުޅުން ބިސްމި ބާރަށް ވިދާޅު ނުވެއެވެ.”\nމިއީ (ބިސްމި މަޑުން ކިޔުމަކީ) ޙަނަފީ އަދި ޙަންބަލީ މަޛްހަބުގެ ރައުޔެވެ. ނަމަވެސް އިމަމް ޝާފިޢީ رحمه اللهُ ގެ ރައުޔަކީ ބިސްމި ބާރަށް ކިޔުމެވެ.\nބިސްމި ބާރަށް ކިޔުން އެއީ ސުންނަތް ގޮތް ކަމުގައި ވިދާޅުވާ ޢިލްމުވެރިންގެ ދަލީލަކީ: أَبُوْهُرَيْرَة رضي الله عنه މީސްތަކުންނާއިގެން އިމާމްވެ ނަމާދު ކުރައްވަމުން ބިސްމި ބާރަށް ވިދާޅުވެފައި ނަމާދު ނިމިވަޑައިގެން މީސްތަކުންގެ ގާތުގައި ވިދާޅުވިއެވެ. “ތިމަންކަލޭގެފާނު މި ނަމާދު ކުރީ ކީރިތި ރަސޫލާ ﷺ ނަމާދު ކުރެއްވި ގޮތަށެވެ.”\nމައްސަލާގެ ރާޖިޙް ގޮތަކީ: ސޫރަތުލް ފާތިޙާ ފެށުމުގެ ކުރިން ބިސްމި ސިއްރުން ކިޔުން އެއީ ރަސޫލު الله ﷺ އެންމެ ގިނައިން ކުރެއްވި ގޮތެވެ. ބައެއް ފަހަރަށް (މަދު ފަހަރެއްގައި) ބާރަށް ކިޔުއްވާފައިވާ ސަބަބަކީ އެއީވެސް ހުއްދަ ގޮތެއްކަން އުއްމަތަށް ބަޔާން ކޮށް ދެއްވުމެވެ.\nބިސްމި އަކީ ސޫރަތުލް ފާތިޙާގެ ބައެއްތަ؟\nމި ކަމާއި ގުޅޭގޮތުން އައްޝައިޚް މުޙައްމަދު އަލްއަމީނުއް ޝަންގީޠީI ވިދާޅުވިއެވެ.\n“ބިސްމި އަކީ ސޫރަތުލް ފަތިޙާގެ އާޔަތެއްތޯ ނުވަތަ ކޮންމެ ސޫރަތެއްގެ ފެށޭތަނުގައި އޮންނަ އާޔަތެއްތޯ، މިމައްސަލާގައި ޢިލްމުވެރިންގެ މެދުގައި ޚިލާފު އުފެދިފައިވެއެވެ. ނަމަވެސް އެއީ ސޫރަތުއް ނަމްލުގެ 30 ވަނަ އާޔަތުގެ ބައެއް ކަމާއި މެދުގައި ހުރިހާ ޢިލްމުވެރިން ވެސް އެއްބަސްވެލައްވައެވެ. މާތް ﷲ ވަޙީ ކުރައްވައެވެ. ﴿ إِنَّهُ مِن سُلَيْمَانَ وَإِنَّهُ بِسْمِ اللَّهِ الرَّ‌حْمَـٰنِ الرَّ‌حِيمِ ۝﴾ މާނައަކީ: “އެއީ، ހަމަކަށަވަރުން، سُلَيْمَانُގެފާނުގެ އަރިހުން އައި ސިޓީފުޅެކެވެ. އަދި ހަމަކަށަވަރުން، އޭގައި އަންގަވާފައިވަނީ بِسْمِ اللَّهِ الرَّحْمَنِ الرَّحِيْمِ އެވެ. (ރަޙްމާންވަންތަ ރަޙީމްވަންތަ اللهُ ގެ اِسْمُ ފުޅުން ފަށައިގަންނަމެވެ.)”\nބައެއް ޢިލްމުވެރިން ދެކިލައްވާ ގޮތުގައި ބިސްމި އަކީ ތައުބާ ސޫރަތް ފިޔަވާ އެހެން ހުރިހާ ސޫރަތެއް ފެށޭ ތަނުގައި އޮންނަ މުސްތަގިއްލު އާޔަތެކެވެ.\nބައެއް ޢިލްމުވެރިން ދެކިލައްވާ ގޮތުގައި އެއީ ސޫރަތުލް ފާތިޙާގެ އާޔަތެކެވެ.\nމައްސަލާގެ ރާޖިޙް ގޮތަކީ: ބިސްމި އަކީ ސޫރަތުއް ނަމްލުގެ 30 ވަނަ އާޔަތުގެ ބައެއް ކަމާއި، ތައުބާ ސޫރަތް ފިޔަވާ އެހެން ހުރިހާ ސޫރަތްތަކެއް ފެށޭތަނުގައި އޮންނަ ވަކި ސޫރަތަކަށް ނުވާ މުސްތަގިއްލު އާޔަތެއްކަމެވެ. އަދި ދެސޫރަތް ދެމެދުގައި ބިސްމި އޮތުމުގެ ބޭނުމަކީ ދެސޫރަތް ދެމެދު ފަރަގު ކުރުން ކަމެވެ. (مُذَكِّرَةُ أُصُوْلُ الْفِقْهِ، 66،67.)\nނަމާދަށް ހަށަމް ބަނުމުގެ ކުރިން ބިސްމި ކިޔަން ޖެހޭނެތަ؟\nނަމާދުގައި ބިސްމި ކިޔަން ޖެހެނީ ހަށަމް ބަނދެ، ދުޢާއުލް އިސްތިފްތާޙު ކިޔާ، އަދި އަޢޫޛުވެސް ކިޔާ ނިމި، ސޫރަތުލް ފާތިޙާ ކިޔަވަން ފެށުމުގެ ކުރިންނެވެ.\nނަމާދު ފެށުމުގެ ކުރިން ނުވަތަ ނަމާދަށް ހަށަމް ބަނުމުގެ ކުރިން ބިސްމި ކިޔުއްވި ކަމެއް ނުވަތަ ވަކި ޚާއްޞަ ޛިކްރެއް ކުރެއްވި ކަމެއް ރަސޫލު الله ﷺ ކިބައިން ޘާބިތުވާކަށް ނެތެވެ.\nއިމާމު އިބްނުލް ޤައްޔިމްI ވިދާޅުވެފައިވެއެވެ. ” ރަސޫލު الله ﷺ ނަމާދަށް ތެދުވެ ވަޑައިގެންފިނަމަ، اللهُ أَكْبَرُ ވިދާޅުވެ ނަމާދު ފައްޓަވަނީއެވެ. އޭގެ ކުރިން އެއްވެސް އެއްޗެއް ވިދާޅެއް ނުވެއެވެ.” (زَادُ الْمَعَاد 1/194.)


Beyhaai Kaadu hifaigen Aa Shipping Line ge furathama boat Raajje aisfi\nމޯލްޑިވްސް ސްޓޭޓް ޝިޕިންގެ ފުރަތަމަ ބޯޓް ރާއްޖެ ގެނައުން--ފޮޓޯ: އެސްޓީއޯ\nއެމްއެސްއެސް ޝިޕިން ލައިންގެ ފުރަތަމަ ބޯޓު ބޭހާއި ކާޑު ހިފައިގެން ރާއްޖޭ އައިސްފި\nއަލަށް ރާއްޖޭގައި އުފެއްދި ގައުމީ ޝިޕިން ކުންފުނި، މޯލްޑިވްސް ސްޓޭޓް ޝިޕިން (އެމްއެސްއެސް)ގެ ފުރަތަމަ ބޯޓު ރާއްޖެ ގެނެސް ރާއްޖޭގެ އާ ޝިޕިން ލައިން މިއަދު އިފްތިތާހު ކޮށްފި އެވެ.\nމިއަދު ގެނައި ބޯޓަކީ 20 ފޫޓްގެ 700 ކޮންޓެއިނަރު އުފުލޭ "އެމްވީ އައިބީރިއަން އެކްސްޕްރެސް" ނަމަކަށް ކިޔާ ބޯޓެކެވެ. ބޯޓަށް މަރުހަބާ ކިއުމުގެ ގޮތުން ފެނުގެ ސެލިއުޓެއް ވަނީ އަރުވާފަ އެވެ. ބޯޓް ރާއްޖެ ގެނެސްފައިވަނީ ކާޑުގެ ބާވަތް ތަކާއި ބޭހާ އެކު އެވެ.\nމޯލްޑިވްސް ސްޓޭޓް ޝިޕިން (އެމްއެސްއެސް) އަކީ އެސްޓީއޯގެ ސަބްސިޑަރީ އެކެވެ. އެކުންފުނީގައި ހިމެނެނީ އެސްޓީއޯގެ 99.99 ޕަސެންޓް ހިއްސާ އާއި އެސްޓީއޯގެ ސަބްސިޑަރީ، ފިއުލް ސަޕްލައި މޯލްޑިވްސް (އެފްއެސްއެމް) ގެ 0.01 ޕަސެންޓް ހިއްސާ އެވެ.\nއެސްޓީއޯއިން ބުނީ، އެމްއެސްއެސް އުފައްދާ ހިދުމަތް ދޭން ފަށަނީ ދިވެހި ވިޔަފާރިވެރިންނަށް އިތުބާރު ހިފޭ، ޝިޕިން ލައިނަކަށް ވުމުގެ އަޒުމުގައި ކަމަށެވެ. މީގެ އިތުރުން ދިވެހިންނަށް ވަޒީފާގެ ފުރުސަތުތައް ހުޅުވާލާ، ޓޫރިޒަމަށް ބަރޯސާވާ މިންވަރު އިގްތިސާދުގައި މަދުކުރުމަކީވެސް މި ކުންފުނި އުފައްދައި ހިދުމަތް ދިނުމުގެ މަގުސަދެއް ކަމަށް ބުންޏެވެ.\nރައީސް އިބްރާހިމް މުހައްމަދު ސޯލިހު ވިދާޅުވި ގޮތުގައި ރާއްޖެ އޮތީ ފަތުރުވެރިކަމަށް ވަރަށް ބޮޑަށް ބަރޯސާވެފައި ކަމަށާއި އެކަން ބަދަލުކުރުމަށް އެހެން ސިނާއަތްތަކަށް އިންވެސްޓު ކުރަން ހެޖޭ ކަމަށެވެ. އެގޮތުން މި ޝިޕިން ލައިނަށް އިންވެސްޓު ކުރުމަކީ އޭގެ ތެރެއިން މުހިންމު އެއް މަސައްކަތް ކަމަށާއި މިކަމުގައި ކުރިން ރާއްޖޭގެ ފަހުރުވެރި ތާރީހު އަލުން އިޔާދަކުރައްވާނެ ކަމަށް ރައީސްވިދާޅުވި އެވެ.\nދައުލަތުގެ ދަރަނި 6.4 ޕަސެންޓަށް ކުޑަކޮށްފި


School thakugai tablet beynun kuran fashaifi | Mihaaru\nސީއެޗްއެސްއީ ކުދިންތަކެއް ޓެބްލެޓް ބޭނުން ކުރަނީ.\nސްކޫލުތަކުގައި ޓެބްލެޓް ބޭނުންކުރަން ފަށައިފި\n02 އޯގަސްޓް 2018 - 10:11 12 comments\nޑިޖިޓައިޒްކޮށް ބައެއް ސްކޫލުތަކުގައި ޓެބްލެޓް ބޭނުން ކޮށްގެން ކިޔަވައިދޭން ފަށައިފި އެވެ.\nދެ ވަނަ ޓާމުން ފެށިގެން ޓެބްލެޓް ބޭނުން ކުރަން ފަށާނެ ކަމަށް އެޑިއުކޭޝަން މިނިސްޓްރީން ބުންޏަސް އަދި ވެސް ބައެއް ސްކޫލުތަކަށް ޓެބްލެޓް ބަހައި ނުނިމެ އެވެ. އެކަމަކު ޓެބްލެޓް ލިބުނު ބައެއް ސްކޫލުތަކުގައި މިހާރު ވަނީ އެ ބޭނުން ކޮށްގެން ކިޔަވައިދޭން ފަށައިފަ އެވެ.\nމަތީ ސާނަވީ އަށް ކިޔަވައިދެމުން އަންނަ ސީއެޗްއެސްއީގެ ގްރޭޑް 12ގެ ދަރިވަރުން މި ހަފުތާގައި ޓެބްލެޓް ބޭނުންކުރަން ވަނީ ފަށައިފަ އެވެ. އެ ސްކޫލުގެ ޕްރިންސިޕަލް އައިޝަތު ސަފޫރާ ވިދާޅުވި ގޮތުގައި ޓެބްލެޓް ބޭނުންކޮށްގެން ކިޔަވައިދޭން ފަށާފައިވާ އިރު، ދަރިވަރުންގެ ފަރާތުންް ބަދަލުތަކެއް ފެނެ އެވެ. އަދި ހުރިހާ މާއްދާއެއް ކިޔަވައިދޭން ވެސް ޓެބްލެޓް ބޭނުންކުރާ ކަމަށް އޭނާ ވިދާޅުވި އެވެ.\n"ބިޒްނަސް، ކެމިސްޓްރީ މާއްދާތައް ކިޔަވައިދޭން ޓީޗަރުން ޓެބްލެޓް ބޭނުންކުރަން ފަށައިފި. ދަރިވަރުންގެ ޝައުގުވެރިކަން އެބަ ފެނޭ ޓެބްލެޓުން ކިޔަވައިދޭން ފެށީމަ،" ހާހަކަށް ވުރެ ގިނަ ދަރިވަރުން ކިޔަވަމުން އަންނަ ސްކޫލުގެ ޕްރިންސިޕަލް ވިދާޅުވި އެވެ.\nއޭނާ ވިދާޅުވީ ޓެބްލެޓް ބޭނުންކޮށްގެން ކިޔަވައިދޭން ޓީޗަރުން ވެސް ވަރަށް ޝައުގުވެރިވާ ކަމަށެވެ. އެކަމުގެ ހެޔޮ ބަދަލުތައް ދަރިވަރުންގެ ނަތީޖާ އިން ފެނިގެންދާނެ ކަން ސަފޫރާ ފާހަގަކުރެއްވި އެވެ.\nކަލާފާނު ސްކޫލުގެ ގްރޭޑް 10ގެ ދަރިވަރުން ވެސް އިއްޔެ ވަނީ ޓެބްލެޓް ބޭނުންކުރަން ފަށައިފަ އެވެ.\nމިނިސްޓްރީން މިހާރު ވަނީ ގްރޭޑް 1-12 އަށް ކިޔަވައިދޭ 8459 ޓީޗަރުންނާ ޓެބްލެޓް ހަވާލުކޮށްފަ އެވެ. އެ ބޭނުން ކުރާނެ ގޮތާ މެދު ޓީޗަރުންނާއި ބެލެނިވެރިން އަހުލުވެރިކުރުވަން ވެސް ތަފާތު ޕްރޮގްރާމްތައް ހިންގާފައި ވެ އެވެ.\nރާއްޖޭގެ ހުރިހާ ސްކޫލެއްގައި ބޭނުންކުރާނެ ޓެބްލެޓް ގަންނަން މިނިސްޓްރީން ހަވާލުކުރީ މެކްސްކޮމް ކުންފުންޏާ އެވެ. އެގޮތުން 70،000 އަށްވުރެ ގިނަ ޓެބްލެޓް ރާއްޖެ ގެނެސްފައި ވެ އެވެ. ޓެބްލެޓް ބޭނުންކޮށް ސްކޫލުތައް ޑިޖިޓައިޒްކުުރުމުގެ މަޝްރޫއަށް ސަރުކާރުން ވަނީ 154 މިލިއަން ރުފިޔާގެ ބަޖެޓެއް ކަނޑައަޅައިފަ އެވެ.\nއިތުރު ލިޔުންތައް ސްކޫލް ތައުލީމް އެޑިއުކޭޝަން މިނިސްޓްރީ ޓެބްލެޓް ކިޔަވާކުދިން\nއަންނަހަފުތާގައި ހުރިހާ ދަރިވަރުން ޓެބްލެޓް ބޭނުންކުރާނެ\nދަރިވަރުންނަށް އަދި ޓެބްލެޓް ބަހައެއް ނުނިމޭ\nޓެބްލެޓް ބޭނުންކުރަން ބެލެނިވެރިން އަހުލުވެރިކުރުވަނީ


Noorul-islam.NET :: އިސްލާމްދީނާއި އަންހެނުން\nތާރީޚް:3ޑިސެމްބަރު 2010\nލިޔުއްވީ : ޢަބްދުލްހާދީ ޙުސައިން (ޑެޕިއުޓީ އެޑިޓަރ)\nاَلْحَمْدُ لِلَّهِ رَبِّ الْعَالَمِيْن، خَلَقَ لَكُمْ مِنْ أَنْفُسِكُمْ أَزْوَاجًا لِتَسْكُنُوا إِلَيْهَا وَجَعَلَ بَيْنَكُمْ مَوَدَّةً وَرَحْمَةً، وَجَعَلَ الرِّجَال قَوَّامِيْنَ عَلَى النِّسَاءِ بِمَا فَضَّلَ بَعْضُهُمْ عَلَى بَعْض وَبِمَا أَنْفَقُوا مِنْ أَمْوَالِهِمْ، وَأَشْهَدُ أَنْ لَا إِلَه إِلَّا الله وَحْدَهُ لَا شَرِيْكَ لَهُ، شَرَعَ لِعِبَاِدِه مَا فِيْهِ صَلَاحِهِمْ وَفَلَاحِهِمْ وَهُوَ الْعَلِيْمُ بِمَا يُصْلِحُهُمْ، وَأَشْهَدُ أَنَّ مُحَمَّدًا عَبْدُهُ وَرَسُولُهُ صَلَّى الله عَلَيْهِ وَعَلَى آلِهِ وَأَصْحَابِهِ أَجمعِيْنَ.<?xml:namespace prefix = "o" ns = "urn:schemas-microsoft-com:office:office" />\nމިއަދު ޢާއްމު ކޮށް ދެކެވޭ އެއްވާހަކައަކީ އަންހެނުންގެ ވާހަކައެވެ. އެބައިމީހުންގެ ޙައްޤުތަކުގެ ވާހަކައެވެ. އިސްލާމްދީން އެބައިމީހުން ނިކަމެތި ކުރި ވާހަކައެވެ. އިސްލާމްދީނުގެ ޢަދާވާތްތެރިން އިސްލާމް ދީނުގައި އަންހެނުންނަށް ދެވިފައިވާ މަޤާމު އޮޅުވާލުމަށްޓަކައި އިސްލާމްދީނުގެ ކުރީގައްޔާއި އަދި ފަހުގައި އަދި ކާފަރު ޤައުމުތަކުގައި އަންހެނުންގެ ހާލަތު ނޭންގޭ މީހުންގެ ގާތު މިފަދަ ވާހަކަތައް ދައްކާ ހަދައެވެ.\nޖާހިލިއްޔަ ޒަމާނުގައި އަންހެނުންނަކީ އެއްވެސް ބައެއް ނޫނެވެ. އެމީހުން އަންހެން ކުދިން ލިބިއްޖެ ނަމަ އެކަމާ ނުރުހުންވެއެވެ. އަދި އެކުދިން ދިރި ތިއްބާ ވަޅުލައެވެ. މާތް ﷲ މިކަން އެ އިލާހުގެ ފޮތުގައި ވަނީ ބަޔާން ކުރައްވާފައެވެ. އެކަލާނގެ ވަހީ ކުރައްވަނީ: (( وَإِذَا بُشِّرَ أَحَدُهُمْ بِالْأُنْثَى ظَلَّ وَجْهُهُ مُسْوَدًّا وَهُوَ كَظِيْمٌ, يَتَوَارَى مِنَ الْقَوْمِ مِنْ سُوءِ مَا بُشِّرَ بِهِ أَيُمْسِكُهُ عَلَى هُونٍ أَمْ يَدُسَُهُ فِي التُّرَابِ أَلَا سَاءَ مَا يَحْكُمُونَ.)) (النحل:58-59) މާނައީ: " އަދި އެއިން މީހަކަށް، އަންހެންދަރިއެއް ލިބިއްޖެކަމުގެ خَبَرُ ދެވިއްޖެނަމަ، އެމީހެއްގެ މޫނު އަނދިރިވެގެންދެތެވެ. އޭނާއަށް އެކަމުގެ ހިތާމަ ލިބިގެންވާ حَالُ ގައެވެ. އެމީހާއަށް ދެވުނު خَبَرُ ގެ ނުބައިކަމުން، މީސްތަކުންގެ ކިބައިން އޭނާ ނިވައިވެގަނެތެވެ. ނިކަމެތިކަންމަތީގައި، އޭނާ އެ ކުއްޖާ ގެންގުޅޭނީ ބާވައެވެ؟ ނުވަތަ ފަސްގަނޑުގެ ތެރެޔަށް އެ ކުއްޖާ ކޮށްޕައިލާނީ ބާވައެވެ؟ ދަންނާށެވެ! އެއުރެންކުރާ حُكُمْ ހާދަހާ ނުބައިވެގެންވެއެވެ."\nއަދި ﷲ ތަޢާލާ ސުވާލު ކުރައްވާނެތެވެ. (( وَإِذَا الْمَوْءُودَةُ سُئِلَتْ , بِأَيِّ ذَنْبٍ قُتِلَتْ )) (التكوير:8-9) މާނައީ: " އަދި ދިރިއޮއްވައި ވަޅުލި އަންހެން ދަރިޔާއާ سُؤَالُ ކުރައްވާ ހިނދެވެ. އޭނާ މަރައިލީ ކޮން ކުށެއްގެ ސަބަބުން ހެއްޔެވެ؟ "\nޖާހިލިއްޔަ ޒަމާނުގައި އަންހެން ކުއްޖަކު ނުމަރައި ބޮޑު ވެއްޖެނަމަ އެކުއްޖާ ތަރިކަ މުދަލުން މަހުރޫމު ކުރެއެވެ. އަދި އެ ކުއްޖާއަކީ ތަރިކަ މުދަލެއްގެ ގޮތުގައި ހަދައި ބޭނުންކުރެއެވެ. އިބްނު އައްބާސްގެ ކިބައިން އަލްއިމާމު ބުޚާރީ ރިވާކުރައްވާފައިވެއެވެ. ( كَانُوا إِذَا مَاتَ الرَّجُلُ كَانَ أَوْلِيَاؤُهُ أَحَقُّ بِإِمْرَأَتِهِ، إِنْ شَاءَ بَعْضُهُمْ تَزَوَجَّهَا، وَإِنْ شَاءُوْا زَوِّجُوْهَا، وَإِنْ شَاءُوْا لَمْ يُزَوِّجُوْهَا فَهُمْ أَحَقُّ بِهَا مِنْ أَهْلِهَا ) މާނައީ: "އެބައިމީހުންގެ ތެރެއިން މީހަކު މަރުވެއްޖެނަމަ އޭނާގެ ވާރުތަވެރިންނަކީ އޭނާގެ އަނބިމީހާއަށް ބާރުފޯރުވައި އުޅޭ އޭނާގެ ސާހިބުން ކަމުގައިވިއެވެ. އެވާރުތަވެރިންގެ ތެރެއިން ބައެއް މީހުން ބޭނުންވެއްޖެނަމަ އެއަންހެންމީހާއާ ކައިވެނި ކުރެއެވެ. އަދި އެމީހުން ބޭނުންވެއްޖެނަމަ އޭނާ އެހެން މީހަކާ ދެވައެވެ. އަދި އެމީހުން ބޭނުންވެއްޖެނަމަ އެއަންހެންމީހާ އެހެންމީހަކާ ނުދެވައެވެ. ފަހެ (އެމީހުންގެ ނަޒަރުގައި) އެއަންހެން މީހާގެ ގާތްތިމާގެ މީހުންނަށްވުރެ އޭނާގެ މައްޗަށް ބާރުވެރިވެ ޙައްޤުކަން ބޮޑުވެގެންވަނީ އެބައިމީހުންނެވެ."\nމިކަމާ ބެހޭގޮތުން މާތް ﷲ ވަހީ ކުރައްވަނީ: (( يَا أَيُّهَا الَّذِيْنَ آمَنُوْا لَا يَحِلُّ لَكُمْ أَنْ تَرِثُوْا النِّسَاءَ كَرْهًا)) (النساء:19) މާނައީ: " އޭ إِيْمَان ވެއްޖެ މީސްތަކުންނޭވެ! ނުރުހުމުގައި އަންހެނުން ވާރުތަކޮށް ގަތުމަކީ، ތިޔަބައިމީހުންނަށް حَلَالُ ވެގެންވާ ކަމެއްނޫނެވެ. "\nއެމީހުން އެއްފަހަރާއި އެތައް އަންހެނުންނަކާ ދިޔައީ ކައިވެނި ކުރަމުންނެވެ. ވަކި އަދަދެއް ނޯވެއެވެ. ނަމަވެސް އިސްލާމް ދީން އައުމާއެކީ މިކަންވަނީ ވަކި އުޞޫލަކަށް ފައްތާފައެވެ. ގިނަ ވެގެން އެއްވަގުތެއްގައި ފިރިހެނަކަށް ޙައްޤުވަނީ ހަތަރު އަނބީންނެވެ. އެއީ ވެސް އެބައިމީހުންގެ ތެރޭގައި ޢަދުލުވެރިކަމާއެކު ކަންތައްތައް ބެހެއްޓޭނަމައެވެ. މާތް ﷲ ވަޙީ ކުރައްވަނީ: (( فَانْكِحُوْا مَا طَابَ لَكُمْ مِنَ النِّسَاءِ مَثْنىَ وَثُلَاثَ وَرُبَاعَ فَإِنْ خِفْتُمْ أَلَّا تَعْدِلُوْا فَوَاحِدَةٍ أَوْ مَا مَلَكَتْ أَيْمَانُكُمْ ذَلِكَ أَدْنَى أَلَّا تَعُوْلُوْا)) (النساء:3) މާނަ: " އަންހެނުންގެ ތެރެއިން، ތިޔަބައިމީހުން ހިތްރުހޭ ބަޔަކާ ކާވެނިކުރާށެވެ! ދެމީހުނާއެވެ. ނުވަތަ ތިންމީހުނާއެވެ. ނުވަތަ ހަތަރުމީހުނާއެވެ. ފަހެ، عَدُلُ ވެރި ނުވެވޭނެކަމަށް ބިރުގެންފިނަމަ، އެކަކާއެވެ. ނުވަތަ، ތިޔަބައިމީހުންނަށް މިލްކުވެގެންވާ އަޅު އަންހެނުންނާއެވެ. އެގޮތް ތިޔަބައިމީހުން އަނިޔާވެރިނުވުމާ ގާތްކަން ބޮޑެވެ. " .\nއާނއެކެވެ! އިސްލާމްދީން ވަނީ އަންހެނާ މަތިވެރި ކުރައްވާފައެވެ. ޤަދަރު ދެއްވާފައެވެ. އެބައިމީހުންގެ ޙައްޤުތަކުގެ ގެރެންޓީ ދެއްވާފައެވެ. ދީނީ ގިނަ ކަންތައްތަކެއްގައި ފިރިހެނުންނާ އެންހަމަ ކުރައްވާފައެވެ. ކަންކަމުން ޢަޒާބު ލިބުމާއި ޘަވާބު ލިބުގައެވެ. މިކަން އަންގަވާ އެކަލާނގެ ވަޙީ ކުރައްވަނީ: (( مَنْ عَمِلَ صَالِحًا مِنْ ذَكَرٍ أَوْ أُنْثَى وَهُوَ مُؤْمِنٌ فَلَنُحْيِيَنَّهُ حَيَاةً طَيِّبَةً وَلَنَجْزِيَنَّهُمْ أَجْرَهُمْ بِأَحْسَنِ مَا كَانُوْا يَعْمَلُونَ.)) (النحل:97) މާނަ:" މުއުމިނަކު ކަމުގައިވާ حَالُ، ފިރިހެނުންގެ ތެރެއިންވިޔަސް، ނުވަތަ އަންހެނުންގެ ތެރެއިންވިޔަސް، صَالِحُ عَمَل އެއް ކޮށްފިމީހާ (ދަންނާށެވެ!) ފަހެ، ހަމަކަށަވަރުން، އެމީހަކަށް ރަނގަޅު، ބާއްޖަވެރި ދިރިއުޅުމެއް، ތިމަންރަސްކަލާނގެ ދެއްވާހުށީމެވެ. އަދި ހަމަކަށަވަރުން، އެއުރެން عَمَلُ ކޮށް އުޅުނު އެންމެ ހެޔޮގޮތުގެ ދަރުމައިން، އެއުރެންނަށް، ތިމަންރަސްކަލާނގެ ޖަޒާ ދެއްވާހުށީމެވެ." އަދިވެސް ވަޙީކުރައްވާފައިވެއެވެ. (( إِنَّ الْمُسْلِمِيْنَ وَالْمُسْلِمَاتِ وَالْمُؤْمِنِيْنَ وَالْمُؤْمِنَاتِ وَالْقَانِتِيْنَ وَالْقَانِتَاتِ وَالصَّادِقِيْنَ وَالصَّادِقَاتِ وَالصَّابِرِيْنَ وَالصَّابِرَاتِ وَالْخَاشِعِيْنَ وَالْخَاشِعَاتِ وَالْمُتَصَدِّقِيْنَ وَالْمُتَصَدِّقَاتِ وَالصَّائِمِيْنَ وَالصَّائِمَاتِ وَالْحَافِظِيْنَ فُرُوْجَهُمْ وَالْحَافِظَاتِ وَالذَّاكِرِيْنَ اللهَ كَثِيْرًا وَالذَّاكِرَاتِ أَعَدَّ اللهُ لَهُمْ مَغْفِرَةً وَأَجْرًا عَظِيْمًا.)) (الأحزاب:35) މާނައީ" ހަމަކަށަވަރުން، مسلم ފިރިހެނުންނާއި، مسلم އަންހެނުންނާއި، مؤمن ފިރިހެނުންނާއި، مؤمن އަންހެނުންނާއި، ކިޔަމަންތެރި އަޅުވެރި ފިރިހެނުންނާއި، ކިޔަމަންތެރި އަޅުވެރި އަންހެނުންނާއި، ތެދުވެރި ފިރިހެނުންނާއި، ތެދުވެރި އަންހެނުންނާއި، ކެތްތެރި ފިރިހެނުންނާއި، ކެތްތެރި އަންހެނުންނާއި، ބިރުވެތިވާ ފިރިހެނުންނާއި، ބިރުވެތިވާ އަންހެނުންނާއި، صدقات ދޭ ފިރިހެނުންނާއި، صدقات ދޭ އަންހެނުންނާއި، ރޯދަހިފާ ފިރިހެނުންނާއި، ރޯދަހިފާ އަންހެނުންނާއި، އެއުރެންގެ فرج ތައް ރައްކާތެރިކުރާ ފިރިހެނުންނާއި، (އެއުރެންގެ فرج ތައް) ރައްކާތެރިކުރާ އަންހެނުންނާއި، ގިނަގިނައިން اللَّه ހަނދުމަކޮށް ذِكر ކުރާ ފިރިހެނުންނާއި، ذِكر ކުރާ އަންހެނުންނާއި، އެ އެންމެންނަށްޓަކައި اللَّه ފާފަފުއްސެވުމާއި، ބޮޑުވެގެންވާ ދަރުމަ ތައްޔާރު ކުރެއްވިއެވެ."\nއެހެންނަމަވެސް ބައެއްކަންތައްތަކުގައި މާތްﷲ ވަނީ ފިރިހެނާ އަންހެނާގެ މައްޗަށް މާތްކުރައްވާ އިސްކުރައްވާފައެވެ. ތަރިކަމުދަލާއި ހެކިބަސްދިނުމާއި ވެރިކަމާއި ވަރިއާއި މިފަދަ ކަންކަމުގައެވެ. އެއީ ފިރިހެނާ އުފެއްދެވުމުގައިވެސް ތަފާތުތަކެއްވާތީއެވެ. އަދި ދިރިއުޅުމުގެ ހަޔާތުގައި އަންހެނާއަށް ވުރެ ފިރިހެނާގެ މަސްއޫލިއްޔަތު ބޮޑުވީމައެއެވެ. މާތް ﷲ ވަޙީ ކުރައްވައެވެ. (( الرِّجَالُ قَوَّامُوْنَ عَلَى النِّسَاءِ بِمَا فَضَّلَ اللهُ بَعْضَهُمْ عَلَى بَعْضٍ وَبِمَا أَنْفَقُوْا مِنْ أَمْوَالِهِمْ.)) (النساء:34) މާނައީ" ފިރިހެނުންނަކީ، އަންހެނުންގެ މައްޗަށް ރައްކާތެރިވެ ބެލެހެއްޓުމުގައި قائم ވެގެންތިބޭ ބަޔެކެވެ. (އެއީ) އެއުރެންގެ އެއްބަޔެއްގެ މައްޗަށް އަނެއްބަޔަކު اللَّه މާތްކުރައްވައި، އިތުރުކުރައްވާފައިވާ ކަމަށްޓަކައެވެ. އަދި، އެއުރެންގެ މުދަލުން ހޭދަކޮށްފައިވާ ކަމަށްޓަކައެވެ." އަދިވެސް ވަޙީ ކުރައްވައެވެ. (( وَلِلرِّجَالِ عَلَيْهِنَّ دَرَجَةٌ.)) (البقرة:228) މާނައީ: "އަދި އެކަނބަލުންގެ މައްޗަށް ފިރިހެނުންނަށް ދަރަޖައެއް ލިބިގެންވެއެވެ."\nމާތް ﷲ ތަރަކިމުދަލުގައި އަންހެނުންނަށްވެސް ވަނީ ބައެއް ކަނޑައަޅުއްވާފައެވެ. މާތްﷲ ވަޙީ ކުރައްވައެވެ. (( لِلرِّجَالِ نَصِيْبٌ مِّمَّا تَرَكَ الْوَالِدَانِ وَالْأَقْرَبُوْنَ وَلِلنِّسَاءِ نَصِيْبٌ مِّمَّا تَرَكَ الْوَالِدَانِ وَالْأَقْرَبُوْنَ مِمَّا قَلَّ مِنْهُ أَوْ كَثُرَ نَصِيْبًا مَّفْرُوْضًا لِلرِّجَالِ نَصِيْبٌ مِّمَّا تَرَكَ الْوَالِدَانِ وَالْأَقْرَبُوْنَ وَلِلنِّسَاءِ نَصِيْبٌ مِّمَّا تَرَكَ الْوَالِدَانِ وَالْأَقْرَبُوْنَ مِمَّا قَلَّ مِنْهُ أَوْ كَثُرَ نَصِيْبًا مَّفْرُوْضًا.)) (النساء:7) މާނައީ " މައިންބަފައިންނާއި، ތިމާގެމީހުން ދޫކުޅަ ތަކެތީގެ ތެރެއިން، ފިރިހެނުންނަށް ބަޔެއް ވެއެވެ. އަދި، މައިންބަފައިންނާއި ތިމާގެމީހުން ދޫކުޅަ ތަކެތީގެ ތެރެއިން އަންހެނުންނަށްވެސް ބަޔެއް ވެއެވެ. އެ ދޫކުޅަ ތަކެތީގެ ތެރެއިން މަދު އެއްޗަކުންނާއި، ގިނަ އެއްޗަކުންވެސް ކަނޑައެޅިގެންވާ ބަޔެއްގެ ގޮތުގައެވެ. "\nމިގޮތަށް ހަމަ ކައިވެނި ކުރުމުގައިވެސް އަންހެނާއަށް އޭނާ ބޭނުން ރަނގަޅު މީހެއް އިޚްތިޔާރު ކުރުމުގެ ޙައްޤު އިސްލާމް ދީނުގައި ދީފައިވެއެވެ.\nއަންހެނާއަކީ ގޭގެ ވެރިއެވެ. އެބަހީ، ގޭތެރޭގެ ހުރިހާކަމެއް ބަލަހައްޓަމުން އަންނަ ފަރާތެވެ. ދަރީންނާއި ފިރީންގެ ކަންތައްތަކެވެ. އެހެން ނަމަވެސް ގެއިން ބޭރަށް ދާން ޖެހިއްޖެ ހާލަތެއްގައި ގެއިން ބޭރަށް ދިއުން މަނައެއް ނުކުރެއެވެ. އިސްލާމް ދީނުގެ ގިއުގަނޑުގެ ތެރޭގައި ވަޒީފާވެސް އަދާކުރެވޭނެއެވެ. ދުނިޔޭގެ ބޮޑެތި ރަސްރަސްކަލުންނަށް ނުދޭހާ ޤަދަރު އިސްލާމްދީނުގައި އަންހެނާއަށް ދީފައިވެއެވެ. އެބައިމީހުންގެ ޢިއްފަތްތެރިކަން ރައްކާތެރިކުރުމަށް ފުރިހަމައަށް ނިވާވުމާއި ދަތުރުފަތުރު ކުރާއިރު މަހުރަމަކާއި އެއްކޮން ދިއުން ފަދަ ކަންތައްތައް ވަނީ ދީނުގައި އަންގަވާފައެވެ. އެއީ އެއަންހެނާގެ ކަރާމާތްތެރިކަމަށް ޓަކައެވެ.\nމާތްރަސޫލާ ޞައްލަﷲ ޢަލައިހި ވަސައްލަމް އަންހެނާއަށްޓަކައި ޚާއްޞަ ވަޞިއްޔަތެއްވަނީ ޙައްޖަތުލްވަދާޢުގެ ޚުޠުބާގައި ކުރައްވާފައެވެ. އެކަލޭގެފާނު ޙަދީޘްކުރައްވަނީ: ( وَاتَّقُوْا اللهَ فِيْ النِّسَاءِ فَإِنَّهُنَّ عِنْدَكُمْ عَوَانٌ ) މާނައީ: " އަދި ތިޔަބައިމީހުން އަންހެނުންނާމެދު ﷲ އަށް ބިރުވެތިވާށެވެ! ފަހެ ހަމަކަށަވަރުން އެކަނބަލުންނަކީ ތިޔަބައިމީހުންގެ ގާތުގައި އެހީތެރިކަން ބޭނުންވާ ބައެކެވެ."\nއަޅުގަނޑުމެންނަށް މިއަދު އަޑުއިވި ފެންނަމުން މިދަނީ މުޖުތަމަޢުތަކުގައި އަންހެނުންނަށް ދީފާއިވާ ނިކަމެތިކަމެވެ. އަންހެނުންގެ ޙައްޤުތަކޭ ކިޔާ ވާހަކަ ދައްކަމުން ދާ ފަރާތްތަކުން ޙަޤީޤަތުގައި ވަނީ އަންހެނާ ނިކަމެތި ކޮށްފައެވެ. ޖާހިލިއްޔަ ޒަމާނުގައި އަންހެނާ އުޅުނު ދަށު ދަރަޖައަށް ގެންގޮސްފައެވެ. އަންހެނާ އޮރިޔާންކޮށް ފިރިހެނުންގެންގުޅޭ އަސައަކަށް ވަނީ ހަދާފައެވެ. ވިޔަފާރީގެ އިސްތިހާރުކުރަން ގެންގުޅޭ ބުދަކަށް ވަނީ ހަދާފައެވެ. ކައިވެންޏެއްނުކޮށް އެތައް އަންހެނުންނެއްގެ ބޭނުން އަންނަނީ ކުރަމުންނެވެ. އެކަނބަލުންގެ ޢިތްފަތެރިކަން ވަނީ ބިމުގެ ވެއްޔާ މޮޑެލާފައެވެ. އެކަނބަލުންގެ ވަނާތަށް ކަޝްފުކޮށް އޮފީސްތަކާއި ސްޓޭޖްތަށް ފަޅުފިލުވާ ބަޔަކަށް އެކަނބަލުން މިވަނީ ހަދާފައެވެ. އަންހެން ކުދީން ވަނީ އެކުދީންގެ ކައިވެނި ތަކުން މަހްރޫމުކޮށްފައެވެ. އެކުދީންނަށް ކިޔަވައިދިނުމުގެ ނަމުގައްޔާއި ނުވަތަ ވަޒީފާގައި ބޭތިއްބުމުގެ ބަހަނާގައެވެ. ފައިސާއަށްޓަކައި އެކުދިން ދަނީ ބާޒާރުގައި ވިއްކަމުންނެވެ. މާލީ ފައިދާއަކަށް އެކުދިންގެ ނުރުހުމުގައި ދަނީ ކައިވެނިކުރުވަމުންނެވެ. ފައިސާގެ ދަހިވެތިކަމުގައި ހަށިވިއްކާ ކަސްބީއަކަށް ހަދާފައެވެ. ހުދު އަޅުގަނޑުމެންގެ ކުޑަކުޑަ މުޖުތަމަޢުގައި މިކަންތައްތައް ދަނީ ފެންނަމުންނެވެ.\nތިޔަބައިމީހުންގެ އަދުއްވުންގެ މަޅިތަކުގައި ނުޖެހޭށެވެ! އެކަންކަމުން ހުށިޔާރުވެ ތިބޭށެވެ! ތިޔަބައިމީހުން ތެދުމަގުން އެއްކިބާކުރުވާ ވަޞީލަތަކަށް މިއަދު އަންހެނާ ވަނީ ހަދާފައެވެ. މި ހުރިހާ ކަމެއްގެ އަސްލަކީ އަޅުގަނޑުމެން އަޅުގަނޑުމެންގެ ދީނާ ދުރުވުމެވެ. އަޅުގަނޑުމެން އެދެއްއެއްޗެއްގައި ހިފައިފިނަމަ ގެއްލިގެން ނުދާނެ ދެއެއްޗެއް މާތްނަބިއްޔާ ޞައްލަﷲ ޢަލައިހި ވަސައްލަމް ވަނީ ދޫކުރައްވާފައެވެ. އެއީ ﷲގެ ފޮތާއި އެކަލޭފާނުގެ ސުންނަތެވެ. މިއީ އެބައިމީހުންގެ ދޮގުތަކުން ސަލާމަތް ވެގެންވާ ދޭއްޗެވެ. އަޅުގަނޑުމެން ތަބަޢަވާންވީ މާތްﷲ ގެ ފޮތާއި ރަސޫލާ ޞައްލަﷲ ޢަލައިފި ވަސައްލަމް ގެނެސްދެއްވި ގޮތަށެވެ.\nއަޅަމެންނަށް ލިބިގެންވާ ނިޢުމަތްކަށް ޝުކުރުކޮށް އެކަލާނގެއަށް ޙަމްދު ކުރަމެވެ. މާތް ﷲ އަޅުގަނޑުމެން އެންމެންނަށް ހިދާޔަތު ދައްކަވާށި. އާމީން!


Jumhooree Verikameh Ufedhi, Everikan Kulliakah Vettunee Keeve? - Vaguthu\nޖުމްހޫރީ ވެރިކަމެއް އުފެދި ކުއްލިއަކަށް ވެރިކަން ވެއްޓުނީ ކީއްވެ؟\nދިވެހިރާއްޖޭގެ ތާރީޚް އެނގެން ފެށީއްސުރެން ރާއްޖެއަކީ ރަސްކަން ކުރަމުން އައިގައުމެކެވެ. އެތައް ޤަރުނަކަށް ފަހު ދިވެހިންގެ ވެރިކަން ޖުމްހޫރިއްޔަތަކަށް ބަދަލުވެގެން ދިޔައީ ކީއްވެތޯ މިއީ ގިނަ ބައެއްގެ ހިތުގައި އުފެދިފައިވާ ބޮޑު ސުވާލެކެވެ. މިކަމުގައި ސިޔާސީ އަދި ތާރީޚީ ބަދަލުތަކެއް ވާނެކަމީ ޝައްކެއް އޮތްކަމެއް ނޫނެވެ.\nއޮޅުމެއްނެތި އެގި ފާޅު ވެގެންވާ ފަދައިން ދިވެހިންގެ ވެރިކަމަކީ އިސްލާމްދީން ލިބިގަތުމުގެ ކުރިން ފެށިގެންވެސް ރަސްކަމެކެވެ. މީލާދީން 1153 މ. ވަނަ އަހަރުގެ ތެރޭގައި އޭރު ތަޚުތުގައި ކޮއިމަލާ ކަލޯ އައްސުލްޠާން މުޙަންމަދު އިބްނު ޢަބްދުﷲ ގެ ނަންފުޅުން އިސްލާމީ ރަސްކަމެއް ފައްޓަވައި އެހާރުން ފެށިގެން އިސްލާމީ އުއްމަތަކަށް ދިވެހި މީސްތަކުން ބަދަލުވިއެވެ. އޭގެ ފަހުން ފުރަތަމައަށް ޖުމްހޫރީ ވެރިކަމެއް ލިބިގަތުމާއި ހަމައަށް އަށްޑިހަ ތިން ރަސްކަލުން ދިވެހި ސިންގާސަނާއަށް ރެދަލިކުރެއްވިއެވެ. ތަޚުތުގައި ރަސްކަން ދައުރުވި ޢަދަދަކީ ނުވަދިހަ ދޭކެވެ. މިގޮތުގެމަތިން 800 އަހަރު ވަންދެން ދިވެހިންގެ އިސްލާމީ ރަސްކަން ދެމިއޮތުމަށްފަހު 1953މ. ގެ ޖަނަވަރީން ފުރަތަމަ ދުވަހު ޖުމްހޫރީ ވެރިކަމަކަށް ބަދަލުވިއެވެ.\nމީލާދީން ވިހިވަނަ ޤަރުނަށް އެޅުނު އިރު ރަސްކަލުންގެ އަމުރު ވެރި ބާރާއި ސީދާ ގޮތުގައި ރައްޔިތުންނާއި ގުޅުއްވެން ހުރި ވަސީލަތްތައް އޭގެ ކުރިޔަށް ވުރެން ކުޑަވެއްޖެއެވެ. ރަސްކަލުންނަށް ވެރިކަން ހިންގަވައި ދެއްވަން ތިއްބަވާ އެކިއެކި ބޭފުޅުންގެ އަތްޕުޅު މައްޗަށް އެބާރު ފިރުކައި ގަނެވުނީއެވެ. އަދި އެއީ މާލޭގެ މަތީ ޢާއިލާތަކުގެ މެދުގައި ވެރިކަމުގެ ވާދަވެރިކަން އެންމެގަދަވީ ދުވަސް ވަރަށްވެސް ވީއެވެ. ރަސްކަލަކު ތަޚުތުގައި ހަރުލައި އިންނެވުމާއި ނުއިންނެވުން އޮތީ [ޢާއިލީ ޕާޓީ] ގެ ބާރުން ކަމަށް ވެސް ވެއްޖެއެވެ.\nއެކި ރަސްކަލުންގެ އަރިހުގައި އެކި ޕާޓީގެ އިސްބޭފުޅުންނެވެ. ވިހި ވަނަ ޤަރުނުގެ މެދަކަށް އައި އިރު ބާރުގަދަކޮށް އޮތީ ދެ ޢާއިލާއެވެ. އަޅުގަޑުމެން އެންމެން ވެސް ކިޔައިއުޅޭ ފުރަތަމަ ދުސްތޫރީ ޙުކޫމަތު އުފެދުނީ ރަސްކަމާއި ވެރިކަމުގެ ވާދަވެރިކަމުގެ ހޫނުކަން އެންމެ ގަދަވެގެންދިޔަ ދުވަސްވަރުގެ ފަހުކޮޅު ގައެވެ.\n1932މ. ވަނަ އަހަރުގެ ތެރޭގައި ޤާނޫނު އަސާސީ އެއް ފުރަތަމައަށް އުފެއްދި އިރު އޭގައިބުނާ ގޮތުން ދިވެހި ރަސްކަމަކީ ވިރާޘީ އިންތިޚާބީ ރަސްކަމެކެވެ. އޭގެ ފަހުން 1939މ. ގައި (ދެވަނަ ބޮޑު ހަގުރާމަ ފެށުނު ތަނާ) އޭރު ހުންނެވި ރަދުން އިސްތިޢުފާ ދެއްވުމާއި ގުޅިގެން ޢާއްމު އިންތިޚާބަކުން ހޮވޭ އިންތިޚާބީ ރަސްކަމަކަށް ދިވެހި ރަސްކަން ބަދަލު ވެއްޖެއެވެ. ރައްޔަތުންގެ ނަމުގައި އެކަމަށް އެއްކުރެވުނު ޚާއްޞަ މަޖްލީހުގެ އިއްތިފާޤުން ހޮވުނީ ތިރީސް އެތައް އަހަރެއް ވަންދެން ބޮޑުބަޑޭރި ކަމާއި ބޮޑު ވަޒީރުކަން ކުރެއްވި އަދި ފަހުން ރައްޔިތުންގެ ޒަޢީމަކަށް ހުންނެވި އަލް އަމީރު ޢަބްދުލް މަޖީދު ރަންނަބަޑޭރި ކިލެގެފާނެވެ. މިކިލެގެފާނު ތަޚުތުގައި އިށީދެވަޑައި ގަންނަވާނޭ ކަމުގެ ދިގު އިންތިޒާރެއްގައި ރައްޔިތުން ތިއްބައި 1952މ. ވަނަ އަހަރުގެ ތެރޭގައި އަވަހާރަވީއެވެ. ޖުމްހޫރީ ވެރިކަމަ ކަމަށް ދިވެހި ރަސްކަން ބަދަލު ކޮށްލުމުގެ ޚިޔާލު ތިލަވެގަތީ އެދަނޑިވަޅު ގައެވެ.\nރާއްޖޭގައި ފުރަތަމަ ޖުމްހޫރިއްޔާގެ އަސަރުތައް އެޖުމްހޫރިއްޔާ އުފަންވުމުގެ މާކުރިން ވަނީ ފޯރަން ފަށާފައެވެ. މިގޮތުން އެއްމެބޮޑަށް ފާހަގަކޮށްލެވެނީ ރާއްޖޭގެ ފުރަތަމަ ޤާނޫން އަސާސީ ފާސްކުރެވި އެއަށް ޢަމަލުކުރަން ފެށުމާއެކު ދިވެހިރަސްކަމުގެ ނުފޫޒު ބަލިކަށިވާން ފެށުމެވެ. މިގޮތުން ޤާނޫންއަސާސީ ބުނާގޮތުގައި ރާއްޖޭގެ ރަސްކަމަކީ އިންތިޚާބީ ރަސްކަމެކެވެ. މީގެ ނަތީޖާއަކަށް ވެގެންދިޔައީ ޒަމާނުއްސުރެ ރާއްޖޭގައި އޮތް ވިރާސީ ރަސްކަން ނެތި ދިޔުމެވެ. އަދި މިގާނޫން އަސާސީގެ ދަށުން ރައްޔިތުންގެ އަސާސީ މިނިވަންކަމާއި ހައްޤުތަކުގެ ދާއިރާ ފުޅާވާން ފެށުމެވެ.\nނިމިދިޔަ ޤަރުނު ފެށުނުއިރު ރާއްޖޭގެ ރަސްކަމުގެ ނިޒާމު ވަނީ ވަރަށްބޮޑަށް ބަލިކަށިވެފައެވެ. އޭރު ރަސްރަސްކަލުން ސިޔާސީ ގޮތުން ބެލެވެނީ ގޮޑިކޮއްކޮއިންގެ ގޮތުގައެވެ. މިގޮތުން މީލާދީން 1943 ވަނަ އަހަރުގެ އޭޕްރީލް މަހުގެ7ވަނަ ދުވަހު، ރާއްޖޭގައި އޭރު ހުންނެވި ރަދުން އައްސުލްޠާން ޙަސަން ނޫރައްދީނާއި ބޮޑުވަޒީރު އަލްއަމީރު މުޙަންމަދު ފަރީދު ދީދީ އާއި ދެބޭފުޅުން އެއްފަހަރާ އިސްތަޢުފާ ދެއްވިއެވެ.\nމިހިސާބުން ދިވެހިރާއްޖޭގެ ސިޔާސީ މަސްރަޙަށް މެދުވެރިވީ އާދަޔާ ޚިލާފު ބަދަލުތަކެކެވެ. އެހިސާބުން ފެނިގެންދިޔައީ ރާއްޖޭގެ އެންމެމަތީވަލީ، މަތީ ދަރަޖައިގެ ބޭފުޅުންކޮޅެއްގެ އިސްތަށިފުޅުގައި އެޅިގެން ދިޔަތަނެވެ. އޭރުވެސް ދިވެހިރާއްޖޭގެ ސިންގާސަނާ ހުރީ ފަޅަށެވެ. މާގިނަދުވަސްތަކެއްނުވެ ސުމުއްވުލްއަމީރު އަލްޙާއްޖަ ޢަބްދުލްމަޖީދު ރަންނަބަނޑޭރިކިލެގެފާނަށް ދިވެހިރާއްޖޭގެ ރަސްކަން ދިވެހިން އެރުވިއެވެ. 11 އޭޕްރީލް 1943 ގައި އެގޮތަށް އެކަން ހަމަޖެއްސިއިރު އެމަނިކުފާނު ހުންނެވީ ރާއްޖެއިން ބޭރުގައި ކަމުން ރަސްކަމަކާ އެމަނިކުފާނު ހަވާލުވެވަޑައެއް ނުގަންނަވައެވެ. އޭރު އެކަލޭގެފާނު ހުންނެވީ މިސްރުގައެވެ. އެމަނިކުފާނުގެ ބަދަލުގައި ވެރިކަން ހިންގެވީ ރަނގަޅު ބޭފުޅުންގެ މައްޗަށް އެކުލެވޭ ވަލީ ކޮމެޓީއަކުންނެވެ. މިކޮމެޓީއަކީ އެދުވަސްވަރު ސިޔާސީ ދާއިރާގައި ހިމެނޭ އެންމެ ގާބިލް ބޭފުޅުންގެ ތެރެއިން ހޮވާލެވިފައިވާ ބޭފުޅުންކޮޅެކެވެ.\nހަމައެގޮތަށް އެދުވަސްވަރަކީ ރާއްޖޭއިން ބޭރުން ކިޔަވާވިދާޅުވެގެން ގިނައަދަދެއްގެ ބޭފުޅުން ރާއްޖެއަށް އަންނަންފެށި ދުވަސްވަރެވެ. ޚާއްޞަކޮށް ހުޅަނގުގެ ތަޢުލީމެވެ. ނަތީޖާއަކަށް ވެގެން ދިޔައީ ރާއްޖޭގެ ޤާނޫން އަސާސީ އިސްލާޙުކުރެވެމުން ދިޔަ ދުވަސްވަރު އެބޭފުޅުންގެ ޚިޔާލު މިކަމުގެ ތެރެއަށް ވަދެގެން ދިޔައެވެ. ރައްޔިތުންގެ ފުރިހަމަ ބާރާއެކު ވެރިކަންކުރުމުގެ ވައްޓަފާޅިއަކަށް އެބޭފުޅުން ދިޔައީ މަޑުމަޑުން ބަދަލުކުރައްވަމުންނެވެ. މިގޮތައް ގައުމުގެ ކަންތައްތައް ކުރިއަށް ދަނިކޮށް އަމީރު ޢަބްދުލް މަޖީދު ރަންނަބަޑޭރި ކިލެގެފާނު އަވަހާރަވީ އެވެ.\nތަޚުތު ހުހަށް ހުންނަތާ ގިނަދުވަސްވާން ފެށުމުން އެކަންކޮޅެއްގައި ޖެއްސުމަށް ކުރެވުނު މަސައްކަތްތަކުގެ ތެރެއިން ނުކުތް ނަތީޖާއަކީ ދިވެހިރާއްޖޭގެ ވެރިކަމުގެ ނިޒާމު ކޮންމެގޮތަކަށް އޮތްކަމުގައިވިޔަސް ޤައުމުގެ އެންމެމަތީ ވެރިއެއްގެ މަޤާމުގައި ހުންނެވުމަށް ދިވެހީން އެދެނީ އަލްއަމީރު މުޙަންމަދު އަމީން ދޮށިމޭނާ ކިލެގެފާނު ކަމުގައިވެގެން ދިއުމެވެ.\nދައުލަތް ހިންގެވުމުގެ އިސްވެރިޔަކަށް އަމަލީ ގޮތުން އޭރު ވެސް ހުންނެވީ އަލް އަމީރު މުޙަންމަދު އަމީނު ދޮށީމޭނާކިލެގެ ފާނެވެ. މުހައްމަދު އަމީން އަކީ ރަސްމަތިފުށުގެ އާއިލާ އަކަށް ނިސްބަތްވެ ވަޑައިގަންނަވާ ބޭފުޅެއް ކަމަށް ވީނަމަވެސް މުހައްމަދު އަމީން ސިޔާސީ ދާއިރާ އަށް ވެންނެވިއިރު މުހައްމަދު އަމީން އަކީ ޢާއިލާގެ އެހެން ބޭފުޅުންހާ މަގުބޫލް ބޭފުޅެއް ނޫނެވެ. ރާއްޖޭގެ އެންމެމަތީ މަޤާމާއި ހަމައަށް މުހައްމަދު އަމީން އަށް ވަޑައިގެންނެވުނީ ޢިލްމީ ޤާބިލިއްޔަތާއި ތެދުވެރިކަމާއި ވަފާތެރިކަމާއި ކުރައްވަމުން ގެންދެވި ޤައުމީ ޚިދުމަތްތަކުގެ މަތިވެރިކަމާއި އަދި ވިސްނުންތެރިކަމާއި މުރާލިކަމާއި ހިތްވަރުފުޅު ގަދަކަމުންނެވެ. ޢާންމުރުހުން ކޮންމެގޮތަކަށް އޮތަސް އެވަގުތަށް ފެންނަންހުރީ މި ކުޅަދާނަ ދިވެހި ދަރިޔާއެވެ.\nއާދެ، ދިވެހިރާއްޖޭގައި މިހާރު އޮންނަން ފެންނަނީ ކޮންކަހަލަ ވެރިކަމެއްތޯ، ތަޢުލީމް ލިބިގެން ތިބި ޒުވާނުންގެ މެދުގައި ފާޅުގައި ވާހަކަ ދެކެވޭން ފަށައިފިއެވެ. ހަމަ މިދަޑިވަޅު[ރައްޔަތުންގެ މުތަޤައްދިމް ޕާޓީ] ގެ ނަމުގައި ސިޔާސީ ޕާޓީ އެއްވެސް އަލަށް އުފެދިއްޖެއެވެ. އެއީ 1952މ. ވަނަ އަހަރުގެ ސެޕްޓެމްބަރ މަހުގެ ތެރޭގައެވެ. ޕާޓީ އުފެދުނުތާ މަހެއްހައި ދުވަހުގެ ތެރޭގައި މާލެއާއި ރާއްޖެތެރޭގެ އަންހެނުންނާއި ފިރިހެނުންގެ ތެރޭން ހަތަރުހާހަށްވުރެ ގިނަ ޢަދަދަކަށް ބައިވެރި ވެއްޖެއެވެ.\nއަދި ހަމަ އެދަނޑިވަޅު ވޯޓް ދިނުމުގެ ޙައްޤުވެސް އެމީހުންނަށް ލިބުނެވެ. މި އައު ޙަރަކާތްތަކުން ނަފުސާނީ ގޮތުންވެސް މީސްތަކުންނަށް ހައިރާންކަން ލިބި ގޮތްތަކެއް ވެގަތެވެ. ފާޅުކުރެވޭ ޚިޔާލުތަކުންނާއި ޙަރަކާތްތަކުން ދައްކާ ގޮތުގައި އެންމެން ތިބީ މުޙަންމަދު އަމީނު ވަޑައިގަތް މަގަކުން ދިޔުމަށެވެ. ކުރަންވީ ކޮންކަހަލަ ވެރިކަމެއްތޯ، އެވެރިކަމަށް ކިޔަންވީ ކޮންނަމެއްތޯ ބަލާކަށް ބޭނުމެއް ނޫނެވެ. އިޤްތިޞާދީ ގޮތުން ބަލާއިރު އެދުވަސްވަރަކީ ފަހަކަށްއައިސް ދިވެހިން ދެކިފައި ނުވާފަދަ ތަދުމަޑު ކަމެއް ޢާންމު ވެފައިވާ ދުވަސް ތަކެކެވެ. އެހެންކަމުން މީސްގަނޑުއޮތީ ހުރިހާ މާނައެއްގައި ވަރަށް ބަލި ކޮށެވެ.\nދިވެހިރާއްޖޭގެ ފުރަތަމަ ޖުމްހޫރިއްޔާ ދުނިޔޭގެ އަލިކަން ދުށީ 1 ޖެނުއަރީ 1953ގައެވެ. ނަމަވެސް މި ޖުމްހޫރިއްޔާ ދެމިއޮތީ7މަހާއި ދުވަސްކޮޅަކުއެވެ.\nއައު ޖުމްހޫރިއްޔާ އިޢްލާން ކުރުމުގެ ފަހުން އެތައް ދުވަހެއް ވަންދެން މާލެއާއި ރާއްޖެތެރޭގައި އެކަމުގެ އުފާ ފާޅުކުރުން އޮތެވެ. ޖުމްހޫރީ ކާނިވަލް ޖުމްހޫރީ މަޢްރަޟް އަދި ޖުމްހޫރީ ކުޅިވަރު މިނަން ނަމުގައި މާލޭގައި ބޭއްވުނު ކަންކަމުގެ ތެރޭގައި ގިނައިން ހިމެނިގެންވަނީ އެހާތަނަށް މުޅިން އާ ކަންކަމެވެ. އޭގެތެރޭން ވެސް އެންމެ ޚާއްޞަ އެއްކަމަކީ ދިވެހި އަންހެނުންގެ ރީތީގެ މުބާރާތް އެވެ. ބޭއްވެމުންދިޔަ ކުޅިވަރުތަކުގެ ތެރޭ ހިމެނޭ ކަންކަމުގައިވެސް އައު ކުޅިވަރު ހުއްޓެވެ. ހުރިހާ ކަމެއްގައި ވެސް ބޭރުކަރަކަރައިގެ ސަގާފަތާއި ވައްޓަފާޅި ދިޔައީ ދިވެހިންގެ ދިރިއުޅުމުގެ ތެރެއަށް ވަދެ ދިވެހި ސަގާފަތުގައި ވަކިހިތްޕަމުންނެވެ.\nޖުމްހޫރީވެރިކަން ނިމުމަށް މެދުވެރިވި ސަބަބުތައް\nފުރަތަމަ ޖުމްހޫރިއްޔާ އުފަންވީ ދުވަސްވަރަކީ ދެވަނަ ބޮޑުހަގުރާމައިގެ ތަދުމަޑުކަން ރާއްޖެއަށް އެންމެބޮޑަށް ކުރިމަތިވި ދުވަސްވަރުގައެވެ. ނަސީބު ދެރަކަމުން ޖުމްހޫރިއްޔަތެއްގެ އުފަންވުމާއިގުޅިގެން އެދަތިތައް ދިޔައީ ހައްލުނުވެ ބޮޑުވަމުންނެވެ. ރާއްޖޭގެ އިޤްތިޞާދުގެ ބަލިކަށިކަމުންނެވެ. އެގޮތަށް ދިމާވުމުން އާންމުންގެ ތެރެއިން ގިނަބަޔަކަށް ހީކުރެވުނީ އަދި ވެރިކަމަށް ދަހިވެތިވެފައިވާ (އަދި އާއިލީ ކޯޅުމުގައި ތިބި ސިޔާސީ) ފަރާތްތަކުން ވިސްނުވައި ދެމުން ދިޔައީ އެމުސީބާތަކީ ޖުމްހޫރިއްޔަތުގެ ސަބަބުން ކުރިމަތިވި ކަމެއްކަމުގައެވެ.\nޖުމްހޫރީ ވެރިކަމުގެ އައުސަރުކާރު ހިންގަންފެށީ ޖުމްހޫރިއްޔާގެ އައު ޤާނޫނު އަސާސީއެއް އެކުލެވިގެން އޭގެ މައްޗަށެވެ. އެ ޤާނޫނުގައި ރައީސާއި ރައްޔިތުން މަޖްލިސްއާއި އަދި ކެބިނެޓް ހިމެނިގެން ވުމުގެ އިތުރަށް ސެނެޓް އެއްވެސް އަލަށް އުފައްދާފައި ވެއެވެ. މިބާރު ތަކުން ދައުލަތް ހިންގުމުގެ ތެރޭގައި އެތަކެއް ގެޒެޓް ވަރަށް ކުޑަދުވަސް ކޮޅެއްގެ ތެރޭގައި ޤާނޫނު ތަކަކަށް ވެގެން ދިޔައެވެ.\nމިއައު ދުވަސް ދިވެހިންނަށް ފެނުނުއިރު ދިވެހިންގެ ޢާއްމު ޙާލަތު އޮތީ ވަރަށްދަށު ދަރަޖައެއްގައެވެ. ދެވަނަ ބޮޑުހަގުރާމަ ފެށުނިއްސުރެ އައި ދަތިތަކެއް ހަމައެގޮތަށް ޙައްލެއް ނައިސް އޮތީއެވެ. ފޭރާމާއި ކާބޯތަކެއްޗާއި އަދި އެނޫންވެސް ޟަރޫރީ ބޭނުންތައް ފުއްދައިގަތުމުގެ މަގުތައް އަފްރާދުންނަށް ވަނީ ވަރަށް ދަތިވެފައެވެ. އިޤްތިޞާދީ ހުރިހައި ރޮނގަކުންނެވެ. މިހެން އޮތް ދަނޑިވަޅެއްގައި ވެރިކަމުގެ ފަރާތުން ރަނގަޅެއް ގެނެވޭތޯ ކުރެވުނު ކޮންމެ ކަމެއްހެން ވަމުންދިޔައީ އިތުރު ދައްޗަކަށެވެ.\nކަން މިދަރަޖައިގައި އޮއްވާ އިޞްލާޙީ ފިޔަވަޅެއްގެ ގޮތުން ކުރީން ހިންގިފައިނުވާ ޤާނޫނު ތަކެއް ހިންގަންފެށުނެވެ. އެއީ ވައްކަންކުރާ މީހުންގެ އަތްކެނޑުން، މަރަށް މަރުހިފުން، އަދި ތަކެތީގެ ކޮންޓްރޯލް އަގު ބޮޑުކުރުންފަދަ އެތައްކަމެކެވެ. އަދި މިކަންކަމުގެ އިތުރަށް އެންމެ ޙައްސާސީ މައްސަލައަކަށް ދިމާވެފައި އޮތީ ދުންފަތުގެ ބުއިންތައް މަނާވުމެވެ. އަދި މިކަމަށްއޮތް ޢުޤޫބާތްވެސް ބޮޑުކަމެވެ. މިއިން ކޮންމެކަމަކީ ޝަރީޢަތް މެދުވެރިވެގެން ޢުޤޫބާތް ދެވޭ ކަންކަމަށް މީހުން އެއްދުވަހުން އަނެއް ދުވަހަށް ދިޔައީ ގިނަވަމުންނެވެ.\nއާދެ، ކަން މިހިސާބަށް ދިއުމުން ޢާއްމުންނަށް ލިބުނު ހާސްކަމުގައި ކޮށްދެވިފައި އޮތް އެއްވެސް ހެޔޮކަމެއް ވެސް މީސްތަކުންގެ ހިތުގައި ނެތްކަހަލައެވެ. އަނެއްކޮޅުން ރާއްޖޭގެ ވެރިއަކަށް ހުންނެވި މުޙަންމަދު އަމީނު ގެ ޞިއްޙީ ޙާލުކޮޅު ޖުމްހޫރިއްޔާގެ ތަންކޮޅެއް ކުރީއްސުރެން ފެށިގެން ވަނީ ވަރަށް ބޮޑަށް ދަށަށް ގޮސްފައެވެ. ކުރިންހުރި ތޫނު ވިސްނުން ފުޅަށް ކޮށިކަން އަންނަމުން ދިޔައީ ވަރަށް ބޮޑަށެވެ. މިޒާޖުފުޅު ހުރިގޮތުން މަސައްކަތްޕުޅަށް ލުޔެއް ގެންނެވުމަކަށް ނުވަތަ މަޤާމުން ދުރުވެ ވަޑައިގަތުމަކަށް ހިތްޕުޅަށް ފަސޭހަފުޅު ކަމަކަށް ނުވިއެވެ.\nމިދަޑިވަޅު އަރިހުގައި ކުރިޔަށްތިބި މީހުންކުރެ ބަޔަކު ޤަސްދުކުރީ ވަރަށް ނޭދެވޭ ގޮތަކަށް ފުރްޞަތުގެ ބޭނުން ކުރުމަށެވެ. ތެދުވެރިކަމާއެކު ލަފާ ދެންނެވުމެއްނެތި އަދި ކަންހުރި ގޮތް ފާޅުކޮށް ދިނުމެއްނެތި މުޙަންމަދު އަމީނު މަޤާމުން ދުރުކުރެވޭނޭ ވަގުތެއް މަތިކުރުމަށެވެ. އެހެންކަމުން ދަނޑިވަޅު ހޯދައިގެން އެފުރްޞަތުގެ ބޭނުން ކުރީއެވެ. އެއީ ޙަރަކާތްވެ ނުއުޅުއްވޭ ފަދަ ކުއްލި އާލާސް ކަންފުޅެއް މެދުވެރި ވެގެން އެކަމަށް ފަރުވާއަށް ރާއްޖޭން ބޭރަށް ވަޑައިގަތް ވަގުތު އޭނާ މަޤާމުން ވަކިކޮށްލުމެވެ. މާލޭގައި ރައްޔިތުން އެއްކޮށް އިންޤިލާބު ކޮށް ސަރުކާރު ބަދަލުކޮށްލީއެވެ. އެއީ 21 އޯގަސްޓް 1953މ. ގައެވެ. މިއިންޤިލާބާ އެކު މުތަޤައްދިމް ޕާޓީ އުވާލައި ޖުމްހޫރީ ޤާނޫނު އުވާލާ ދުންފަތުގެ އިސްތިޢުމާލު ކުރުން ހުއްދަކޮށް މެރުމާއި އަތްކެނޑުމުގެ ޤާނޫނުވެސް އުވައިލިއެވެ.\nދިވެހި ޖުމްހޫރީ ވެރިކަން ބަދަލުކޮށް ލެވުނު ގޮތާއި އޭރު ޢާއްމު ޙާލަތު ހުރިގޮތުން އަދި މީސްތަކުންގެ ވިސްނުމާއި ތަޢުލީމީ ފެންވަރު ހުރި ގޮތުން އެނަމުގައި ވެރިކަމެއް ހިންގަން ވެސް ޢާއްމުން ނުރުހިއްޖެއެވެ. އެހެންކަމާއެކު އަލުން ރަސްކަމެއް ބިނާ ކުރެވުނީ އެވެ. ޢާއްމު ވޯޓަކުން ޖުމްހޫރިއްޔާއަކުން ރަސްކަމަށް ވެރިކަން ބަދަލުކޮށްލައި ވަރަށް ތަނަވަސް އަޣްލަބިއްޔަތަކުން ރަސްކަލަކަށް އިންތިޚާބު ކުރި އަލްއަމީރު ޢަބްދުލް މަޖީދު ރަންނަބަޑޭރި ކިލެގެފާނުގެ ދޮށީ ދަރިކަލުން އަދި އަލް އަމީރު މުޙަންމަދު އަމީނުގެ ދެބޭންގެ ދެދަރި ބޭބޭފުޅު މުޙަންމަދު ފަރީދު ފާށަނާ ކިލެގެފާނެވެ. 1968މ. ގެ ތެރޭގައި ދެވަނަ ފަހަރަށް ޖުމްހޫރީއްޔާއަށް ބަދަލު ވަންދެން ރަސްކަމުގައި ހުންނެވީ އެރަދުންނެވެ. އަދި އެއީ ދިވެހި ރާއްޖޭގެ އެންމެ ފަހުގެ ކީރިތި މަހާ ރަދުންނެވެ.\nކުނި ނުވާ ގޮތަށް ހަދާފައި އޮތް 59 ގަބުރު މިސްރުން ފެނިއްޖެ\n120000 އަހަރު ވެފައިވާ އިންސާނުންގެ ފިޔަވަޅުތަކެއް ސައުދީން ފެނިއްޖެ\nއޮކްޓޯބަރ 28, 2020 09:25\nތެންކްސް ފޯ ދަ ހިސްޓަރީ ލެސަން.\nއޮކްޓޯބަރ 28, 2020 13:29\nމިވެސް ދަތި ދުވަސް ވަރެއް. ޥެރިކަން ކުރަން ނޭގޭނަމަ. ޢިގްތިސާދު ހަމަޔަކަށް އަޅުވަން ނޭންގޭ. ނުކިޔަވާ ތި ބި މީހުން ވެރިކަން ދޫކޮއްލުން ރަގަޅު. ފަހުން ވެރި ކަމަށް އަންނަން ނަމަވެސް\nއޮކްޓޯބަރ 28, 2020 14:46\nމީ ދިވެހިން. ފުރަތަމަ ކިޔާނީ ސަނާ. ދެން ދުވަސްކޮޅަކުން ހެއްދެވި ނެހެއްދެވިއަށްގޮވާ ތަޅާ ބޭރު ކުރާނީ. ފުރަތަމަ ކިޔަންފެށީ: "ފަޚުރުލްވަޠޮން އަމީނަށް ޝުކުރެއްގެ މީތަރާނާ " މާގިނަ ދުވަހެއްނުވެ ދެންކިޔަންފެށީ "ބަލާޔޭ ގައުމަށް މެދުވެރިވީ" މީ ހާލަކީ މިހާރުވެސް.\nއޮކްޓޯބަރ 28, 2020 22:04\nވެރިކަން ވެއޓުނީ އަންހެންވެރިން އެއްކޮށްގެން ރީތިމުބާރާތް ބާއްވާ "ކޮޅުނު ކޮޅީގެ" ސަބަބުން. މިކީ އޮޅުވާލެވޭނެ ހަޤީގަތެއްނޫން.\nނޯ ޓު މަކުނު ކުޅި\nއޮކްޓޯބަރ 29, 2020 17:55\nކުއްލިއަކަށް ވެރިކަން ވެއްޓުނީ ކީއްވެ؟ ކުއްލިއަކަށް ވެރިކަން ވެއްޓުނީ ބަޔަކު ވެރިކަމުގެ ދަހިވެތި ކަމުގައި ރައްޔިތުންގެ ބަޔަކު ގުނބޯ ހައްދާ ނުބައި ރޭވުމެއް ރާވައި ވެރިކަން ވައްޓާލީމާ.\nއޮކްޓޯބަރ 31, 2020 05:35\nޒުވާން ލިއުންތެރިއާ ގެނެސް ދިން މައުލޫމާތުން އަލުން އަމީން މަރާލި ތާރީޚީ އަނިޔާވެރި ހާދިސާ ގެ ވާހަކައިގެ ހަނދާން އާވޭ. އެކަމަކު ބުނަން މުހައްމަދު އަމީނަކީ އެ ޒަމާނަށް ބަލާއިރު ތައުލީމީ ބޭފުޅެއް. ފަހަރެއްގައި މެޓްރިކިއުލޭޝަން ސެޓްފިކެޓް އޮތީ. އެއީ ޖީސީއީ އޯލެވެލް ފެންވަރު . އެއީ ލަންކާގައި އެ ޒަމާނުގައި ދިވެހިން ނަގާ އެންމެ މަތީ ސެޓްފިކެޓް. އެ ސެޓްފިކަޓާއި ހަމައަށް ވެސް ނުދާކަމަށް ތާރީޚު ދިރާސާކުރާ މީހުން ބޮޑަށް ބުރަވަނީ. އިންޑިއާ ގެ ބޮޑު ވަޒީރު މޯޑީ ވެސް ޑިގްރީ އާއި މާސްޓާޒް ޕޮލިޓިކްސް އިން އޮންނަ ކަމަށް އޭނަ ބުނަނީ. އެކަމަކު އޭނަ ކިޔެވި ޔުނިވަސީޓި ތަކުގެ ދަރިވަރަކަށް ނޫނީ ޕްރޮފެސަރަކަށް ވެސް ނޭނގޭ އެކަމެއް. ޢެގޮތައް އަމީން އަށް ވީވެސް .ކިޔެވުމުގެ ބަދަލުގައި ލަންކާގައި އުޅުއްވި އިރު އަމީން އުޅުއްވީ ބޮޑަށް ކުޅިވަރު ކުޅުއްވުމާއި ޕްލޭބޯއި ލައިފް ސްޓައިލް ގައި. އާދެ އަންހެން ކުދިން ގެ ކަންތަކުގައި. މިކަންތައް ހައްދުފަހަނަ އަޅާ ދިއުމުގެ ސަބަބުން އަމީން އަށް ނުކިޔެވުނު . އެކަމަކު އެޒަމާނުގެ ފެންވަރުން ރޯފިލާފައި ހުރީ . ޕްލޭބޯއި އަކަށްވުމުގެ ނަސީބު އަމީން އަށް ލިބުނީ އަމީން ގެ އާއިލާ އޮތީ ރައްޔިތުންނާއި ގައުމުގެ ޚަޒާނާ އަތިރީގޭ އާއިލާ ގެ މުށުތެރެއަށްލާފައި ވުމުން. ބޮޑު ބޭބެ ރަންނަބަނޑޭރި ކިލެގެ ފާނު ގައުމުގެ މުގުލުގައި ހުންނަވައިގެން ގައުމުގެ ޚަޒާނާ މިސްރުގައި ހުންނަވައިގެން ދޮވެލީ. އަމީން ގެ ވެރިކަން ވެއްޓެން ދިމާވި އެންމެ ބޮޑު މައްސައަކަށްވީ އޭނާ ރާއްޖޭގައި މުޅިން އަލަށް އަންހެނުން ކުރިއަށް ނެރެ ސަދޫމް ބައިގައި ގެ ސަގާފަތް ނުވަތަ އޭރުގެ ގައުމީ ކުޅިވަރު ނެތިކޮށްލަން ކުރެއްވި ބުރަ މަސައްކަތް. މި ކޮމެންޓުގައި ސީދާ ނުލިޔެ ނުސީދާކޮށް މި ލިއުނީ ތަންކޮޅެއް އައިބު ވާހަކަ އަކަށްވާތީ. ނަތީޖާ އަކަށްވީ އަމީން ގެ އެންމެ އަރިސް އެންމެ އިތުބާރު ކުރައްވާ ގައުމުގައި އިސް ސަފު ގައި ތިބި ގިނަ ބޭފުޅުން އެކަމާއި ހިތްހަމަ ނުޖެހި ކޯފާވީ. އެ ބޭފުޅުންނަށް "ގައުމީ ކުޅިވަރު" ކުރިއަށް ގެންދެވެން އޮތީ އަމީން މަރާލައިގެން . ވީމާ އެކަންކުރީ. ތާރީހީ ފޮތްތަކުގައި ލަދުހުތުރު ނުވަތަ "ޓެބޫ" އަކަށްވާތީ އެބައި ލިޔެވިފައި ނެތަސް ހަގީގަތަކީ މިއީ . އެކަން އެނގޭ ހަރު މީހުން މިހާރުވެސް މަދުން ނަމަވެސް ދުނިޔޭގައި އެބަތިބި .


މިނިވަން ދުވަސް ކުރު ކުރުކޮށް. | Sandhaanu\nމިނިވަން ދުވަސް ކުރު ކުރުކޮށް.\nފޮޓޯއިން އެފެންނަނީ ކޮން ބޭފުޅެއް ހެއްޔެވެ؟ އެއީ ރާއްޖެއަށް މިނިވަންކަން ހޯދުމުގެ މަސައްކަތުގައި އިސް ދައުރެއް އަދާކުރެއްވި ޝަރަފުވެރި އެއް ޝަޚުޞިއްޔަތެވެ. ނިޝާން ޢިއްޒުއްދީނުގެ ޢިއްޒަތުގެ ވެރިޔާ އޮނަރަބަލް ޢަބްދުލް ސައްތާރު މޫސާދީދީ ރައީސުލް ޖުމްހޫރިއްޔާ އިބްރާހިމް ނާސިރުގެ ވަފާތެރި ގަދަރުވެރި ޓީމެވެ.\nމިނިވަންކަން ލިބުނުތާ ވިއްސަކަށް އަހަރު ފަހުން އެއް ފަހަރަކު ރަސްމީ ދަތުރުފުޅެއްގައި ސިލޯނަށް ވަޑައިގަތެވެ. ކޮންމެ ވެސް އެއްޗެއް ބައްލަވައި ގަތުމަށްޓަކައި ބާޒާރަށް ނިކުމެ ވަޑައިގެންނެވި ރެޔެކެވެ. އަރިހުގައި ދިވެހި ސަފާރާގެ މުވައްޒަފަކު ހުއްޓެވެ.\n“ތިޔަ އަގު ދެވޭ ވަރަކަށް ފައިސާ އެއް ނެތް، ޝުކުރިއްޔާ” ސެކެޓްރީއަށް އިވުނީ ނިޝާން ޢިއްޒުއްދީނުގެ ޢިއްޒަތުގެ ވެރިޔާ އޮނަރަބަލް ޢަބްދުލް ސައްތާރު މޫސާދީދީ މިހެން ވިދާޅުވި އަޑެވެ. ކުއްލި ސަމާލުކަމެއް އެ ކަމަށް ދީ، ވިސްނައިލުމުން އެނގުނީ އެ ބޭނުންފުޅުވި އެއްޗެއްގެ ބައްލަވައިގަތުމުގެ އަގަށް ވާ ވަރަށް އަތްޕުޅުގައި ފައިސާ ނެތީތީ އެ ބޭނުންފުޅުވި އެއްޗެއް ބައްލަވައިގަނެވެން ނެތް ވާހާކަ އެ ވިއްކަން ހުރި މީހާ ގާތު ވިދާޅުވަނީކަމެވެ.\nކުއްލިއަކަށް އެއްލުނު ކަޅިއަކުން ކަމެއް އަޅައިގަތެވެ. ޢަބްދުއްސައްތާރުގެ އަތްތިލަފުޅުތެރޭގައި އޭރު އަދި ހުޅުވައިލެވިފައި އޮތް ވޮލެޓް ގައި އެ އަށްވުރެ މާ ގިނައިންވެސް ފައިސާ އެބަހުއްޓެވެ. އެތައް ޑޮލަރެކެވެ. އެކަމަކު އެފައިސާ ހުރީ މެދުން ސުރެންސުރެން ދިގަށް އޮތް ކަރުދާސްފަށެއްގެ އަނެއް ފަރާތުގައެވެ. ކުޑަކޮށް ފޮރުވިފައެވެ. ވީމާ ފެނިވަޑައިނުގަތީތާއެވެ. “ބައްލަވާ! އެހެރީ ނޫންތޯ ފައިސާ، އެ ކަރުދާސްކޮޅުގެ އަނެއް ފަރާތުގައި” ސެކްރެޓަރީ ހަނދުމަފުޅުއަރުވާ މައްސަލައިގެ ހައްލު ހޯދައިިދިނެވެ.\nއެ ވަގުތު އޭނާއާއި ހަތަރުކަޅި ހަމަކޮށްލައްވައިފައި ހިމޭން ހަރުދަނާ އަޑުފުޅަކުން ޢަބްދުއްސައްތާރު ވިދާޅުވިއެވެ. ކަރުދާސްކޮޅު އެ ފަރާތުގައި އެހުރީ ދައުލަތުގެ ފައިސާއެވެ. އަހަރެންގެ ފައިސާ މިހިރީ މިފަރާތުގައެވެ. ގަންނަން މިއުޅެނީ އަހަރެންގެ އަމިއްލަ ބޭނުމަކު ގަންނަ އެއްޗެކެވެ. މިފަރާތުގައި މިހުރި ފައިސާއިން އޭގެ އަގު ހަމައެއް ނުވެއެވެ. އެހެންވީމާ ގަނެވެން ނެތީއެވެ.\nމިއީ ޙަގީގީ ޙާދިސާއެއްކަމުގައި ކިޔައިދެއްވިފަރާތުން ވިދާޅުވެފައިވެއެވެ. މިއަދުގެ ދިވެހި ޒުވާނުންނަށް އެބަ އެގެންޖެހޭ ދިވެހިރާއްޖޭގައި ވެރިކަން ރައްޔަތުންގެ ޚާދިމުންގެ ގޮތުގައި ވެރިކަން ކޮށްދެއްވާފައިވާ ބޭފުޅުންގެ ތެރޭގައި ރައްޔަތުންނަށް ދައުލަތަށް އަމާނާތްތެރި ހެޔޮލަފާ ބޭފުޅުން އުޅުއްވައިފާވާކަން. އޭނާ ވިދާޅުވެެއްވިއެވެ.\nއެހެނަސް އެއީ އެދުވަސްވަރެވެ. އެބޭފުޅުންގެ އެ އަމާނާތްތެރި ހެޔޮލަފާ ބުރަ މަސައްކަތުން ނޫންނަމަ މި 26 ޖުލައި ދިވެހި ރާއްޖޭގެ މިނިވަންދުވަހަކަށް ވުމަކީ ބިލާހެކެވެ. ރައިސް އިބުރާހިމް ނާސިރާއި އެމަނިކުފާނުންގެ މި ޓީމަށް ދިވެހިން އަބަދުވެސް ޝުކުރުވެރިވެ އެބޭފުޅުންނަށް ހެޔޮދުޢާކުރަން ޖެހެއެވެ. މާތްﷲ އެބޭފުޅުންގެ ފުރާނަފުޅު ސުވަރުގޭގެ ދާއިމީ ނިއުމަޢުމަތުގައި ލަހަށްޓަވާށިއެވެ. އާމީން!\nމިއަދު 26 ޖުލައި 2021 ފަހަގަ ކުރާއިރު ހަތަރެސްފަރާތުން މިވަނީ ދިވެހި ދައުލަތަށް ބުރަބޮޑުވެ މިނިވަންކަމަށް ބުރޫ އަރާހިސާބަށް ކަންތައްތަށް މަސްހުނި ކުރުވާފައެވެ. ވެރިކަމުގެ ލައްޒަތުގައިޖެހި ދައުލަތުގެ ޚަޒާނާ ލޫޓުވުމަށް ފައިނަގާފައިތިބި ޚާއިނުންގެ ބައި މިދަނީ ބޯވަމުންނެވެ. ގިނަބަޔަކަށް ބޮޑުވަރިހަމަ ކަހަލައެވެ. ދައުލަތުން ލޫޓުކުރާ “ޣަނީމާ” ބައި އެޅޭނަމަ ކޮންމެފަދަ ޚިޔާނާތެއް ދައުލަތަށާއި ރައްޔަތުންނަށް ވަމުން ދިޔަނަމަވެސް ގައުމުގެ ޙައްގުގައި ރައްޔަތުންގެ ޙައްގުގައި އީމާންދާރީކޮށް ޚިދުމަތްކޮށްލަދޭނެ ދިވެހިންގެ ޚާދިމު ވެރިއަކު ނެތޭބުނުމުން މާބޮޑު ދޮގަކަށް ނުވާނެއެވެ. ނަތީޖާއަކީ އެފަދަ އިއްޒަތެރި ރައްޔަތުންނާއި ދައުލަތްދެކެ ލޯބިވާ ތެދުވެރީން ހޯއްދަވާދެއްވި މި ފަޚުރުވެރި މިނިވަންކަންވެސް ނަމެއްގައި އޮތުމެވެ. އެއަށްވުރެ ބޮޑުދެރައެއް ގައުމަކަށް އޮންނާނެތޯއެވެ.\nތިޔަ ފެނިވަޑައިގަންނަވަނީ ދިވެހި ދައުލަތުގެ އިއްޒަތްތެރި ޚާދިމު ވެރީންނެވެ. އެބޭފުޅުންގެ ވަފާތެރި ހީވާގި މަސައްކަތަށް މިއަދު ޝުކުރުވެރިވުން ޙައްގެވެ. ވެރިކަމަކީ ހަމަ ކޮންމެ މީހަކަށް ކުރެވިދޭނެ ކަމެއްކަމުގައި ގަބޫލު ނުކުރުމަށް މިއަދު ޢަޒުމް ކަނޑައަޅާމާތޯއެވެ. ގައުމުގެ މިނިވަންކަން ދެމެހެއްޓި ގައުމާއި ރައްޔަތުންގެ ކުރިމަގު އުޖާލާވާނީ އޭރުންނެވެ.


Raajje Ah Ahnna Fathuruveringe Adhadhu Madhuvaathee Villa Ge Muvzzafun Ge Musaara Kuda Kuran Nihmmaifi\nރާއްޖެއަށް އަންނަ ފަތުރުވެރިންގެ މަދުވާތީ ވިލާގެ މުވައްޒަފުންގެ މުސާރަ ކުޑަކުރަން ނިންމައިފި\nކޮވިޑް19ގެ ސަބަބުން ރާއްޖެއަށް އަންނަ ފަތުރުވެރިންގެ އަދަދު މަދުވަމުން އަންނާތީ ވިލާ ޝިޕިން އެންޑް ޓްރޭޑިން ކޮމްޕެނީގެ މުވައްޒަފުންގެ މުސާރަ އަންނަ މަހުން ފެށިގެން ކުޑަކުރަން ނިންމައިފިއެވެ.\nވިލާގެ ޗެއާމަން ގާސިމް އިބްރާހީމްގެ ދަރިކަލުން އަދި އަދި އެ ކުންފުނީގެ މެނޭޖިން ޑިރެކްޓަރު އިބްރާހިމް ސިޔާދު ގާސިމް ސޮއިކުރައްވައި އިއްޔެ ވަނީ މިކަމާއި ގުޅިގެން ސާކިއުލާއެއް ނެރެފައެވެ. އެގޮތުން އެ ސާކިއުލާގައި ބުނެފައިވަނީ މުވައްޒަފުންގެ މުސާރަ ދަށް ކުރަނީ އެކި ގިންތިތަކަށް ބަހާލައިގެން ކަމަށެވެ. އަދި އެކަން އެގޮތަށް ނިންމީ ކުންފުނީގެ ބޯޑުން ކަމަށް ސާކިއުލާގައި ބުނެފައިވެއެވެ.\nސާކިއުލާގައި ބުނީ މުވައްޒަފުންގެ މުސާރަ ކުޑަ ކުރުމަށް އެކުންފުނިން ނިންމީ މުވައްޒަފުން ވަޒީފާއިން ކަނޑާލައިފި ނަމަ މުވައްޒަފުންނަށް ލިބޭ ގެއްލުން މާ ބޮޑުވާނެތީ ކަމަށެވެ. އަދި މިވަގުތު އެ ފިޔަފަޅު [މުސާރަ ކުޑަކުރުން] ނާޅައިފި ނަމަ ކުންފުނި ހިންގޭނެ އެއްވެސް ގޮތެއް ނެތް ކަމަށްވެސް ސާކިއުލާގައިވެއެވެ. ނަމަވެސް ހާލަތު ބަދަލުވެ ކުންފުންޏަށް ވަންނަ އާމްދަނީ އިތުރުވާ ނަމަ މުސާރައަށް ބަދަލުތައް އަންނާނެ ކަމަށް ސާކިއުލާގައިވެއެވެ. އެ ކުންފުނިން ބުނީ އެކަން ކުރަން ޖެހުނީ އެންމެ ފަހު ފިޔަވަޅެއްގެ ގޮތުގައި ކަމަށާއި އަދި އެކަން ކުރަންޖެހުނީ އިތުރު އެއްވެސް ގޮތެއް ނެތިގެން ކަަމަށެވެ.\nމުސާރައިގެ ގޮތުގައި، 4999 ރުފިޔާއަށް ވުރެ ދަށުން މަދުން ލިބޭ މުވައްޒަފުންގެ މުސާރައިން 10 ޕަސެންޓް ކުޑަ ކުރުމަށް ނިންމާފައިވާއިރު މުސާރައިގެ ގޮތުގައި 5000 އާއި 9999 ރުފިޔާ ލިބޭ މުވައްޒަފުންގެ މުސާރައިން 20 ޕަސެންޓް ކުޑަ ކުރުމަށް ވިލާއިން ވަނީ ނިންމާފައެވެ. އަދި މުސާރައިގެ ގޮތުގައި، 10000 އާއި 49999 ރުފިޔާ ލިބޭ މުވައްޒަފުންގެ މުސާރައިން 35 ޕަސެންޓް ކުޑަ ކުރާއިރު، 50000 ރުފިޔާއަށް ރުފިޔާއަށް ވުރެ މަތިން މުސާރަ ލިބޭ މުވައްޒަފުންގެ މުސާރައިގެ 50 ޕަސެންޓް ކުޑަ ކުރުމަށް އެކުންފުނިން ވަނީ ނިންމާފައެވެ.\nވިލާއިން ބުނީ އެ ކުންފުންޏަށް އާމްދަނީ ލިބެމުން ދަނީ އެކުންފުނިން ހިންގާ ރިސޯޓުތަކުން ކަމަށެވެ. ނަމަވެސް މިހާރުގެ ހާލަތުގެ ސަބަބުން ފަތުރުވެރިން ރާއްޖެއަށް އަންނަ މިންވަރު މަދު ކަމަށާއި އެކަމުން ކުންފުންޏަށް ލިބޭ އާމްދަނީ ދަށަށް ދާން ފަށާފައިވާ ކަމަށްވެސް ވިލާ އިން ބުންޏެވެ. އެކުންފުނިން އަންނަނީ ރާއްޖޭގައި ހަތަރު ރިސޯޓެއް ހިންގަމުންނެވެ.


އެއިގެ އިތުރުން ކީރިތި ޤްރުއާން ކިޔެވުމަކީ ހިތަށް ލިބޭ ޝިފާއެކެވެ. އެއިގެ އިތުރުން ތިމާއަށް ޖެހިފައިވާ ބަލިތަކުން ސަލާމަތްވުމަށް ވެސް ކީރިތި ޤްރުއާން ކިޔެވުން ގިނަކުރާށެވެ! އެހެނީ ކީރިތި ޤްރުއާން ކިޔެވުމަކީ ބަލިތަކަށް އޮތް ޝިފާއެކެވެ. މިއީ އަހަރެން ބުނާ ބަހެއް ނޫނެވެ. ކީރިތި ޤްރުއާނުގައި ﷲ ތަޢާލާ ވަނީ މިކަން ބަޔާން ކުރައްވަވައިފައެވެ. މަޑުމައިތިރިކަމާއި ވިސްނުންތެރިކަމާއިއެކު ކިޔަވާށެވެ. ނަތީޖާ ފެންނާނެއެވެ.\nރަމަޟާން މަސް އައުމުން މުސްލިމުން ކީރިތި ޤްރުއާން ކިޔެވުން އިތުރުކުރެއެވެ. ނަމަވެސް އެކަމުން ލިބެން އޮތް ހަޤީޤީ ފައިދާތަކަށް ވިސްނައިގެން ކިޔަވަނީ މަދު މީހެކެވެ. ނަތީޖާއަކީ ލިބެންޖެހޭ ފައިދާ ފުރިހަމައަށް ނުލިބުމެވެ.\nދާދިފަހުން ބައްދަލުވި މީހަކު ބުނީ އޭނާއަށް މާލީ ގޮތުން ދަތިތައް ކުރިމަތިވެ ގޭގެ ކުލި ނުދެއްކިގެން ގެއިން ނުކުންނަން ޖެހޭ ހިސާބަށް ކަންކަން ދިއުމުން ކީރިތި ޤްރުއާން ކިޔެވުން އިތުރުކުރި ކަމަށާއި އޭނާއަށް ކުރިމަތިވި މައްސަލަތައް ދާދި އަވަހަށް ހައްލުކުރެވި ކުލި ދެއްކޭނެ ގޮތް ހަމަޖެހުނު ކަމަށެވެ. މިފަދަ ވާހަކަތަކަކީ އައު ވާހަކަތަކެއް ނޫނެވެ. އެތައް ބައަކު ތަޖުރިބާކުރަމުން ގެންދާ ކަމެކެވެ.\n11 މެއި 2019


އިސްލާމީ ވެރިކަމެއް ދިވެހިރާއްޖެއަށް އަންނާނެ. އިންޝާﷲ | #Dhiislam\nއިސްލާމީ ވެރިކަމެއް ދިވެހިރާއްޖެއަށް އަންނާނެ. އިންޝާﷲ\n6 years ago |2comments| March 20, 2012 |\n23 ޑިސެމްބަރު މުޒާހަރާގެ ތެރެއިން. ދިއިސްލާމް ފޮޓޯ: އަޝްވާގު\nދިވެހިރާއްޖޭގެ ވެރިކަމުގެ ނިޒާމު ބަދަލުވެ، ޑިމޮކްރަސީ އާއި ސިޔާސީ ޕާޓީތައް އުވި، ސިޔާސީ މަސްރަޙު އެކޮޅުކޮޅުން ޖެހޭނެ ދުވަސް ގާތްވެއްޖެއެވެ. އިންގިލާބުގެ ދުވަސް ކާރިވެއްޖެއެވެ. އިސްލާމްދީން ކުރިއަރައި، މުސްލިމުން ބާރުވެރިވާނެ ދުވަސް އެބަ އާދެއެވެ. ހުރިހާ އެއްމެންގެ މައްޗަށް ޤުރުއާނާއި ސުންނަތުން ގޮތް ކަނޑައަޅައި ޙުކުމް ކުރާނެ ދުވަސް އަންނާނެއެވެ. އެދުވަހަކީ، ރާއްޖޭގެ ވެރިކަމާއި ވެރިކަމުގެ ނިޒާމު ވިއްސި ވިހާލިވެ، އިސްލާމީ ވެރިކަމުގެ ދަށަށް ދިވެހިރާއްޖެ ދާނެދުވަހެވެ. ރުހޭ ބަޔަކު ރުހުނަސް، ނުރުހޭބަޔަކު ނުރުހުނަސް، ޤުރުއާނާއި ސުންނަތުގެ އަލީގައި ދިވެހިރާއްޖޭގެ ސިޔާސަތު ހިންގާނެއެވެ. އިސްލާމްދީނާއި އިންސާނުންގެ ފުރާނައާއި އިންސާނީ ބުއްދިއާއި މުދަލާއި އަބުރާއި އިންސާނީ ނަސްލު ޙިމާޔަށް ކުރެވި، އަބުރުވެރި އުފާ ފާގަތި ދިރި އުޅުމެއް އުޅެވޭނެއެވެ. އިންސާފު ޤާއިމު ކުރެވި މުޖުތަމަޢު އަމާން ވެގެންދާނެއެވެ. ކޮންމެ މީހަކަށްވެސް ނުވަތަ ކޮންމެ އެއެއްޗަކަށްވެސް، އެއެއްޗަކަށް ޙައްޤުވެގެންވާ، ޙައްޤުތައް ހޯދައި ދެވޭނެއެވެ. އިޤްތިސޯދު ކުރިއަރައި އަތްމަތި ތިޔާގިވެ، ޒަކާތާއި ސަދަޤާތުގައި ހިފާނޭ މީހަކު ނުވާނެއެވެ.\nޙައިރާންވެވަޑައި ނުގަންނަވާށެވެ. މިދަންނަވަނީ ތެދުވެރިކަމާއި އަމާނާތްތެރި ކަމުގެ ނަބިއްޔާ މުޙައްމަދު ރަސޫލާ صلى الله عليه وسلم ގެ ދޫފުޅުން އަންނާނެކަމުގެ ޚަބަރު ދެއްވާފައިވާ ދުވަސްވަރެއްގެ ވާހަކައެވެ. ﷲ އިރާދަކުރެއްވި ވަގުތު ޖެހުމާއެކު، މަހުދީގެ ފާނު ފައުޅުވާނެ ވާހަކައެވެ. މަސީޙުއް ދައްޖާލު ނިކުންނާނެ ވާހަކައެވެ. ދައްޖާލާއި ޔަހޫދީން ގުޅިގެން އުފައްދާފައިވާ ކޯލިޝަނަކުން މުސްލިމުންނާއި ވަރުގަދަ ހަނގުރާމަ އެއްކޮށް، މުސްލިމުން ގަދަވާނެ ވާހަކައެވެ. ޢީސާގެފާނު ދެވަނަ ފަހަރަށް ދުނިޔެއަށް ފައިބައި ވަޑައިގެން، ދައްޖާލު ޤަތުލު ކުރައްވައި ބިންމަތި އަމާން ކުރައްވަވާނެ ވާހަކައެވެ. އަދި މުޅި ދުނިޔޭގައި ވަރުގަދަ އިސްލާމީ ޚިލާފަތެއް ޤާއިމު ކުރެވި، އެވެރިކަމުގެ ދަށުގައި ދިވެހިރާއްޖެ ވެސް އޮންނާނެ ވާހަކައެވެ. މުސްލިމުން އިންތިޒާރު ކުރަމުން މިދާ ރަން ޒަމާން ނުވަތަ، ގޯލްޑަން އޭޖް އަންނާނެ ވާހަކައެވެ.\nމާތް ނަބިއްޔާ صلى الله عليه وسلم ޙަދީސް ކުރެއްވިއެވެ. “ތިމަން ކަލޭގެފާނުގެ ނަފްސު އެކަލާނގެ ކުޅަދުންވަންތަކަމުގެ ބާރުގެ ދަށުގައިވާ ﷲ ގަންދެއްވާ ވިދާޅުވަމެވެ. ކަލޭމެންގެ ތެރެއަށް މަރިޔަމުގެ ފާނުގެ ދަރިކަލުން (ޢީސާގެ ފާނު) ޢަދުލުވެރި ވެރިއެއްގެ ގޮތުގައި ފައިބައި ވަޑައިގަތުން ގާތްވެއްޖެއެވެ. އެކަލޭގެފާނު ވަޑައިގެން، ސޮލީބުތަށް ތަޅުއްވައި އޫރުތަށް ޤަތުލު ކުރައްވާނެތެވެ. އަދި ޖިޒްޔަ ކަނޑުއްވައި ހައްދަވާނެތެވެ. އަދި އެއްވެސް މީހަކު ބޭނުން ނުކުރާ ހިސާބަށް މުދައުތަށް ގިނަވެގެން ދާނެއެވެ…..” (ބުޚާރީއާއި މުސްލިމް). ކަންމިހެން ހުރުމާއެކު، މިދުވަސް އަންނާނެކަން ސައްޙަ ޙަދީސުން ސާބިތެވެ. އަދި ކޮންމެ މުސްލިމެއްގެ ހިތުތެރޭގައި، ޝައްކެއް ވަސްވާހެއްނެތި މިކަން ޔަޤީން ކުރަން ޖެހެއެވެ. އެހެންނުނީ އީމާންކަން ފުރިހަމައެއް ނުވާނެވެ. އަދި މިވާހަކަތައް ދޮގުކޮށްފި މީހާ ކާފަރުވެ ދީނުން ބޭރުވާނެއެވެ.\nވީމާ، އަޅުގަނޑުމެން ރައްޔިތުންވެސް މިދުވަހަށްޓަކައި ތައްޔާރީތަކެއް ވާން އެބަޖެހެއެވެ. ޔަހޫދީންނާއި ދައްޖާލުގެ ފިތުނައިން ރައްކާތެރި ވުމަށްޓަކައި، ވިސްނުންތަކެއް ވިސްނަން އެބަޖެހެއެވެ. ރޭވުންތަކެއް ރާވަން އެބަޖެހެއެވެ. ދީނީ ޢިލްމުވެރިން މެދުވެރިކޮށް ކަމާބެހޭ މައުލޫމާތު ހޯދަން އެބަޖެހެއެވެ. އެހެން ނޫނީ، ދައްޖާލުގެ ފިތުނައާއި ޔަހޫދީ ޕްރޮޕެގެންޑާ ތަކުގައި ޖެހި، ހަތުރުންނާއި މިތުރުން އޮޅި، މަޙުދީގެ ފާނަކީ މަޙުދީގެފާނު ނޫން ކަމަށްވެސް ވިސްނިދާނެއެވެ. މަޙުދީގެ ފާނުގެ ލަޝްކަރަކީ ޓެރަރިސްޓުން ކަމަށްވެސް ބެލެވިދާނެއެވެ. ދައްޖާލަކީ ދައްޖާލުކަން އޮޅި އޭނާގެ ފަހަތުން ދެވުންވެސް އެކަށީގެން ވެއެވެ. އަދި އޭނާއަކީ ދައްޖާލުކަން އެނގުނަސް، ވެރިކަމާއި ބާރާއި ފައިސާގެ ދަހިވެތިކަމުގައި ނުވަތަ ޕާޓީ ރޫޙުފަދަ ރޫޙު ތަކުގައި ޖެހި، ދައްޖާލަށް ހެއްލި ދެދުނިޔޭން ގެއްލިގެން ހިނގައިދާނެއެވެ.\nދުނިޔެއަށް މިފަދަ ބޮޑު ސިޔާސީ އިންގިލާބެއް އަންނަން އުޅޭއިރު، އަޅުގަނޑުމެންގެ ގިނަ ސިޔާސީ ފަރާތަކަށް މިކަން އެނގޭކަމަކަށް ނުވެއެވެ. އެހެންނަމަވެސް، ދައްޖާލުގެ ސިފައިން ކަމަށްވާ ޔަހޫދީން މިކަން ދަނެއެވެ. އަދި މިދުވަހަށްޓަކައި ކެނޑިނޭޅި ތައްޔާރީތައް ވަމުންއެބަދެއެވެ. އެމީހުންގެ ހުރިހާ ސިޔާސީ ރޭވުން ތަކާއި، އަސްކަރީ ހަރަކާތްތަކާއި އިގްތިސޯދީ ސިޔާސަތު އަމާޒުވެފައި ވަނީ މިދިމާލަށެވެ. ނަމަވެސް، އަޅުގަނޑުމެން މިތިބީ ނިދާފައެވެ. ނުވަތަ ނިންދަވާފައެވެ. ދިވެހިރައްޔިތުންނޭވެ. ހޭއަރާށެވެ. ވިސްނާ ފިކުރު ކުރައްވާށެވެ. މަސީޙުއް ދައްޖާލުގެ ފިތުނައިން ރައްކާތެރި ވުމަށްޓަކައި މަސައްކަތް ކުރައްވާށެވެ. އަޅުގަނޑުމެންގެ ސިޔާސީ ފަރާތްތަކުގެ، ފޮރިން ޕޮލިސީ ނުވަތަ ޚާރިޖީ ސިޔާސަތު ހުރީ ކޮންދިމާލަކަށްތޯ ބައްލަވާށެވެ. ދައްޖާލާއި ޔަހޫދީންނާއިވީ ދިމާލަށްތޯ، ނުވަތަ މުސްލިމުންނާއި ވީފަރާތައްތޯ ބައްލަވާށެވެ. ދައްޖާލުގެ ސިފައިން ކަމަށްވާ ޔަހޫދީން ޖަހާހައި ބެރަކަށް ނަށާތޯ ނުވަތަ ނޫންތޯ ބައްލަވާށެވެ. މަސީޙުއް ދައްޖާލުގެ ފިތުނަ އާއި ޔަހޫދީންގެ އާރާއިބާރާއި ފައިސާގެ ކުރިމަތީގައި، މިބައިމީހުންގެ ޢަމަލުތައް ހުރެދާނެގޮތް އަންދާޒާ ކުރައްވާށެވެ. ލޯމަރާލާފައި މިމީހުން ފަހަތުން ހިނގަން ހަދައިގެން، ދައްޖާލު ފަހަތުން ދެވިދާނެތޯ ނުވަތަ ނޫންތޯ ދަނެގަންނާށެވެ. އިހަށް ނުވި ރައްކަލެއް ފަހަކުން ނުވެވޭނެކަން ހަނދާން ކުރައްވާށެވެ.\nދެން އޮތީ، އަދުގެ ސިޔާސީ ޙާލަތެވެ. އިސްލާމީ ފިކުރު ދުވަހެއް ދުވަހަކަށް މިދަނީ ކުރިއަރައި ފުޅާވަމުންނެވެ. ދިވެހިރާއްޖެ އާއި ޢަރަބި ޤައުމުތަކާއި ޔޫރަޕާއި އެފްރިކާ އާއި ހުޅަނގާއި އޭޝިޔާގައިވެސް މުސްލިމުން މިދަނީ، ހީވެސް ނުކުރާފަދަ ބޮޑެތި ކާމިޔާބީތަކެއް ޙާސިލު ކުރަމުންނެވެ. ސިޔާސީ ގޮތުންނާއި އެނޫން ގޮތް ގޮތުންނެވެ. އުއްމަތް ހޭލައި، އަޤީދާ ވަރުގަދަ ތަޢުލީމީ ހޭލުންތެރި ޒުވާނުން އުއްމަތާއި ގުޅެމުންދަނީއެވެ. ޑިމޮކްރަސީ އާއި އަދުގެ ސޯޝަލް ސިސްޓަމް މަތިން ފޫހިވެ، އިންސާފާއި ހަމަހަމަކަން ގެނެސްދެވޭނެ ހަމައެކަނި ނިޒާމަކީ، އިސްލާމީ ނިޒާމުކަން ދުނިޔެއަށް ވިސްނެން ފަށައިފިއެވެ. ﷲ ގެ ރޭއްވެވުމުގެ މޮޅުކަމާއެވެ. އެއިލާހު ވަޙީ ކުރައްވާފައި ވަނީ މިފަދައިންނެވެ. “އެމީހުން ނުބައި ރޭވުންތައް ރޭވިއެވެ. އަދި ﷲ ވެސް ރޭއްވެވިއެވެ. އަދި އެންމެ މޮޅަށް، އެންމެ ފުރިހަމައަށް ރާއްވަވާ ފަރާތަކީ ﷲ އެވެ.” (އާލަޢިމްރާން ސޫރަތުގެ 54 ވަނަ އާޔަތް)\nވަރައް ފުރިހަމަ ލިޔުމެއް.


SunOnline: ނައިޓްމާކެޓްގެ ފުރަތަމަ ރޭގައި ވެސް 8000 މީހުން ލޮނުޒިޔާރަތް ކޮޅަށް!\nނައިޓްމާކެޓްގެ ފުރަތަމަ ރޭގައި ވެސް 8000 މީހުން ލޮނުޒިޔާރަތް ކޮޅަށް!\nއަހުމަދު ނާއިފު 11 Jul 2011, 11:54\nލޮނު ޒިޔާރާތްކޮޅަށް ބަދަލުކޮށްގެން ވިޔަފާރިވެރިންގެ ގައުމީ ޖަމިއްޔާއިން އަހަރަކު އެއްފަހަރު ބޭއްވާ ނައިޓްމާކެޓްގެ ފުރަތަމަ ރޭގައި ވެސް 8000 އަށް ވުރެ ގިނަ މީހުން ބާޒާރަށް ޒިޔާރަތްކޮށްފި އެވެ.\nބޮޑު ތަކުރުފާނު މަގުގެ "ޓަސްކަލޫސާ" އާއި ހަމައިން މޭޒު ފަތި ދަމައިލި ގޮތަށް އަމީނީ މަގުން ކަރަންޓް ކުންފުނި، ސްޓެލްކޯއާ ހަމައަށް އޮތް ބާޒާރުގެ ފުރަތަމަ ރޭ ވެސް ފެނުނީ ވަރަށް ބާރު ބޮޑުކޮށް ދިޔަ ތަނެވެ. އެންމެން ވެސް އުޅުނީ "ފިތިގެން" އަދި "ފިތެން" ވެގެންނެވެ.\n"ވަރަށް ގިނަ ބަޔަކު ފުރަތަމަ ރޭވެސް ޒިޔާތްކޮށް ވިޔަފާރީގެ ތަރުހީބު ވަރަށް ރަނގަޅަށް ފެނުނީ. ބާޒާރު އިންތިޒާމު ކުރުމުގައި މައްސަލަތަކެއް ދިމާވިއަސް އިންތިޒާމް ތަކާއެކު ރޭ ބާޒާރު ހުޅުވިގެން ދިޔައީ ވަރަށް ރީއްޗަށް،" ގައުމީ ޖަމިއްޔާގެ ހަޒާންދާރު އަހުމަދު އަދީބު ވިދާޅުވި އެވެ.\nއަހަރަކު އެއްފަހަރު ބާއްވާ ނައިޓް މާކެޓް 480 މޭޒާއި އެކު ލޮނުޒިޔާރަތް ކޮޅު ސަރަހައްދުގައި ރޭ ހުޅުވައި ދެއްވީ ކުރިން ގައުމީ ޖަމިއްޔާގައި މަސައްކަތް ކުރެއްވެވި އަދި މިހާރު ރައްޔިތުންގެ މަޖިލީހުގެ ފަރެސް މާތޮޑާގެ މެންބަރު އިބްރާހިމް މުއްތިލިބެވެ.\n"އުނގުޅޭ ބާޒާރު" ނަމުން މަޝްހޫރުވެފައިވާ ބޮޑު ބާޒާރު މިފަހަރު ސޮޕޮންސާ ކޮށްފައި ވަނީ އަލޯރާއިންނެވެ. ދިމާވި މައްސަލަތަކާއެކު ހިތް ހަމަ ނުޖެހިގެން އުޅުނު ވިޔަފާރިން ވެސް ބާޒާރު ހުޅުވުމަށް ފަހު ތިބީ "ހެވި"ފަ އެވެ.\n"ވިޔަފާރިވެރިންގެ ފީޑް ބެކް އަޅުގަނޑުމެން ނެގިން ފުރަތަމަ ރޭގައި ވެސް. އެބޭފުޅުން ވަރަށް ހިތްހަމަޖެހިފައި ތިބީ. މިހާރު މާބޮޑަތި ދަތި ތަކެއްނެތް، އާ ސަރަހައްދެއްގައި ބާއްވާތީ އާ ކަންތައްތައްވެސް ރޭ ހުރި،" އަދީބު ވިދާޅުވި އެވެ.\nރޯދަމަހާއި ދިމާކޮށް މިއަހަރު ނައިޓް މާކެޓް ކުރިއަށްދާއިރު ވިޔަފާރިވެރިންގެ ޖަމިއްޔާއާއި މާލޭ ސީޓީ ކައުންސިލާއި ދެމެދު މީގެ ކުރިން ވަނީ ބާޒާރު ކުރިއަށްދާނެ ތަނަކާއި މެދު ހިޔާލު ތަފާތުވުންތައް އުފެދިފަ އެވެ. އަދި މާލޭ ސިޓީ ކައުންސިލަށް ކޮންމެ މޭޒަކުން 750ރ. ގެ ފީއެއް ނަގާގޮތަށްވެސް ވަނީ ނިންމާފަ އެވެ. ނަމަވެސް މާލޭ ސިޓީ ކައުންސިލުން މިހާރު ނިންމާފަ ވަނީ އެ ފީ ނުނަގާ ގޮތަށެވެ.\nނައިޓް މާކެޓަކީ ގިނަ ތަކެތި ހެޔޮ އަގެއްގައި ލިބޭ މާކެޓަކަށް ވީކަމުގައި ވިޔަސް މިފަހަރުގެ ނައިޓް މާކެޓްގައި އަގުތަކަށް މާބޮޑު ތަފާތެއް އައިސްފައެއް ނެތެވެ.\n"މާބޮޑަތި ތަފާތުތަކެއް ނެތް. އެއްގަމެކޭ މިކޮޅެކޭ ތަފާތެއްނެތް. ތަފާތަކީ ފިތިގެން އުޅެން ޖެހޭކަން. އަގުގައި ތަފާތެއްނެތް،" ބާޒާރުކޮށް ނިންމާލައިގެން ދިޔަ މީހަކު ބުންޏެވެ.\nރޯދަމަހާއި ދިމާކޮށް ބާޒާރުކޮށްލުމަށް ރަނގަޅު މާހައުލެއް އޮތަސް މީހުން ތިބީ އަގުތަކާއި މެދު އެއްގޮތަކަށްވެސް ހިތްހަމަޖެހިފައެއް ނޫނެވެ. ނަމަވެސް ވިޔަފާރިވެރިން ބުނީ އާންމު އަގުތަކަށް ވުރެ މިފަހަރުގެ މަގުމަތީ ބާޒާރުގެ އަގުތަށް 50 ޕަސެންޓާއި ހަމައަށް ކުޑަވާނެ ކަމަށެވެ.\n"އަޅުގަނޑުމެން ހާފް ޕުރައިޒްގައި މުދާ ވިއްކަނީ. އެހެންވީމާ ބާޒާރަށްވުރެ މާބޮޑުތަންވެސް އަގުގައި ރަނގަޅުވާނެ،" ކޮންމެ އަހަރަކުވެސް ނައިޓް މާކެޓްގައި ބައިވެރިވާ ވިޔަފާރިވެރިޔަކު ބުންޏެވެ.\nލޮނުޒިޔާރަތް ކޮޅުގެ ހިތްފަސޭހަ ސަރަހައްދުގައި ކުރިއަށްދާ ނައިޓް މާކެޓްގައި އަތްލާ ގެންގުޅޭ ސާމާނުން ފެށިގެން ގޮސް ލާއަންނައުނާއި އަދި ތަފާތު ޕެޓްތައްވެސް ލިބެންހުރެ އެވެ. ނައިޓް މާކެޓް ކުރިއަށްދާ ވަގުތި ތިން ކެފޭއެއްގެ ހިދުމަތްވެސް އެ ސަރަހައްދުން ލިބެން ހުރެ އެވެ.


Nadella Health Center Ge Laboratory Khidhumai Fashaifi ނަޑެއްލާ ސިއްޚީމަރުކަޒުގެ ލެބޯޓަރީ ޚިދުމަތް ފަށައިފި – Huvadhoo News Nadella Health Center Ge Laboratory Khidhumai Fashaifi Huvadhoo News\nގދ ނަޑެއްލާގެ ސިއްޚީމަރުކަޒުގެ ލެބޯޓަރީ ޚިދުމަތް ފަށައިފިއެވެ.\nނަޑެއްލާ ސިއްޚީ މަރުކަޒުން މައުލޫމާތު ދެއްވި ގޮތުގައި، މިއަދު ހުޅުވިގެން ދިޔަ ލެބޯޓަރީ އިން ގިނަ ޓެސްޓް ތަކުގެ ނަތީއްޖާ ރަށުގައި ތިބެގެން ރައްޔިތުންނަށް ލިބި، ޑޮކްޓަރަށް ދެއްކުމުގައި އެތަކެއް ފަސޭހަތަކެއް ވެގެންދާނެ ކަމަށެވެ. އަދި ސިއްޚީމަރުކަޒުގެ ލެބޯޓަރީއިން ހެދެން ނެތް ޓެސްޓްތަކަށް ސާމަޕްލް ނަގައި ޑރ އަބްދުއްސަމަދު މެމޯރިއަލް ހޮސްޕިޓަލަށް ފޮނުވައިގެން ޓެސްޓް ހެދުން ކުރިއަށް ގެންދެވޭނެ ކަމަށެވެ.\nނަޑެއްލާ ގައި މިއަދު ޚިދުމަތްދޭން ފެށި ލެބޯޓަރީއިން ހެދެން ހުރި ޓެސްޓްތަކަކީ، ޕްރެގްނެންސީ ޓެސްޓް، ހަކުރު ޓެސްޓް، ލިވަރ ފަންކްޝަން ޓެސްޓް، ކިޑްނީ ފަންކްޝަން ޓެސްޓް، ލިޕިޑް ޕްރޮފައިލް ޓެސްޓް ގެ އިތުރުން ހިތުގެ ޓެސްޓް ތަކެވެ. އަދި އޭގެ އިތުރުން ކުއްލި ހާލަތުގައި ހަދަންޖެހޭ ޓެސްޓުތައް ޑރ އަބްދުއްސަމަދު މެމޯރިއަލް ހޮސްޕިޓަލުގެ ލަފާގެ މަތިން ހަދަމުންދާނެ ކަމަށްވެސް ނަޑެއްލާ ސިއްޚީ މަރުކަޒުން ބުންޏެވެ.\nނަޑެއްލާ ހެލްތު ސެންޓަރުގައި މިއަދު ލެބޯޓަރީ ހުޅުވިގެން ދިއުމުން މަޑަވެލި ދާއިރާގެ މެމްބަރު ހުސައިން ފިރުޝާން ވިދާޅުވީ، ނަޑެއްލާގައި ކުދިކުދި ޓެސްޓް ހެދުމަށް ކުރަންޖެހޭ ޚަރަދު ކުޑަކުރުމާއި، އުފުލަން ޖެހޭ ބުރަ ކުޑަކުރުމަކީ ސަރުކާރުގެ ވައުދެއް ކަމަށާއި، އަދި މިއަދަކީ ވަރަށް ވެސް އުފާވެރި ދުވަހެއް ކަމަށެވެ.\n“އަޅުގަނޑުމެންގެ ވަޢުދާއި އެއްގޮތަށް ނަޑެއްލާގައި ލެބޯޓަރީގެ ޚިދުމަތް ފެށިއްޖެ. މިކަމުގެ ސަބަބުން ނަޑެއްލާގެ ރައްޔިތުންނަށް އިހަށްވުރެ ފަސޭހަ ޚިދުމަތްތަކެއް ސިއްޙީ ދާއިރާއިން ލިބިގެންދާނެ. އަދި އާންމު ދިރިއުޅުމަށް އިތުރު ލުޔެެއް ލިބިގެންދާނެ. މިކަމަށްޓަކައި އަދުގެ ރައީސުލް ޖުމްހޫރިއްޔާ އިބްރާހީމް މުހައްމަދު ސޯލިހަށާއި، ހެލްތު މިނިސްޓަރ އަޙުމަދު ނަސީމަށް އަޅުގަނޑުގެ އަމިއްލަ ނަމުގައާއި، ނަޑެއްލާގެ އެންމެހައި ރައްޔިތުންގެ ނަމުގައި ހިތުގެ އެންމެ ފުންމިނުން ޝުކުރު ދަންނަވަން.” މެމްބަރު ފިރުޝާން ވިދާޅުވިއެވެ.


Badhalu keeper kulhen nukume Australia World Cup ah qualify koh dheefi | Mihaaru\nކުޅިވަރު / ވޯލްޑް ކަޕް ކޮލިފައިން\nބަދަލު ކީޕަރު ނުކުމެ އޮސްޓްރޭލިއާ ވޯލްޑް ކަޕަށް ކޮލިފައިކޮށް ދީފި\nޕެނަލްޓީ ޝޫޓްއައުޓް ކާމިޔާބު ކުރެވުމާ އެކު އޮސްޓްރޭލިއާގެ ކީޕަރު އެންޑްރޫ ރެޑްމޭން އުފާފާޅުކުރަނީ: އޭނާ ކުޅެން ނުކުތީ ޕެނަލްޓީ ޝޫޓްއައުޓަށް ހާއްސަކޮށް .-- ފޮޓޯ: ރޮއިޓަސް\n14 ޖޫން 2022 - 11:12\nއަލް ރައްޔާން، ގަތަރު (ޖޫން 13) - ފީފާ ވޯލްޑް ކަޕް ކޮލިފައިންގެ އިންޓަ ކޮންޓިނެންޓަލް ޕްލޭއޮފްގެ ޕެނަލްޓީ ޝޫޓް އައުޓަށް ބަދަލު ކީޕަރު އެންޑްރޫ ރެޑްމޭން ކުޅެން ނުކުމެ އޮސްޓްރޭލިއާ ވޯލްޑް ކަޕަށް ކޮލިފައިކޮށް ދީފި އެވެ.\nލަނޑެއް ނުޖެހި އެއްވަރުވެގެން ނިމުނު މެޗުގައި، އިތުރު ވަގުތުގެ ދެ ހާފް ކުޅެގެން ވެސް ނަތީޖާ އަށް ބަދަލެއް ނައެވެ. އިތުރު ވަގިުތުގެ އެންމެ ފަހު މނެޓްގައި އޮސްޓްރޭލިއާ އިން ވަނީ ޕްރިމިއާ ލީގުގެ ބްރައިޓަން އަށް ކުޅުނު ތަޖުރިބާކާރު ގޯލްކީޕަރު މެތިއު ރަޔަން ބޭލުމަށް ފަހު، އޭނާގެ ބަދަލުގައި ރެޑްމޭން ކުޅެން އަރުވައިފަ އެވެ.\nޕެނަލްޓީ ޝޫޓްއައުޓްގައި ޕެރޫއިން ޖެހި އެންމެ ފަހު ޕެނަލްޓީ، އެލްކްސް ވަލެރާ ފޮނުވާލުމުން ރެޑްމޭން ވަނީ އެ ޕެނަްލޓީ ދިފާއުކޮށް 5-4 ން އޮސްޓްރޭލިއާ އަށް މެޗު ކާމިޔާބު ކޮށްދީފަ އެވެ.\nއޮސްޓްރޭލިއާ އަކީ މިއަހަރު ގަތަރުގައި ބާއްވާ ވޯލްޑް ކަޕަށް ކޮލިފައިވި 31 ވަނަ ޓީމެވެ. މިއާ އެކު މިއަހަރުގެ މުބާރާތުން އޭޝިއާގެ ހަ ގައުމު މުބާރާޓުން ފެންނާނެ އެވެ. އޮސްޓްރޭލިއާ އިންޓަ ކޮންޓިނެންޓަލް ޕްލޭއޮފް ކުޅެން ޖެހުނީ ދެ ގުރޫޕަށް ކުޅުނު ކޮލިފައިންގެ ތިންވަނަ ބުރުގައި ގުރޫޕު ބީގެ ތިންވަނައިގައި ނިންމުމުންނެވެ. އޮސްޓްރޭލިއާ ވަނީ ގުރޫޕް އޭގެ ތިންވަނަ ހޯދި ޔޫއޭއީއާ ވާދަކޮށް 2-1 އިން މެޗު ކާމިޔާބު ކޮށްފަ އެވެ.\nއޮސްޓްރޭލިއާ އާއި ޕެރޫ ބައްދަލުކުރި މެޗުގެ ތެރެއިން.-- ފޮޓޯ: އޭއެފްޕީ\nފުރަތަމަ ޕެނަލްޓީ އޮސްޓްރޭލިއާގެ މާޓީ ބޮއިލް ފޮނުވާލުމުން ޕެރޫގެ ކީޕަރު ޕެޑްރޯ ގަލީސް ދިފާއު ކުރި އެވެ. ނަމަވެސް އާރޮން މޫއީ އާއި ކްރެއިގް ގުޑްވިން އަދި އައިޑިން ރަސްޓިކާއި ޖެމީ މެކްލަރެން ވަނީ ދެން ޖެހި ހަތަރު ޕެނަލްޓީ އޮސްޓްރޭލިއާ އަށް ކާމިޔާބުކޮށް ދީފަ އެވެ.\nޕެރޫގެ ފުރަތަމަ ފަސް ޕެނަލްޓީގެ ތެރެއިން ޖިއާންލޫކާ ލަޕަޑުލާ އާއި އަލެކްޒަންޑާ ކަލެންސް އަދި ރެނާޓޯ ޓަޕިއާ އާއި އެޑިސަން ފްލޯރެސްގެ ޕެނަލްޓީތައް ކާމިޔާބު ކުރި އެވެ. ނާކާމިޔާބުވީ ތިންވަނައަށް އެޓީމުގެ ލުއިސް އަޑްވިންކުލާ ފޮނުވާލި ޕެނަލްޓީ އެވެ. އަޑްވިންކުލާގެ ޕެނަލްޓީ އަމާޒުވީ ދަނޑިއަށެވެ.\nއޮސްޓްރޭލިއާ އިން ފޮނުވާޅި ހަވަނަ ޕެނަލްޓީ ކާމިޔާބު ކުރީ އާވާ މަބީލް އެވެ. އެއަށް ފަހު ރެޑްމޭން ވަނީ، އޭނާ ގައުމީ ޓީމަށް ކުޅުނު ތިންވަނަ މެޗުގައި، ޕެރޫގެ އެލެކްސް ވަލޭރާ ފޮނުވާލި ޕެނަލްޓީ ދިފާއުކޮށް އޮސްޓްރޭލިއާ ޖެހިޖެހިގެން ފަސްވަނަ ވޯލްޑް ކަޕަށް ކޮލިފައި ކޮށްދީފަ އެވެ.\nކީޕަރު ރެޑްމޭން، ޕެރޫގެ ހަވަނަ ޕެނަލްޓީ މަތަކުރުމުން ކުޅުންތެރިން ކީޕަރު ވަށާލައި އުފާފާޅުކުރަނީ.-- ފޮޓޯ: އޭއެފްޕީ\nރެޑްމޭން އަކީ އޭނާގެ ޅަ އުމުރުގައި އިނގިރޭސި ކްލަބް އާސެނަލް އާއެކު ކުޑަ ދުވަސްކޮޅަކު ފަރިތަކުރި ކުޅުންތެރިއެކެވެ. ނަމަވެސް ރެޑްމޭންގެ ބަދަލުގައި އާސެނަލްގެ ޕްރޮފެޝަނަލް ކޮންޓްރެކްޓެއް އެފަހަރު ލިބުނީ 15 އަހަރުގެ ޕޮލެންޑު ގޯލްކީޕަރު ވޮސިއެޗް ޝެޒްނީ އަށެވެ.\n"އޭނާ އަކީ ވަރަށް ރަނގަޅަށް ޕެނަލްޓީ މަތަކުރާ ކީޕަރެއް، އޭނާ ކުޅެން އެރުވުމުން އިދިކޮޅު ކުޅުންތެރިންނަށް ނަފްސާނީ ގޮތުން އަސަރު ކުރާނެ،" މެޗަށް ފަހު އޮސްޓްރޭލިއާގެ ކޯޗު ގްރަހަމް އާނޯލްޑް ބުންޏެވެ.\n"އެހެން ވެގެން ކަންނޭނގޭ އެމީހުންގެ ޕެނަލްޓީ އެއް ދަނޑިއަށް ވެސް އަމާޒުވި. ނަފްސާނީ ގޮތުން އެއް ޕަސެންޓު ނަމަވެސް އަސަރު ކުރާނެ ޕެނަލްޓީ ޖަހަން އަންނަ ޕެރޫ ކުޅުންތެރިޔާ އަށް. މިއީ އަހަރެން ނެގި ރިސްކެއް އެހެން ނަމަވެސް ކާމިޔާބު ވެއްޖެ."\nއޮސްޓްރޭލިއާގެ ކީޕަރު ރެޑްމޭން، ވޯލްޑް ކަޕަށް ކޮލިފައި ކޮށްދިނުމަށް ފަހު ސަޕޯޓަރުންނާ އެކު ސެލްފީ ނަގަނީ.-- ފޮޓޯ: އޭއެފްޕީ\nމިއީ އޮސްޓްރޭލިއާ ވޯލްޑް ކަޕަށް ކޮލިފައިވި ހަވަނަ ފަހަރެވެ. އެންމެ ފުރަތަމަ އޮސްޓްރޭލިއާ ވޯލްޑް ކަޕުގައި ކުޅުނީ 1974 ވަނަ އަހަރު ހުޅަނގު ޖަރުމަނުގައި ބޭއްވި މުބާރާތުގަ އެވެ. އޭރު އޮސްޓްރޭލިއާ އަކީ އޯޝޭނިއާ ބައްރުގެ ގައުމެކެވެ.\nއޭގެ ފަހުން 2006 އިން ފެށިގެން މިހާތަނަށް ހުރިހާ ވޯލްޑް ކަޕަކުން ވެސް ޖާގަ ހޯދަމުން އަންނަ އޮސްޓްރޭލިއާ ވަނީ، 2006ގެ ނޮކައުޓް ބުރުގައި ކުޅެފަ އެވެ. ވޯލްޑް ކަޕުގައި އޭޝިއާގެ ގައުމެއްގެ ގޮތުގައި އޮސްޓްރޭލިއާ ވާދަކުރަން ފެށީ 2010 ވަނަ އަހަރުން ފެށިގެންނެވެ.\nޖުމްލަ 32 ޓީމު ވާދަކުރާ މުބާރާތުގެ ކޮލިފައިން ނިމޭނީ، އުތުރު އެމެރިކާ ބައްރުގެ ކޮސްޓަ ރިކާ އާއި އޯޝޭނިއާގެ ނިއުޒިލެންޑް މިރޭ ބައްދަލުކުރާ އިންޓަ ކޮންޓިނެންޓަލް މެޗުންނެވެ. މި މެޗުން މޮޅުވާ ޓީމަކަށް މިއަހަރުގެ ވޯލްޑް ކަޕުގެ ފަހު ޖާގަ ލިބޭނެ އެވެ.\nވޯލްޑް ކަޕް ކޮލިފައިން އޮސްޓްރޭލިއާގެ ގައުމީ ފުޓްބޯޅަ ޓީމު ވޯލްޑް ކަޕް 2022\nއޮސްޓްރޭލިއާ އޮތީ ވަރަށް އުނދަގޫ ގްރޫޕެއްގަ.ފްރާންސް ، ޑެންމާކް އަދި ޓިއުނީޝިޔާ ހިމެނޭ މި ގްރޫޕުން ޕޮއިންޓެއް ހޯދުންވެސް އެއީ އޮސްޓްރޭލިއާއަށް ލިބޭނެ ވަރަށް ބޮޑު ކާމިޔާބީއަކަށްވާނެ.ވ.ވެދުން


Hamalaa gai himeney3meehegge bandhah ithuru 15 dhuvas\nހަމަލާއާއި ގުޅިގެން އެންމެ ފުރަތަމަ ހައްޔަރުކުރި ތިން މީހުންގެ ކުރެހުމެއް. މި ތިން މީހުންގެ ބަންދަށް އިތުރު 15 ދުވަސް ކޯޓުން ވަނީ ޖަހައިދީފައި -- ފޮޓޯ: އަވަސް\nރައްޔިތުންގެ މަޖިލީހުގެ ރައީސް މުހައްމަދު ނަޝީދަށް އަމާޒުކޮށް ދިން ބޮމުގެ ހަމަލާގެ ތުހުމަތުގައި އެންމެ ފުރަތަމަ ހައްޔަރުކުރި ތިން މީހުންގެ ބަންދަށް އިތުރު 15 ދުވަސް ޖަހައިފި އެވެ.\nއެ ތިން މީހުންގެ ބަންދާ މެދު ގޮތެއް ނިންމުމަށް ކްރިމިނަލް ކޯޓަށް ހާޒިރުކުރުމުން އެމީހުންގެ ބަންދަށް އިތުރު 15 ދުވަސް ޖަހައިދީފައިވަނީ މިއަދު ކަމަށް އެނގިފައިވެ އެވެ.\nބޮމުގެ ހަމަލާ އާއި ގުޅިގެން ފުލުހުން އެންމެ ފުރަތަމަ ހައްޔަރުކުރި ތިން މީހުންނަކީ ވ. ތިނަދޫ ލަކީ އަދުހަމް އަހްމަދު (25 އ)އާއި، މއ. ފޭރުގެ މުޖާޒް އަހުމަދު (21 އ)ގެ އިތުރުން ގއ. ކޮނޑޭ ފޮޅޭމާ ތަހުމީން އަހްމަދު (32 އ) އެވެ. މިހަމަލާގެ ތުހުމަތުގައި ލ. ގަން ދުންފިނިއުފާ އަހްމަދު ފާތިހް (23 އ) ވެސް ފުލުހުން ވަނީ ހައްޔަރުކޮށްފަ އެވެ. ފާތިހުގެ ބަންދުގެ މުއްދަތުވެސް ވަނީ ހަމަވެފަ އެވެ. ނަމަވެސް އޭނާގެ ބަންދާ މެދު ނިންމި ގޮތެއް އަދި ވަނީ ސާފުވާ ގޮތް ނުވެފަ އެވެ.\nމިހަމަލާއާއި ގުޅިގެން އިތުރު މީހަކު ވެސް ހައްޔަރުކޮށްފައިވާ ކަމަށް ފުލުހުން މިއަދު ވަނީ ބުނެފަ އެވެ. އެކަމަކު އެމީހާގެ މައުލޫމާތު މިއަދު ހާމަކޮށްފައެއް ނުވެ އެވެ.\nއަދުހަމާއި، މުޖާޒު އަދި ތަހުމީންގެ ބަންދަށް އެންމެ ފުރަތަމަ 15 ދުވަސް ޖެހީ މެއި މަހުގެ ނުވަވަނަ ދުވަހު އެވެ. ފާތިހުގެ ބަންދަށް އެންމެ ފުރަތަމަ 15 ދުވަސް ޖެހީ މެއި 20 ވަނަ ދުވަހު އެވެ.\nފުލުހުން ބުނީ ހަމަލާއާއި ގުޅިގެން ހައްޔަރުކުރި އަދުހަމާއި، މުޖާޒު އަދި ތަހުމީންގެ ކުށުގެ ރެކޯޑް އެބަހުރި ކަމަށެވެ. އެގޮތުން މަސްތުވާތަކެއްޗާއި، ވައްކަމުގެ ކުށުގެ ރެކޯޑް ހުރިކަން ފާހަގަކޮށްފައިވެ އެވެ. މީގެއިތުރުން ފާތިހު މީގެކުރިން ފުލުހުންގެ މުވައްޒަފެއްގެ ގޮތުގައި ޑްރަގް އިންޓެލިޖެންސް މަސައްކަތްތަކުގައި އުޅެފައިވާ ކަން ފުލުހުން ހާމަކޮށްފައިވެ އެވެ.\nރައީސް ނަޝީދަށް އަމާޒުކޮށް ދިން ހަމަލާއާ ގުޅިގެން ހައްޔަރުކޮށްފައިވާ ފަސް މީހުންނަކީ ވެސް ހަރުކަށި ފިކުރާ ގުޅިފައިވާ ބައެއް ކަމަށްވެސް ފުލުހުން ކުރިން ބުނެފައިވެ އެވެ.\nޓެރަރިސްޓް ހަމަލާ ރައީސް މުހައްމަދު ނަޝީދު ރައްޔިތުންގެ މަޖިލިސް + މޯލްޑިވްސް ޕޮލިސް ސާވިސް ކްރިމިނަލް ކޯޓް\nހަމަލާއާ ގުޅިގެން ފަސްވަނަ މީހަކު ހައްޔަރުކޮށްފި


SunOnline: Raajje aa India varugadha, ekamaku natheejaa nerenee dhandumatheegai: Lanka Coach\nރާއްޖެއާ އިންޑިއާ ވަރުގަދަ، އެކަމަކު ނަތީޖާ ނެރެނީ ދަނޑުމަތީގައި: ލަންކާ ކޯޗް\nނަޖާހު މަސްއޫދު 05 Sep 2018, 09:31\nސްރީ ލަންކާގެ ކޯޗު ނިޒާމް ޕަކީރް އަލީ ގަބޫލުކުރާ ގޮތުގައި ދަނޑުމައްޗަށް އެރުމަށް ފަހު މެޗުގެ ފޭވަރިޓެއް ނޯންނާނެ-- ފޮޓޯ: ދަޕޭޕަރ\nއިންޑިއާ އަދި ރާއްޖެއަކީ ވެސް ވަރުގަދަ ދެ ޓީމު ކަމަށާއި، ނަމަވެސް މެޗުތަކުގައި ނަތީޖާ ނެރެނީ ދަނޑުމަތިން ކަމަށް ސްރީލަންކާގެ ކޯޗު ނިޒާމް ޕަކީރް އަލީ ބުނެފިއެވެ.\nޕަކިރް އަލީ މީގެ ކުރީން ވަނީ ބަންގްލަދޭޝްގެ ފުޓުބޯޅަ ލީގުގައި ކުޅުންތެރިއެއްގެ ގޮތުގައި ފެނިގެންގޮސްފައެވެ. އޭނާއަކީ މި ސަރަހައްދުގެ ފުޓުބޯޅައިގެ ތަޖުރިބާ ހުރި މީހެކެވެ.\n"އިންޑިއާއާ ރާއްޖެއަކީ ވަރުގަދަ ދެ ޓީމުކަން އެނގޭ. އެކަމަކު މެޗުގައި ނަތީޖާ ނެރޭނީ ދަނޑު މަތީގައި. މޮޅުވާނީ ކޮން ބައެއްކަން ބަލިވާނީ ކޮންބައެއްކަން އެނގޭނީ ދަނޑުމަތިން. މޮޅުވުމާއި ބަލިވުމަކީވެސް ފުޓުބޯޅައިގެ ބައެއް،" އިންޑިއާ ދެކޮޅަށް ނުކުތުމުގެ ކުރިން ބޭއްވި ޕްރީމެޗް ޕްރެސް ކޮންފަރެންސްގައި ޕާކިރު ބުންޏެވެ.\nއޭނާ ބުނީ ޔަގީނުންވެސް ކޮންމެ ޓީމެއް ވެސް ބޭނުންވާނީ ދެވަނަ ބުރަށް ދަތުރު ކުރަން ކަމަށެވެ. ނަމަވެސް ދެވަނަ ބުރަށް ދާނީ ކޮންމެވެސް ދެ ޓީމެއް ކަމަށާއި، އަމާޒަކީ އެ ދެ ޓީމުގެ ތެރެއިން ކޮންމެވެސް އެއް ޓީމަށް ވުން ކަމަށް އޭނާ ބުންޏެވެ.\nސާފް ޗެމްޕިއަންޝިޕަށް ތައްޔާރުވުމުގެ ގޮތުން ލަންކާއިން ކޭމްޕްކޮށްފައި ވަނީ ޖަޕާނާއި ދެކުނު ކޮރެއާގައެވެ. މުބާރާތަށް ތައްޔާވުގެ ގޮތުން ކުޅުނު އެކުވެރިކަމުގެ މެޗެއްގައި އެ ޓީމު ވަނީ މީގެ ކުރިން ލިތުއޭނިއާއާ ދެކޮޅަށް ކުޅެ 1-1ގެ ނަތީޖާއިން އެއްވަރުކޮށްފައެވެ.\nޕަކީރު ބުނީ މުބާރާތުގެ ކުރިން ޓީމަށް އުނދަގޫ މެޗުތަކެއް ކުޅެން ފުރުސަތު ލިބުނު ކަމަށެވެ. އެކަމުގެ ނަތީޖާ މުބާރާތް ފެށުމުގެ ކުރިން ބަންގްލަދޭޝްއާ ދެކޮޅަށް ކުޅުނު އެކުރިކަމުގެ މެޗުން ފެނިގެން ދިޔަ ކަމަށް އޭނާ ބުންޏެވެ. ބަންގްލަދޭޝްއާ ދެކޮޅަށް ކުޅުނު މެޗުން ލަންކާ މޮޅުވީ 1-0ގެ ނަތީޖާއިންނެވެ.\nލަންކާގެ އެއް ނަމްބަރު ކީޕަރު ސުޖާން ޕެރޭރާ ކުޅެމުން އަންނަނީ ރާއްޖޭގައިކަން ފާހަގަކޮށް ޕަކީރު ބުނީ އެއީ އޭނާގެ ޓީމަށް ލިބިގެންދާނެ އެޑްވާންޓޭޖެއް ކަމަށެވެ. ސަބަބަކީ ރާއްޖޭގެ ކުޅުންތެރިންގެ ކުޅުން ޕެރޭރާއަށް އެނގޭނެތީ ކަމަށް އޭނާ ބުންޏެވެ.\nމުބާރާތުގައި ލަންކާ ކުޅޭ ފުރަތަމަ މެޗުގައި މިއަދު ނުކުންނާނީ މުބާރާތް ހަތް ފަހަރު ކާމިޔާބު ކޮށްފައިވާ އިންޑިއާ ދެކޮޅަށެވެ. އެ މެޗު އޮންނާނީ މިއަދު ރާއްޖެ ގަޑިން 18:00ގަ އެވެ. މިފަހަރުގެ މުބާރާތަށް އިންޑިއާއިން ނެރެފައި ވަނީ އެގައުމުގެ ޒުވާން ޓީމެވެ.


foodbank ah 25 aharu furihje\nފުޑް ބޭންކުގެ ރެސްޓޯރެންޓެއް -- ފޮޓޯ: އަވަސް\nރާއްޖޭގެ އެންމެ ދުވަސްވީ އެއް ރެސްޓޯރެންޓް ކަމަށްވާ ފުޑް ބޭންކް އުފެދުނުތާ މި އަދަށް 25 އަހަރު ފުރިއްޖެ އެވެ.\nފުޑް ބޭންކުގެ ވެރިޔާ މުހައްމަދު ޝަރީފު (ފުޑް ބޭންކް ޝަރީފު) ވިދާޅުވި ގޮތުގައި މީގެ 25 އަހަރު ކުރިން މި ވިޔަފާރި އޭނާ ފަށައިގަތީ ވަރަށް ކުޑަ ގޮތަކަށެވެ. އަދި މެދުކެނޑުމެއްނެތި 25 އަހަރު ހިދުމަތުގައި ދެމި ހުރުމަކީ ކާމިޔާބީއެއް ކަމަށެވެ.\n"ކުރިން ޑައިވިން އިސްޓްރަކްޓެއްގެ ގޮތުގައި އުޅުމަށްފަހު ރައްޓެއްސަކާ ގުޅިގެން ފެށީ އޯކިޑް މަގުގައި ރެސްޓޯރެންޓެއް. އެއަށްފަހު 1995 ވަނަ އަހަރު ފުޑް ބޭންކުގެ ނަމުގައި ފެށީ. އެ ހިސާބުން މިއަދާ ހަމަ އަށް ކުރިއަށް މިދަނީ. މިހާރު މިއީ ރާއްޖޭގައި ހުރި އެންމެ ދުވަސްވީ ތިން ރެސްޓޯރެންޓުގެ ތެރެއިން އެއް ތަން،" ޝަރީފު ވިދާޅުވި އެވެ.\nއޭނާ ވިދާޅުވި ގޮތުގައި މި ވިޔަފާރި ފެށިއިރު، ހިދުމަތް ދެމުން ގޮސްފައިވަނީ އަންހެނުން ހިމެނޭ ގޮތަށް ހަ މުވައްޒަފުންނާއެކުއެވެ. އަދި އޭރު ޑެލިވަރީގެ ހިދުމަތް ދިނީ އަމިއްލަ އަށް ކަމަށް ޝަރީފު ވިދާޅުވި އެވެ. ނަމަވެސް މިހާރު ޑެލިވަރީގައި އެކަނިވެސް 10 މުވައްޒިފުން މަސައްކަތް ކުރެއެވެ.\n"ބައިސްކަލުގައި އަމިއްލަ އަށް ކާއެއްޗެހި ހިފައިގެން ދަނީ އަޅުގަނޑު. އެންމެ ފުރަތަމަ ފިޝް އެންޑް ޗިޕްސްއެއް ހަދައި ގެއަށް ގެންގޮސް ދޭން ފެށީ ވެސް އަޅުގަނޑު،" ޝަރީފު ވިދާޅުވި އެވެ.\n"ފްރައިސް ހަދަނީ އަލުވި ގަނެގެން އެ ދޮވެގެން އަމިއްލަ އަށް ކޮށައިގެން. ކުޑަކޮށް ތެއްލާފަ ބަހައްޓަނީ. އަދި އޯޑަރު އައީމަ ރަނގަޅަށް ތެއްލައިގެން ގެންދަނީ." ވަރަށް ގިނަ ބައެއްގެ މަގުބޫލްކަން ހޯދާފައިވާ ފުޑް ބޭންކްގެ ވެެރިޔާ ވިދާޅުވިއެވެ.\nފުޑް ބޭންކް އިން ވަނީ 25 އަހަރު ފުރުމާ ދިމާކޮށް ހާއްސަ ޕްރޮމޯޝަނެއް ވެސް ފަށާފަ އެވެ. ހޯމް ޑެލިވަރީ ހިމެނޭ ގޮތަށް ކޮންމެ 50ރ. ގެ ވިޔަފާރިއަކަށް ކޫޕަނެއް ދޭނެ އެވެ. އަދި އެއްވަނަ އިނާމަކަށް ހަތަރު މީހުންނަށް ކެއުމެއް އަދި ދެވަނަ އަށް ތިން މީހަކަށް ކެއުން އަދި ތިން ވަނަ އިނާމަކަށް ދެ މީހަކަށް ކެއުމެއް ދޭނެ އެވެ.\nޖީއެސްޓީ ގާނޫނަށް އިސްލާހު ފޮނުވަން ފުރުސަތު\nހެޕީ މާކެޓުން ކުކުޅު އަގު ހެޔޮކޮށްފި


ސިޔާސީ ސަޅި ބައިސާ ކެނޑުން، މަޝްރޫއު ފެށޭނެ ކަމުގެ އުއްމީދެއް ނެތް!\nއައިހެވަން މަޝްރޫއުގެ ބިންހިއްކުން 2016 ގައި ފަށާނެ ކަމަށް ރައީސް ޔާމީން ވިދާޅުވެފައިވޭ\nއައިހެވަން މަޝްރޫއު 2015 ގައި ފަށާނެ ކަމަށް އަދީބު ވިދާޅުވެފައިވޭ\nކ. މާލެ | 10 ޖެނުއަރީ 2017 | އަންގާރަ 17:12 | 3,485\nއައިހެވަން މަޝްރޫއުގެ ކުރެހުމެއް - ގޫގުލް\nމިދިޔަ އަހަރުގެ މެއި މަހުގެ 23 ވަނަ ދުވަހު ހއ. ހޯރަފުއްޓަށް ވަޑައިގެން އެ ރަށުގެ ރައްޔިތުންގެ އިތުރުން ހއ. އާއި ހދ. އަތޮޅުގެ ހުރިހާ ރައްޔިތުންނާ މުޚާތަބު ކުރައްވާ ރައީސް އަބްދުﷲ ޔާމީން ވަނީ އިހަވަންދިއްޕޮޅުގައި ތަރައްގީ ކުރާ ވިޔަފާރި ބަނދަރު، އައިހެވަންގެ މަސައްކަތް ފެށުމުގެ ގޮތުން ބިންހިއްކުމުގެ މަސައްކަތް 2016 ވަނަ އަހަރު ތެރޭގައި ފަށާނެ ކަމަށް ވިދާޅުވެފަ އެވެ. ނަމަވެސް، 2016 އަށް އަލްވަދާއު ކިޔަން ޖެހުނު އިރުވެސް އައިހެވަންގެ ހިލަމެއް ވެސް ނެތެވެ.\nހޯރަފުށީގައި ވާހަކަ ދައްކަވަމުން ރައީސް ޔާމީން ވިދާޅުވެފައިވަނީ އައިވެންގެ މަޝްރޫއުގެ ވާހަކަ އަޑުނީވެނީ އެ މަޝްރޫއު ސަރުކާރުން ހުއްޓާލަފައިވާތީ ނޫން ކަމަށާއި އެމަޝްރޫއު ލަސްވެގެންދަނީ ބައެއް ކަންކަން ހަމަނުޖެހިގެން ކަމަށެވެ. ރައީސް ވިދާޅުވެފައިވަނީ އައިހެވަން މަސައްކަތުގެ ބިން ހިއްކުން ލަސްވެގެން އުޅެނީ ބިން ހިއްކުމަށް ބޭރުގެ ފަރާތަކަށް ނުދީ އެމްޓީސީސީއަށް އެ ގާބިލްކަން ހޯދައިދީގެން އެކަން ކުރުމަށް ކަމަށެވެ.\n“އައިހެވަންގެ މަސްރޫއާއި ދޭތެރޭ އަޅުގަނޑު ކުރާ އުންމީދު ތަކުގެ ވާހަކަ ދަންނަވާލާނަން. މި މަޝްރޫއު އިރާދަކުރެއްވިއްޔާ ހަގީގަތަކަށް ވާނެ މި މަޝްރޫއުގެ އަމަލީ މަސައްކަތް އަމަލީ މަސައްކަތް، ބިން ހިއްކުމުގެ މަސައްކަތް އިރާދަކުރެއްވިއްޔާ އަޅުގަނޑުމެން މި އަހަރުގެ ތެރޭގައި ފަށާނަން. މި އަހަރު ހުސްވުމުގެ ކުރިން އަޅުގަނޑުމެން ފަށާނަން،” ރައީސް ޔާމީން ވިދާޅުވެފައިވެ އެވެ.\nރައީސް ވިދާޅުވި ގޮތުގައި އައިހެވަން މަޝްރޫއަކީ 4.5 ބިލިއަނަށް ވުރެ ކުޑަ ނޫން މަޝްރޫއެއް ކަމަށާއި އެއްފަހަރާ ބޮޑެތި ގިނަ މަޝްރޫއުތަކެއް ހިންގުމަކީ އެއްވެސް ސަރުކާރަކަށް ފަސޭހަ ވާނޭ ކަމެއް ނޫން ކަމަށެވެ. އެމްޓީސީސީއިން ގެންނަ ޑްރެޖަރުން ފުރަތަމަ ކުރާ މަސައްކަތްތަކުގެ ތެރޭގައި އައިހެވަންގެ ބިން ހިއްކުން ހިމެނުމަށް މަސައްކަތް ކުރައްވަމުން ގެންދަވާ ކަމަށް އޭނާ ވިދާޅުވެފައިވެ އެވެ.\nއެމްޓީސީސީ އަށް ޑްރެޖަރެއް ގެންނަ ވާހަކައެއް އެ ކުންފުނިން ދެއްކީ 2014 ވަނަ އަހަރުގެ ތެރޭގަ އެވެ. އެ ޑްރެޖަރުން ދެދުވަހުގެ ތެރޭގައި ގާތްގަނޑަކަށް ހެކްޓަރެއްގެ ބިން ހިއްކާލެވޭ ވަރުގެ ގާބިލުކަން ލިބިގެންވާ ކަމަށް އެ ކުންފުނިން ބުނެފައިވެ އެވެ. 36 މިލިއަން ޑޮލަރުގެ ހޮޕާ ސަކްޝަން ޑްރެޖަރާ ގުޅޭ ގޮތުން 2016 ވަނަ އަހަރުގެ ޑިސެމްބަރުގައި އެ ކުންފުނިން ބުނީ "މަހާ ޖައްރާފު"ގެ ނަން ދީފައިވާ ޑްރެޖަރު ބަނުމުގެ މަސައްކަތް ޗައިނާގައި މިހާރު ކުރިއަށްދާ ކަމަށެެވެ. ޑްރެޖަރު ގެނެވޭނީ ފެބްރުއަރީ ނުވަތަ މާޗް މަހުގެ ތެރޭގައި ކަމަށް ވެސް އެކުންފުނިން ބުނެ އެވެ.\nސައުދީ އަރަބިއްޔާ އަށް ކުރެއްވި ދަތުރުފުޅަށް ފަހު ފިޝަރީޒް މިނިސްޓަރު ޑރ. މުހައްމަދު ޝައިނީ 2015 ވަނަ އަހަރުގެ ޑިސެމްބަރުގައި ވިދާޅުވީ "އައިހެވަން" ޕްރޮޖެކްޓަށް އިންވެސްޓް ކުރަން ސައުދީ އިންވެސްޓްމެންޓް ފަންޑު ޕޮޒިޓިވް ކަމަށެވެ. ހަމަ އެ އަހަރުގެ ޖޫން މަހު އެއިރުގެ ނައިބު ރައީސް އަހުމަދު އަދީބު ވަނީ ހޯރަފުއްޓަށް ވަޑައިގެން އެ އަހަރުގެ ތެރޭގައި އައިހެވަން މަޝްރޫއު ފަށާނެ ކަމަށް ވިދާޅުވެފަ އެވެ. އަދި 2015 ވަނަ އަހަރު އެ މަޝްރޫއު ބަޔަކާ ހަވާލުކުރާނެ ކަމަށާއި އައިހެވަން ތަރައްގީ ކުރާ ސަރަހައްދު ބަލަން ގައުމުތަކުން އަންނަމުންދާ ކަމަށް ވެސް އަދީބު ވިދާޅުވެފައިވެ އެވެ.\nއައިހެވަންގެ ފީސިބިލިޓީ ސްޓަޑީޒް ވަނީ ބޮސްޓަން ކޮންސަލްޓިން ގްރޫޕާއި ހަވާލުކޮށްގެން ކުރިއަށް ގެންގޮސްފަ އެވެ. އެ ކުންފުނީގެ ފަރާތުން އެ ސަރަހައްދުގައި ތަރައްގީ ކުރެވޭނެ މަޝްރޫތަކުގެ ސްޓަޑީ ކުރިއަށް ގެންގޮސްފައިވާ ކަމަށްެ ވެ އެވެ. މަޝްރޫއުގެ މާސްޓާޕްލޭން ހަދަން ސިންގަޕޫރުގެ ސުރުބަނާ ޖުރޮންގް ކުންފުންޏާ ވަނީ ހަވާލުކޮށްފަ އެވެ.\nސްޕެޝަލް އިކޮނޮމިކް ޒޯން (އެސްއީޒެޑް) ގެ ގާނޫނުގެ ދަށުން އެންމެ ބޮޑު ތަރައްގީގެ މަޝްރޫއެއް ހިންގާނީ އިހަވަންދިއްޕޮޅުގައި ކަމަށް ރައީސް ޔާމީން ވަނީ ވިދާޅުވެފައިވެ އެވެ. އައިހެވަން މަޝްރޫއުގައި ހިމެނޭ މައިގަނޑު ހަ ކަމަކީ ބަނދަރަކާއި އެއާޕޯޓަކާއި ބަންކަރިންގެ ޚިދުމަތާއި ޝޮޕިން މޯލްތަކުގެ އިތުރުން ރިއަލް އެސްޓޭޓާއި ޓޫރިސްޓު ރިސޯޓު ތަރައްގީކުރުމެވެ.\nކޮންމެއަކަސް 2015 ވަނަ އަހަރާއު 2016 ވަނަ އަހަރު ވެސް އައިހެވަން މަޝްރޫއު ފަށައިފި އެވެ. ރައްޔިތުންގެ ކުރިމަތީގައި ސަޅިބައިސާ ކަނޑައިފި އެވެ. ނަމަވެސް އެއްވެސް އަމަލީ މަސައްކަތެއް ފެނިގެން ނުދެ އެވެ. ހުސް ވާހަކަތަކަކާއި ބޮޑެތި ވައުދުތަކެވެ.


SunOnline: Hithuge enme funminun Bappain ah Shukuriyya!\nބައްޕައިންނަށް ލޯތްބާ އެކު\nމިޙްނާ ނާސިހު 21 Jun 2020, 10:01\nއާއިލާތައް ބިނާ ކުރުމުގައި މަންމައިންނެކޭ އެއްގޮތަށް ބައްޕައިން އަދާކުރާ ބޮޑު ޒިންމާ އާއި މުހިންމު ދައުރުގެ އަގު ވަޒަން ކުރުމުގެ ގޮތުން ރާއްޖޭގައި ފާހަގަ ކުރާ ބައްޕައިންގެ ދުވަހަކީ މިއަދެވެ. ޖޫން 21 ވަނަ ދުވަހެވެ. ހުރިހާ ބައްޕައިންނަށް ދުވަހުގެ ތަހުނިޔާ އެވެ.\nމި ދުވަސް އަހަރުމެންނާ ކުރިމަތިމިލަނީ ބޮޑު ބަލި މަޑުކަމެއްގެ ތެރޭގައި ތިއްބަ އެވެ. މިކަމުން ރާއްޖެ ސަލާމަތް ކުރަން ކުރީ ސަފުގައި މަސައްކަތް ކުރާ ބައްޕައިން ގިނަ އެވެ. އެ މީހުންގެ ގުރުބާނީ ބޮޑެވެ. އާއިލާތަކާ ދުރުގައި އެ މީހުން ވަމުން އެ ދަނީ ބޮޑު ގުރުބާނީ އެކެވެ.\n"ސަން" ގެ ޓީމުންގެ ފަރާތުން މި ދުވަހު ބައްޕައިންނަށް ގެނެސްދޭ ޓްރިބިއުޓަކީ، އެ މީހުންގެ ހިދުމަތަށްޓަކައި ދަރިންގެ ހިތުގައި އޮތް ޝުކުރާއި ލޯތްބެވެ. ބައްޕައިންގެ ހިދުމަތަށް ޓަކައި އެ ދަރިންގެ ހިތުގައިވާ ޝުއޫރުތައް މި ވީޑިއޯއިން ބަލައިލާށެވެ.


Alhugandakee Shiuna kulhen gengulhey boalhaeh noon: Mahloof\nއަޅުގަނޑަކީ ޝިއުނާ ކުޅެން ގެންގުޅޭ ބޯޅައެއް ނޫން: މަހްލޫފް\nޔޫތު މިނިސްޓަރު އަހްމަދު މަހްލޫފް. އޭނާ ވަނީ އޭސީސީގެ ރައީސް މަރިޔަމް ޝިއުނާގެ އިސްތިއުފާ އަށް ގޮވާލައްވާފައި -- ފޮޓޯ: އަވަސް\nއޭސީސީން އޭނާއާ މެދު އަމަލުކުރަމުންދާ ގޮތާ މެދު ހިތްހަމަޖެހިވަޑައިނުގެން ޔޫތު މިނިސްޓަރު އަހްމަދު މަހްލޫފް، އޭސީސީގެ ރައީސް މަރިޔަމް ޝިއުނާގެ އިސްތިއުފާ އަށް ގޮވާލައްވައިފި އެވެ.\nއެމްއެމްޕީއާރްސީގެ ހިޔާނާތުގެ ފައިސާ މިނިސްޓަރު މަހްލޫފަށް ލިބިފައިވާ ކަމަށް ތުހުމަތުކޮށް އޭނާގެ މައްޗަށް ދައުވާކޮށްދިނުމަށް އޭސީސީން ވަނީ ޕީޖީ އޮފީހުގައި އެދިފަ އެެވެ. ނަމަވެސް ރޭގައި ބައެއް ނޫސްތަކުން ވަނީ އެ މައްސަލަ ޕީޖީ އޮފީހުން އަނބުރާ އޭސީސީ އަށް ފޮނުވާލާފައިވާ ކަމަށް ރިޕޯޓްކޮށްފަ އެވެ. އެކަމަކު ޕީޖީ އޮފީހުން މިއަދު އެ ވާހަކަތައް ދޮގުކޮށްފައިވެ އެވެ.\nމިނިސްޓަރު 'މަހްލޫފްގެ މައްސަލަ އަނބުރާ ފޮނުވާލައިފި' ކަމަށް ބުނެ ރޭ 'އަވަސް' ގައި ޖެހި ހަބަރެއް ޝެއާ ކުރައްވަމުން މަހްލޫފް މިއަދު ވިދާޅުވީ އޭނާގެ މައްސަލަ އޭސީސީން ޕީޖީ އޮފީހަށް ފޮނުވި ދުވަހު ބޮޑު ބަޔާނެއް ނެރެފައި މައްސަލަ އަނބުރާ އޭސީސީއަށް ފޮނުވާލުމުން "ތިބެނ ހަނު" ކަމަށެވެ.\nމަހްލޫފް ތުހުމަތުކުރައްވާ ގޮތުގައި އޭސީސީން އޭނާގެ މައްސަލަ ޕީޖީ އޮފީހަށް ފޮނުވާފައިވަނީ ވެސް ގާނޫނީ ގޮތުން ފުރިހަމަ ކުރަންޖެހޭ ކަންކަން ނުކޮށެވެ.\n"މިއީ ކުޅޭ ކުޅިވަރަކަށް ނުހެދޭނެ،" އޭސީސީއަށް ފާޑު ވިދާޅުވަމުން ވިދާޅުވެފައިވެ އެވެ.\nއޭސީސީގެ ރައީސް ޝިއުނާ ވެސް މަހްލޫފް ވަނީ ވަރަށް ބޮޑަށް ފާޑު ވިދާޅުވެފަ އެވެ. އެގޮތުން ވިދާޅުވީ އޭނާ އަކީ "ޝިއުނާ ކުޅެން ގެންގުޅޭ ބޯޅައެއް ނޫން" ކަމަށެވެ.\n"ކަންކުރަން ނޭގެންޔާ އިސްތިއުފާ ދެއްވީމާ މާރަނގަޅު ވާނެ،" ޝިއުނާގެ އިސްތިއުފާ ގޮވާލައްވަމުން މަހްލޫފް ވިދާޅުވެފައިވެ އެވެ.\nއޭސީސީގެ ރައީސް މަރިޔަމް ޝިއުނާ. މިނިސްޓަރު މަހްލޫފް މިއަދު ވަނީ ޝިއުނާގެ އިސްތިއުފާ އަށް ގޮވާލައްވާފައި -- ފޮޓޯ: އަވަސް\nއޭސީސީ އަހުމަދު މަހްލޫފު ޔޫތު މިނިސްޓްރީ